ഗോവ നിയമസഭാ തെരെഞ്ഞെടുപ്പിൽ ഒറ്റയ്ക്കിറങ്ങി കോൺഗ്രസ്; എൻസിപി, ശിവേസന സഖ്യ നിർദേശത്തെ തള്ളിയതിന് കാരണം ഇതാണ്\nഗോവ നിയമസഭാ തെരെഞ്ഞെടുപ്പിൽ എൻസിപി,ശിവേസന സഖ്യ നിർദ്ദേശത്തെ തള്ളി ബി ജെ പിയെ തനിച്ച് നേരിടാനുള്ള തിരുമാനത്തിലാണ് കോൺഗ്രസ്. കോൺഗ്രസ്, എൻ സി പി, ശിവേസന ,തൃണമൂൽ കോൺഗ്രസ് എന്നീ പാർട്ടികൾ മഹാസഖ്യമുണ്ടാക്കി ഗോവയിൽ ബി ജെ പിക്കെതിരെ പോരാട്ടം നയിച്ചേക്കുമെന്നായിരുന്നു തുടക്കത്തിൽ കണക്കാക്കപ്പെടുന്നത്.\nഎന്നാൽ മൂന്ന് പാർട്ടികളുമായും സഖ്യമില്ലെന്ന് പ്രഖ്യാപിച്ച് ബി ജെ പിയെ തനിച്ച് നേരിടാനുള്ള തിരുമാനത്തിലാണ് ഗോവയിൽ കോൺഗ്രസ്. തെരഞ്ഞെടുപ്പിൽ ശക്തമായ മത്സരം കാഴ്ച വെയ്ക്കുകയെന്ന ലക്ഷ്യത്തോടെ തങ്ങളുടെ മൂന്നാമത്തെ സ്ഥാനാർത്ഥി പട്ടിക പ്രഖ്യാപിക്കുകയും ചെയ്തു.\nRead Also : ഗോവ നിയമസഭാ തെരഞ്ഞെടുപ്പ്; അമിത് പലേക്കർ ആം ആദ്‌മിയുടെ മുഖ്യമന്ത്രി സ്ഥാനാർത്ഥി\nനിയമസഭാ തെരഞ്ഞെടുപ്പ് നടക്കാനിരിക്കുന്ന അഞ്ച് സംസ്ഥാനങ്ങളിൽ കോൺഗ്രസ് ഏറ്റവും കൂടുതൽ പ്രതീക്ഷ പുലർത്തുന്ന സംസ്ഥാനമാണ് ഗോവ. കഴിഞ്ഞ തെരഞ്ഞെടുപ്പിൽ ദയനീയ പ്രകടനം കാഴ്ചവെച്ച എൻ സി പിയുമായും ശിവസേനയുമായും സഖ്യത്തിലെത്താതെ തന്നെ ഇക്കുറി ഗോവയിൽ നേട്ടം കൊയ്യാനാകുമെന്നാണ് കോൺഗ്രസ് പ്രതീക്ഷ.\nകഴിഞ്ഞ നിയമസഭാ തെരഞ്ഞെടുപ്പിൽ 2.3 ശതമാനം വോട്ടായിരുന്നു എൻ സി പിക്ക് ലഭിച്ചത്. ശിവസേനയ്ക്ക് 1.2 ശതമാനം വോട്ടും. എൻ സി പിയുടെ ഏക സിറ്റിംഗ് എം എൽ എ പോലും തൃണമൂലിലേക്ക് ചേക്കേറുന്ന സാഹചര്യവും ഉണ്ടായിരുന്നു. ഈ സാഹചര്യത്തിൽ കൂടിയാണ് സഖ്യം എന്ന ഇരു പാർട്ടികളുടേയും നിർദ്ദേശം കോൺഗ്രസ് അവഗണിക്കാൻ കാരണമെന്നാണ് വിലയിരുത്തപ്പെടുന്നത്.\nRead Also : മൂന്നാം ദിവസവും ടിപിആര് 30ന് മുകളില്; പാലക്കാട് നിയന്ത്രണങ്ങള് കടുപ്പിച്ചു\nഅതേസമയം ഇത്തവണ ഭരണം പിടിക്കാമെന്ന പ്രതീക്ഷയോടെ ഗോവയിൽ അങ്കത്തിനിറങ്ങിയ തൃണമൂൽ നിലവിൽ ഒറ്റപ്പെട്ട നിലയിലാണ്. നേരത്തേ ആം ആദ്മിയുമായി തൃണമൂൽ സഖ്യത്തിലെത്തിയേക്കുമെന്ന് റിപ്പോർട്ടുണ്ടായിരുന്നുവെങ്കിലും ആം ആദ്മി ഇത്തരം വാർത്തകൾ തള്ളിയിരുന്നു.\nചർച്ചയ്ക്ക് ശ്രമിച്ചിട്ടും മറ്റ് പാർട്ടികളുമായി കൈകോർക്കാൻ ഗോവയിൽ കോൺഗ്രസ് തയ്യാറാകാതിരുന്നത്? കാരണം ഇതാണ്\n2019 ലെ നിയമസഭ തെരഞ്ഞെടുപ്പിൽ മഹാരാഷ്ട്രയിൽ ബി ജെ പിയെ പുറത്താക്കാൻ അവസാന നിമിഷം ശിവസേനയുമായും എൻ സി പിയുമായും കോൺഗ്രസ് സഖ്യത്തിലെത്തിയിരുന്നു. സമാനമായ സഖ്യമായിരുന്നു ഗോവയിലും പ്രതീക്ഷിക്കപ്പെട്ടത്. ഗോവയിൽ സിന്ധുദുർഗ് ഉൾപ്പെടെയുള്ള മേഖലയിൽ എൻ സി പിക്കും ശിവസേനയ്ക്കും സ്വാധീനമുണ്ട്.\nസഖ്യത്തിനായി എൻ സി പി തലവൻ ശരദ് പവാറിന്റെ നേതൃത്വത്തിൽ കോൺഗ്രസുമായി ചർച്ചകൾ ആരംഭിച്ചിരുന്നു. ഗോവയിൽ ഇക്കുറി കന്നി പോരാട്ടത്തിനിറങ്ങുന്ന തൃണമൂലിനേയും ചേർത്ത് ബി ജെ പിക്കെതിരെ വിശാല സഖ്യമായിരുന്നു ശരദ് പവാറിന്റെ ലക്ഷ്യം. ദേശീയ നേതൃത്വവുമായിട്ടായിരുന്നു ശരദ് പവാറിന്റെ ചർച്ച. ഇതിനിടയിൽ തുടക്കത്തിൽ കോൺഗ്രസിനെതിരെ രൂക്ഷവിമർശനം ഉയർത്തിയിരുന്ന തൃണമൂൽ തങ്ങളുടെ നിലപാട് മയപ്പെടുത്തുകയും സഖ്യത്തിന് ഒരുക്കമാണെന്ന നിലപാട് സ്വീകരിക്കുകയും ചെയ്തു. എന്നാൽ സഖ്യം എന്ന പാർട്ടികളുടെ ആവശ്യം കോൺഗ്രസ് പാടെ തള്ളുകയായിരുന്നു.\nഇതോടെ കോൺഗ്രസ് നേതൃത്വത്തിനെതിരെ രൂക്ഷവിമർശനവുമായി ശിവസേനയും തൃണമൂലും രംഗത്തെത്തിയിരുന്നു. തങ്ങൾക്ക് തനിച്ച് ജയിക്കാനാകുമെന്ന അമിതാത്മവിശ്വാസമാണ് കോൺഗ്രസിനെന്ന് ശിവസേന എംപി സഞ്ജയ് റൗത്ത് കുറ്റപ്പെടുത്തി. തങ്ങൾ ചക്രവർത്തികളാണെന്ന നിലപാടിലാണ് ഇപ്പോഴും കോൺഗ്രസ്, അവർക്ക് സഖ്യമില്ലാതെ ഗോവയിൽ രണ്ടക്ക സീറ്റ് തൊടാൻ പോലും സാധിക്കില്ലെന്ന് തൃണമൂലും പ്രതികരിച്ചു.\nStory Highlights : congress-rejected-alliance-suggetions-from-shivasena-and-ncp-in-goa\nRead more on: GOA | goa assembly | goa election 2022\nപ്രമോദ് സാവന്ത് ഗോവ മുഖ്യമന്ത്രി Headlines\nഗോവയിൽ പ്രമോദ് സാവന്ത് മുഖ്യമന്ത്രിയായേക്കും; മുഖ്യമന്ത്രിയെ ഉറപ്പിക്കാൻ യോഗം ആരംഭിച്ചു; പ്രഖ്യാപനം5മണിക്ക് Latest News\nബിജെപിയെ അധികാരത്തില് നിന്ന് മാറ്റി നിര്‍ത്താന് നിരവധി എംഎല്‍എമാര് സമീപിക്കുന്നു; ദിഗംബർ കാമത്ത് Latest News


കന്യാചര്‍മം വച്ചു കന്യകയെന്നു പറയാന് പറ്റൂലാ | Health Facts About Hymen In Women - Malayalam BoldSky\nകന്യാചര്‍മം വച്ചു കന്യകയെന്നു പറയാന് പറ്റൂലാ\n| Updated: Saturday, October 27, 2018, 15:30 [IST]\nകന്യാചര്‍മം എന്നത് കന്യകമാരെ സൂചിപ്പിയ്ക്കുന്ന ഒന്നാണെന്നാണ് പൊതുവേയുളള ധാരണ.ഇത് വജൈനല് ദ്വാരത്തെ മൂടുന്ന നേര്‍ത്ത പാടയാണ്. ഇലാസ്റ്റിസിറ്റിയുള്ള ഇത് വലിയാനും പൊട്ടാനുമെല്ലാം സാധ്യതയുള്ള ഒന്നുമാണ്.\nകന്യാചര്‍മം ചിലപ്പോള് കന്യകമാരില് പോലും കാണില്ലെന്നതാണ് വാസ്തവം. മാത്രമല്ല, ഇപ്പോള് കന്യാചര്‍മം കൃത്രിമമായി സര്‍ജറിയിലൂടെ വച്ചു പിടിപ്പിയ്ക്കാന് സാധിയ്ക്കുന്ന ടെക്‌നിക്കുകളുമുണ്ട്. കന്യാകാത്വം തെളിയിക്കാന് കന്യാചര്‍മം പോരാ എന്നുള്ളതിനുള്ള വെളിപ്പെടുത്തല് കൂടിയാണിത്.\nകന്യാചര്‍മം സംബന്ധിച്ചുള്ള ചില പ്രത്യേക ധാരണകളും വാസ്തവങ്ങളും ഇതാണ്. ഇതെക്കുറിച്ചറിയൂ,\nപെണ്‍കുഞ്ഞുങ്ങള്‍ക്ക് ജന്മനാ സാധാരണയായി ഇതുണ്ടാകും. ചില പെണ്‍കുഞ്ഞുങ്ങളില് ജന്മനാ ഇത് ഇല്ലാതിരിയ്ക്കുകയും ചെയ്യും.\nകന്യാചര്‍മം പല സ്ത്രീകളിലും പല തരത്തിലാണ്. നിറവും ആകൃതിയും കട്ടിയുമെല്ലാം വ്യത്യാസപ്പെട്ടിരിയ്ക്കും. ചിലരില് തീരെ കട്ടി കുറഞ്ഞതും ചിലരില് കട്ടി കൂടിയതുമാകും.\nഎല്ലാ സ്ത്രീകളിലും കന്യാചര്‍മം ഉണ്ടാകില്ല10-15 ശതമാനം വരെ സ്ത്രീകള്‍ക്കു ജന്മനാ തന്നെ കന്യാചര്‍മമുണ്ടാകില്ലെന്നാണ് പഠനക്കണക്കുകള്. ഇതുകൊണ്ടുതന്നെ സ്ത്രീയുടെ കന്യകാത്വം കന്യാചര്‍മവുമായി ബന്ധപ്പെടുത്തി കാണാനാകില്ലെന്നതാണ് വാസ്തവം.\n200ല് ഒരു സ്ത്രീയുടെ കന്യാചര്‍മദ്വാരം\nHealth Facts About Hymen In Women\nHealth Facts About Hymen In Women, Read more to know about


ഐസിസ് ബന്ധം? ബ്രിട്ടീഷ് ദമ്പതിമാരെ തട്ടിക്കൊണ്ടുപോയ കേസില് ഇന്ത്യന് യുവതി അറസ്റ്റില് | Indian-Origin Woman Arrested In British Couple's Kidnapping In South Africa - Malayalam Oneindia\n21 min ago കേരളത്തിലാണ് ജീവിക്കുന്നതെന്ന് ഓര്‍ക്കണം; കോടതിക്കെതിരെ രുക്ഷ വിമര്‍ശനവുമായി മന്ത്രി ജി സുധാകരന്\nUpdated: Mon, Feb 26, 2018, 16:21 [IST]\nജോഹന്നാസ്ബര്‍ഗ്: ദക്ഷിണാഫ്രിക്കയില് ഇന്ത്യന് വംശജയായ യുവതിയും ഭര്‍ത്താവും അറസ്റ്റില്. ഐസിസ് ബന്ധത്തിന്റെ പേരിലും ബ്രിട്ടീഷ് ദമ്പതിമാരെ തട്ടിക്കൊണ്ടുപോയ കേസിലും ആണ് അറസ്റ്റ്.\nഇന്ത്യന് വംശജയായ ഫാത്തിമ പട്ടീല്, ഭര്‍ത്താവ് സഫീദീന് അസ്ലാം എന്നിവരെയാണ് ദക്ഷിണാഫ്രിക്കയിലെ സ്‌പെഷ്യല് പോലീസ് യൂണിറ്റ് അറസ്റ്റ് ചെയ്തത്. ഇവര്‍ക്കെതിരെ കവര്‍ച്ചക്കും കേസ് എടുത്തിട്ടുണ്ട്.\nബ്രിട്ടീഷ് ദമ്പതിമാരെ തട്ടിക്കൊണ്ടുപോയതിന് ശേഷം അവരുടെ ക്രെഡിറ്റ് കാര്‍ഡും ഇവര് സ്വന്തമാക്കിയിരുന്നു. അതിന് ശേഷം ഈ ക്രെഡിറ്റ് കാര്‍ഡുകള് ഉപയോഗിച്ച് ആഭരണങ്ങളും ഇലക്ട്രോണിക് ഉപകരണങ്ങളും വാങ്ങി. ഇതെല്ലാം പിന്നീട് പോലീസ് കണ്ടെത്തുകയും ചെയ്തു.\nഈ സാധനങ്ങള് സൂക്ഷിച്ചിരുന്ന സ്ഥലത്ത് ഭീകര സംഘടനയായ ഐസിസിന്റെ പതാകയും ഉണ്ടായിരുന്നു. ഇവരെ സംബന്ധിച്ചുള്ള കൂടുതല് വിവരങ്ങള് പുറത്ത് വിടാന് സാധിക്കില്ലെന്നാണ് പോലീസ് പറയുന്നത്. എന്നാല്, ഇവരെ കോടതിയില് ഹാജരാക്കിയെന്നും പിന്നീട് ജയിലിലേക്ക് അയച്ചു എന്നും റിപ്പോര്‍ട്ടുകളുണ്ട്. സഫീദീന് അസ്ലമിനെതിരെ വേറേയും തീവ്രവാദ കേസുകള് ഉണ്ട് എന്നാണ് റിപ്പോര്‍ട്ടുകള്.\nശ്രീദേവിയുടെ രക്തസാമ്പിളുകള് യുഎഇയ്ക്ക് പുറത്തേക്ക്? അന്വേഷണം റാസല്‍ഖൈമയിലെ ആ ഹോട്ടലിലേക്കും...\nsouth africa isis india woman arrest terrorism kidnap ദക്ഷിണാഫ്രിക്ക ഐസിസ് ഇന്ത്യ സ്ത്രീ അറസ്റ്റ് തീവ്രവാദം പോലീസ്\nSouth African special police unit Hawks have arrested an Indian-origin woman and her partner, both allegedly linked to ISIS, on charges of abductingaBritish couple


പ്രലോഭനങ്ങളുണ്ടാകുമ്പോള് പേടിക്കേണ്ടതില്ല...വിശുദ്ധ പാദ്രെ പിയോ വിശദീകരിക്കുന്നു : Marian Pathram\nസാത്താനുമായി ഏറ്റുമുട്ടിയ ഒരു വിശുദ്ധനാണ് പാദ്രെ പിയോ. സാത്താനുമായുള്ള വിശുദ്ധന്റെ പോരാട്ടം അദ്ദേഹത്തിന് പല ഉള്‍ക്കാഴ്ചകളും നല്കിയിട്ടുണ്ട്.\nസാത്താന് എങ്ങനെ പ്രവര്‍ത്തിക്കുന്നു എന്ന കാര്യം അദ്ദേഹത്തിന് നന്നായി അറിയാമായിരുന്നു. പ്രലോഭനങ്ങളുണ്ടാകുമ്പോള് തകര്‍ന്നുപോകരുതെന്നും അവയെ പേടിക്കേണ്ടതില്ല എന്നുമായിരുന്നു പാദ്രെ പിയോ തന്റെ ആത്മീയമക്കളോട് ഉപദേശിച്ചിരുന്നത്. ദൈവം അനുവദിക്കുന്നവയാണ് സാത്താന്റെ ആക്രമണങ്ങള് എന്ന് പാദ്രെ പിയോ വിശ്വസിച്ചിരുന്നു.\nകാരണം പ്രലോഭനങ്ങളെ നേരിടാനുള്ള കരുത്ത് ദൈവം നമുക്ക് നല്കിയിട്ടുണ്ട്. അവിടുത്തെ കരുണയാണ് നമ്മെ വിലയുള്ളവരാക്കിമാറ്റുന്നത്. മരുഭൂമിയില് അവിടുന്ന് അനുഭവിച്ച തീവ്രവേദനയും വഹിച്ച കുരിശിന്റെയും താദാത്മ്യം നാം അറിയണമെന്ന് അവിടുന്ന് ആഗ്രഹിക്കുന്നുണ്ട്.\nസാത്താന് നല്കുന്ന പ്രലോഭനങ്ങളെ പ്രതിരോധിക്കാന് നമുക്ക് തന്നെ കഴിവുണ്ടെന്നും അവന്റെ മായക്കാഴ്ചകളില് നിന്ന് നാം ഓടിയകലുകയും അവനെ ആട്ടിയോടിക്കുകയും ചെയ്യണമെന്നും വിശുദ്ധന് ഓര്‍മ്മിപ്പിക്കുന്നു.\nജോലിസ്ഥലത്തെ സമ്മര്‍ദ്ദം പരിഹരിക്കാന് തീര്‍ത്ഥാടനം


lucy-kalappura | കന്യാസ്ത്രീ ആയതിന് ശേഷം വൈദികർ പീഡിപ്പിക്കാൻ ശ്രമിച്ചത് മൂന്ന് തവണ; കൊട്ടിയൂരിലെ പീഡകൻ ഫാ റോബിൻ വടക്കാഞ്ചേരിക്ക് പല കന്യാസ്ത്രീകളുമായി ബന്ധമുണ്ടായിരുന്നു; മഠത്തിലെ കന്യാസ്ത്രീ പ്രസവിച്ചപ്പോൾ അച്ചനെ സംരക്ഷിച്ചത് സഭ തന്നെ; പള്ളിമേടകളിലേക്ക് പറഞ്ഞ് വിടുന്ന യുവതികളായ കന്യാസ്ത്രീകൾ അനുഭവിക്കേണ്ടി വരുന്നത് അസാധാരണ വൈകൃതങ്ങൾ; സ്വവർഗ്ഗഭോഗത്തിന് പിന്നാലെ സിസ്റ്റർ ലൂസി കളപ്പുരയുടെ ആത്മകഥയിലെ കൂടുതൽ ഭാഗം പുറത്ത്; കർത്താവിന്റെ നാമത്തിൽ സഭയെ വെട്ടിലാക്കുമ്പോൾ - MarunadanMalayalee.com\nDecember 01, 201901:07 PM IST Permalink\nകോഴിക്കോട്: മഠങ്ങളിൽ സന്ദർശകരെന്ന വ്യാജേന എത്തി വൈദികർ ലൈംഗിക ചൂഷണം നടത്താറുണ്ടെന്ന് സിസ്റ്റർ ലൂസി കളപ്പുരയുടെ ആത്മകഥയിലെ പരാമർശം വീണ്ടും വെട്ടിലാക്കുന്നത് സഭയെ. സിസ്റ്റർ ലൂസി എഴുതിയ 'കർത്താവിന്റെ നാമത്തിൽ' എന്ന പുസ്തകത്തിലാണ് വൈദികർക്കെതിരെ ഗുരുതര ആരോപണം ഉയർത്തിയിരിക്കുന്നത്. കന്യാസ്ത്രീയായതിന് ശേഷം തനിക്ക് നേരെ പീഡനശ്രമം ഉണ്ടായെന്നും സിസ്റ്റർ ലൂസി പുസ്തകത്തിലൂടെ വെളിപ്പെടുത്തിയിട്ടുണ്ട്.\nമൂന്ന് തവണ വൈദികർ ലൈംഗികമായി പീഡിപ്പിക്കാൻ ശ്രമിച്ചെന്നാണ് സിസ്റ്റർ ആരോപിക്കുന്നത്. കൊട്ടിയൂർ കേസിലെ പ്രതി ഫാദർ റോബിന് പല കന്യാസ്ത്രീകളുമായും ബന്ധമുണ്ടായിരുന്നുവെന്നും പുസ്തകത്തിലുണ്ട്. പോക്‌സോ കേസിൽ അറസ്റ്റ് ചെയ്ത് ജയിലിലുള്ളയാളാണ് റോബിൻ. ഇയാളെ രക്ഷിക്കാൻ സഭ നടത്തിയ ഇടപെടൽ വലിയ വിവാദമുണ്ടാക്കിയിരുന്നു. കർത്താവിന്റെ നാമത്തിൽ എന്ന പുസ്തകത്തിലെ വിവാദങ്ങളുടെ ആദ്യ ഭാഗം കഴിഞ്ഞ ദിവസം മറുനാടൻ പുറത്തു വിട്ടിരുന്നു. ഇതിന് പിന്നാലെയാണ് റോബിനെ കുറ്റപ്പെടുത്തുന്ന ഭാഗവും ചർച്ചകളിലെത്തുന്നത്. കൊട്ടിയൂർ പീഡനക്കേസിലെ ഫാദർ റോബിൻ വടക്കാഞ്ചേരിയെ എന്തിന് സഭ സംരക്ഷിച്ചുവെന്നതാണ് ഇതോടെ ഉയരുന്ന ചോദ്യം.\nസഭാ ചട്ടങ്ങൾക്ക് വിരുദ്ധമായി ജീവിച്ചെന്ന് ചൂണ്ടിക്കാട്ടി ഫ്രാൻസിസ്‌കൻ ക്ലാരിസ്റ്റ് കോൺഗ്രിഗേഷൻ മഠത്തിൽ നിന്നും സിസ്റ്റർ ലൂസിയെ പുറത്താക്കിയിരുന്നു. സഭാ നടപടി റദ്ധാക്കണമെന്ന ആവശ്യമുന്നയിച്ച് സിസ്റ്റർ ലൂസികളപ്പുര നൽകിയ അപ്പീൽ വത്തിക്കാനിലെ പൗരസ്ത്യ തിരുസംഘം തള്ളിയിരുന്നു. മഠത്തിൽനിന്നും പുറത്താക്കിക്കൊണ്ടുള്ള നടപടി റദ്ധാക്കണമെന്നാവശ്യപ്പെട്ട് സിസ്റ്റർ ലൂസികളപ്പുര വത്തിക്കാനിലേക്ക് വീണ്ടും അയച്ച അപ്പീലിൽ എഫ്‌സിസി അധികൃതർ ഉന്നയിച്ച ആരോപണങ്ങൾക്ക് മറുപടി നൽകുന്നതിനൊപ്പം കേരളത്തിൽ കത്തോലിക്കാ സഭയ്ക്ക് നേരെ ഉയർന്ന ആരോപണങ്ങളും സഭാ അധികൃതരുൾപ്പെട്ട കേസുകളും അക്കമിട്ടുനിരത്തുന്നുണ്ട്.\nകേരളത്തിൽ കത്തോലിക്കാ സഭ ഗുരുതരമായ സാഹചര്യത്തിലൂടെയാണ് കടന്നുപോകുന്നത്. ബലാൽസംഗ കേസുകളിലും ഭൂമികുംഭകോണ കേസുകളിലും ഉന്നത സഭാ അധികൃതർ ഉൾപ്പെടുന്നത് വിശ്വാസികളെ സഭയിൽനിന്നും അകറ്റാൻ കാരണമാകുന്നു. ജലന്ധർ ബിഷപ്പ് ഫ്രാങ്കോ മുളയക്കൽ പീഡനത്തിനിരയാക്കിയ കന്യാസ്ത്രീക്ക് നീതി ലഭിക്കാൻ ഇനിയും വൈകുന്നത് അനീതിയാണെന്നും അപ്പീലിൽ ലൂസി കളപ്പുര വ്യക്തമാക്കിയിരുന്നു. കന്യാസ്ത്രീ മഠങ്ങളിലും ആത്മീയ ഇടങ്ങളിലും ലൈംഗിക ചൂഷണങ്ങൾ ഇനിയും അധികം പുറത്തുവരാത്ത യാഥാർഥ്യങ്ങളാണെന്ന് സിസ്റ്റർ ലൂസി കളപ്പുരക്കൽ ആത്മകഥയിൽ വെളിപ്പെടുത്തുന്നു. ഡി.സി. ബുക്സ് അടുത്തുതന്നെ പ്രസിദ്ധീകരിക്കുന്ന എന്ന ആത്മകഥയിലെ ഭാഗം സമകലാലീന മലയാളം വാരികയാണ് പ്രസിദ്ധീകരിച്ചത്. ഇതിന് പിന്നാലെയാണ് പുതിയ വെളിപ്പെടുത്തലും എത്തുന്നത്. ഈ ആത്മകഥയിൽ ഇനിയും വിവാദങ്ങൾ ഒളിഞ്ഞിരിപ്പുണ്ടെന്നാണ് സൂചന.\nസഭയിൽ നിന്നും മഠത്തിൽ നിന്നും പുറത്താക്കികൊണ്ടുള്ള കത്ത് വത്തിക്കാന്റെ യഥാർത്ഥ തീരുമാനമാണോ! തന്റെ അപേക്ഷ മാർപാപ്പ യഥാർത്ഥത്തിൽ കണ്ടോ എന്നതിലും സംശയം; ഇപ്പോഴത്തെ തീരുമാനം കേരളത്തിൽ നിന്നുള്ള ക്രൈസ്തവ മേലധ്യക്ഷന്മാരുടെ സ്വാധീനം മൂലം; മാർപ്പാപ്പക്ക് നേരിട്ട് അപേക്ഷ നൽകാനൊരുങ്ങി സിസ്റ്റർ ലൂസി കളപ്പുര


'Annan Thampi' breaks records, സിംഹാസനത്തില് അണ്ണന് തമ്പി - Malayalam Filmibeat\nസിംഹാസനത്തില് അണ്ണന് തമ്പി\n| Published: Monday, May 12, 2008, 15:15 [IST]\nമമ്മൂട്ടിയുടെ ഇരട്ട വേഷം ലക്ഷ്യം കണ്ടു. കളക്ഷന് റെക്കോര്‍ഡുകള് തിരുത്തിയെഴുതിയ അണ്ണന്‍തമ്പി ഇരമ്പിപ്പായുമ്പോള് നായകനും സംവിധായകനും തിരക്കഥാകൃത്തും ഹാപ്പി. നിര്‍മ്മാതാവ് ഡബിള് ഹാപ്പി. മൂന്നാഴ്ച കൊണ്ട് ഒമ്പതു കോടി രൂപയാണ് ഈ ചിത്രം വാരിക്കൂട്ടിയത്.\nറിലീസിംഗ് കേന്ദ്രങ്ങളിലൊക്കെയും അണ്ണന്‍തമ്പിയെഴുതുന്നത് പുതിയ റെക്കോര്‍ഡ്. മലയാളത്തിലെ ഏറ്റവും വലിയ പണം വാരിപ്പടമെന്ന ബഹുമതിയിലേക്കാണ് ഈ ചിത്രം കുതിച്ചു മുന്നേറുന്നത്. സമീപകാലത്തൊന്നും ഇത്രയധികം ആള്‍ക്കൂട്ടത്തെ തീയേറ്ററിലേക്ക് ആകര്‍ഷിച്ച ചിത്രമില്ല.\nപുതിയ റിലീസിംഗ് തന്ത്രത്തില് ജനസാഗരം തീയേറ്ററുകളിയ്ക്ക് ഇരമ്പിപ്പാഞ്ഞെത്തി. 75 കേന്ദ്രങ്ങളിലാണ് അണ്ണന്‍തമ്പി റിലീസ് ചെയ്തത്. പരമാവധി തീയേറ്ററുകളില് ഒന്നിച്ച് റിലീസ് ചെയ്യുക. കിട്ടാവുന്ന പണം മുഴുവന് വാരിയെടുത്ത് അടുത്ത ചിത്രത്തിനായി പിന്മാറുക. ഇതാണ് പുതിയ മാര്‍ക്കറ്റിംഗ് തന്ത്രം. ഒരേ തീയേറ്ററില് തന്നെ നൂറും നൂറ്റമ്പതും ദിവസം ഓടുന്നതാണ് വിജയമെന്ന സങ്കല്‍പം ഇനി പഴങ്കഥ.\nആദ്യത്തെ ഇരുപത്തി അഞ്ച് ദിവസം കൊണ്ടു തന്നെ വന്‍ലാഭം നേടാന് കഴിയുമെന്നതാണ് ഈ തന്ത്രത്തിന്റെ പ്രത്യേകത. ഗ്രാമപ്രദേശങ്ങളിലെ തീയേറ്ററുകളില് ചിത്രം 25 ദിവസം ഹൗസ് ഫുളളായി ഓടിയാന് വന് വിജയമാകും. ഇപ്പോള് പല ചിത്രങ്ങളും ഒരാഴ്ചപോലും തികയ്ക്കാന് ബുദ്ധിമുട്ട് നേരിടുന്ന സാഹചര്യമാണ് നിലനില്‍ക്കുന്നത്.\nStory first published: Monday, May 12, 2008, 15:15 [IST]


സോമാലിയയിൽ ഹോട്ടലിന് നേരെ ഭീകരാക്രമണം Terrorist attack on hotel in Somalia\nHome News International സോമാലിയയിൽ ഹോട്ടലിന് നേരെ ഭീകരാക്രമണം\nസോമാലിയയിൽ ഹോട്ടലിന് നേരെ ഭീകരാക്രമണം\nAugust 17, 2020, 8:07 am\nമൊഗാദിഷു: സോമാലിയൻ തലസ്ഥാനമായ മൊഗാദിഷുവിൽ ഒരു ഹോട്ടലിന് നേരെയുണ്ടായ ഭീകരാക്രമണത്തിൽ നിരവധി പേർ കൊല്ലപ്പെട്ടു. അക്രമികൾ ഹോട്ടലിനു നേരെ വെടിയുതിർക്കുകയും ബോംബെറിയുകയും ചെയ്തു. പ്രഥമിക കണക്ക് പ്രകാരം ഒമ്പത് പേർ മരിച്ചു. നിരവധി പേർക്ക് പരുക്കേറ്റിട്ടുണ്ട്.\nലിഡോ ബീച്ചിലെ എലൈറ്റ് ഹോട്ടലിൽ നടന്ന ആക്രമണത്തിന് പിന്നിൽ അൽ ഷബാബ് തീവ്രവാദി ഗ്രൂപ്പാണെന്നാണ് സൂചന. ശക്തിയേറിയ കാർബോംബ് സ്ഫോടനമാണ് ആദ്യം നടന്നത്. തുടർന്ന് ആയുധധാരികളായ അക്രമികൾ ഹോട്ടലിനുള്ളിലേക്ക് ഇരച്ചുകയറുകയായിരുന്നു.\nഹോട്ടലിലുണ്ടായിരുന്നവരിൽ ചിലരെ ബന്ധികളാക്കിയതായും സൂചനയുണ്ട്. ഭീകരരും സുരക്ഷാസേനയും തമ്മിൽ ഏറ്റുമുട്ടൽ തുടരുകയാണ്. അക്രമികളിൽ രണ്ട് പേരെ കൊലപ്പെടുത്തിയതായി ഔദ്യോഗിക വൃത്തങ്ങൾ അറിയിച്ചു. മരിച്ചവരിൽ രണ്ട് ഗവൺമെന്റ് ഉദ്യോഗസ്ഥരും മൂന്ന് ഹോട്ടൽ സുരക്ഷാ ജീവനക്കാരും നാല് സിവിലിയന്മാരും ഉൾപ്പെടും.\nPrevious articleഖത്തറിൽ നിയമലംഘനം നടത്തിയ 154 വാണിജ്യസ്ഥാപനങ്ങൾക്കെതിരേ നടപടിയെടുത്ത് മന്ത്രാലയം\nNext articleഐസിഎ അനുമതിയില്ലാതെ യുഎഇയിലെത്തിയ മലയാളികളെ ഇന്ന് തിരിച്ചയക്കും


Potato Juice for Dark Spots: കറുപ്പ് നീങ്ങി വെളുത്ത മുഖം; ഉരുളക്കിഴങ്ങ് ജ്യൂസ് - Malayalam BoldSky\nNews അമ്മയുടെയും ഭാര്യയുടെയും നഷ്ടത്തിന് പകരമാകില്ല; സൗമ്യ സന്തോഷിന്റെ കുടുംബത്തെ സംരക്ഷിക്കുമെന്ന് ഇസ്രയേല്\nRead more about: potato skin face dark spot skincare ഉരുളക്കിഴങ്ങ് മുഖം ചര്‍മ്മം\nപലര്‍ക്കും അസ്വസ്ഥതകള് സൃഷ്ടിക്കുന്നതാണ് മുഖത്തെ കറുത്ത പാടുകള്. മുഖക്കുരു, മറ്റ് ചര്‍മ്മ പ്രശ്‌നങ്ങള് എന്നിവ പലപ്പോഴും കറുത്ത പാടുകള്‍ക്ക് കാരണമാകുന്നു. ഒരു സാധാരണ ചര്‍മ്മ പ്രശ്‌നമാണ് ഇത്. എന്നാല് ഇതിനായി പലരും ഫലപ്രദമായ പരിഹാരം തേടുന്നു. ക്രീമുകള്‍ക്കും മറ്റ് രാസ സൗന്ദര്യ സംരക്ഷണ ഉത്പന്നങ്ങള്‍ക്കും പുറകേ പോകുന്നതിനു മുന്‍പ് നിങ്ങള്‍ക്ക് ചില അടുക്കള കൂട്ടുകള് പരീക്ഷിക്കാം.\nMost read: മുടികൊഴിച്ചില്, താരന്, പേന്‍ശല്യം; ഒറ്റ പരിഹാരം\nഈ ചേരുവകള് ചര്‍മ്മ പ്രശ്‌നങ്ങളെ നേരിടാന് സഹായിക്കും. മുഖത്തെ കറുത്ത പാടുകളെയും മറ്റ് പല ചര്‍മ്മ പ്രശ്‌നങ്ങളെയും പ്രതിരോധിക്കാന് ഉരുളക്കിഴങ്ങ് ജ്യൂസ് നിങ്ങള്‍ക്ക് ഗുണം ചെയ്യും. കറുത്ത പാടുകള് കുറയ്ക്കുന്നതിന് ഉരുളക്കിഴങ്ങ് ജ്യൂസ് ഉപയോഗിക്കുന്നതിനുള്ള വ്യത്യസ്ത വഴികള് അറിയാന് ലേഖനം വായിക്കൂ.\nഉരുളക്കിഴങ്ങ് ജ്യൂസ്, നാരങ്ങ നീര്\nവിറ്റാമിന് സി അടങ്ങിയതാണ് നാരങ്ങ നീര്. ചര്‍മ്മത്തിന് ഏറ്റവും മികച്ച വിറ്റാമിനാണ് ഇത്. നിങ്ങള്‍ക്ക് ഉരുളക്കിഴങ്ങ് ജ്യൂസും നാരങ്ങ നീരും തുല്യ അളവില് സംയോജിപ്പിക്കാം. ഒരു കോട്ടണ് തുണിയില് മുക്കി ഈ മിശ്രിതം നിങ്ങളുടെ മുഖത്ത് പുരട്ടുക. അഞ്ച് മിനിറ്റോളം ഇത് ഉണങ്ങാന് വിട്ട് മുഖം കഴുകുക. കറുത്തപാടുകള് മായ്ക്കാന് നിങ്ങള്‍ക്ക് ആഴ്ചയില് മൂന്ന് തവണ ഇത് ആവര്‍ത്തിക്കാം.\nഉരുളക്കിഴങ്ങ് ജ്യൂസ് ഫേസ് പായ്ക്ക്\nനിങ്ങളുടെ ചര്‍മ്മത്തിന് അത്ഭുതങ്ങള് സൃഷ്ടിക്കുന്ന ഒന്നാണ് മുള്‍ട്ടാണി മിട്ടി. ഉരുളക്കിഴങ്ങ് ജ്യൂസാക്കി മുള്‍ട്ടാണി മിട്ടിയുമായി കൂട്ടി കലര്‍ത്തി കട്ടിയുള്ള പേസ്റ്റ് ഉണ്ടാക്കുക. ഈ പായ്ക്ക് നിങ്ങളുടെ മുഖത്ത് പുരട്ടി ഉണങ്ങാന് വിടുക. മുഖം പൂര്‍ണമായും ഉണങ്ങിക്കഴിഞ്ഞാന് നല്ലപോലെ മുഖം കഴുകുക. കറുത്ത പാടുകള് മായ്ക്കാന് ആഴ്ചയില് രണ്ടുതവണ ഇത് ആവര്‍ത്തിക്കുക.\nMost read: മുഖക്കുരു നീക്കും ടൂത്ത്‌പേസ്റ്റ് പ്രയോഗം ഇങ്ങനെ\nഉരുളക്കിഴങ്ങ് ജ്യൂസ് ടോണര്\nമുഖത്തെ കറുത്ത പാടുകള് നീക്കാന് ഉരുളക്കിഴങ്ങ് ജ്യൂസ് ഉപയോഗിച്ച് നിങ്ങള്‍ക്ക് ഒരു ടോണര് തയ്യാറാക്കാം. ഒരു ഇടത്തരം ഉരുളക്കിഴങ്ങിന്റെ ജ്യൂസ് എടുത്ത് അതില് ഒരു കപ്പ് വെള്ളം ചേര്‍ക്കുക. ഇവ രണ്ടും കലര്‍ത്തി ചര്‍മ്മത്തില് ഈ മിശ്രിതം പുരട്ടുക. ചുരുങ്ങിയ ഉപയോഗം കൊണ്ട് കറുത്തപാടുകള് നീങ്ങുന്നത് നിങ്ങള്‍ക്ക് കാണാനാകും. ഉരുളക്കിഴങ്ങ് ജ്യൂസ് നിങ്ങളുടെ ചര്‍മ്മത്തിന് ഗുണം ചെയ്യുന്ന ചില വഴികള് ഇതാ.\nചര്‍മ്മത്തെ ജലാംശത്തോടെ നിലനിര്‍ത്തുന്നു\nഉരുളക്കിഴങ്ങ് ജ്യൂസില് ഉയര്‍ന്ന അളവില് വിറ്റാമിന് സി അടങ്ങിയിട്ടുണ്ട്, ഇത് ചര്‍മ്മത്തെ ജലാംശം വര്‍ദ്ധിപ്പിക്കുന്നതിന് വളരെ ഗുണം ചെയ്യുന്നു. ആഴത്തിലുള്ള ജലാംശം നേടാനായി, ഉരുളക്കിഴങ്ങ് ജ്യൂസ് തൈരില് കലര്‍ത്തി ചര്‍മ്മത്തില് പുരട്ടുക. 15 മിനിറ്റിനുശേഷം കഴുകിക്കളയുക, നിങ്ങളുടെ ചര്‍മ്മം തിളക്കവും മോയ്‌സ്ചറൈസും ആയി മാറുന്നത് നിങ്ങള്‍ക്ക് കാണാനാകും.\nMost read: എണ്ണമയമുള്ള മുഖത്ത് മുള്‍ട്ടാനിമിട്ടി അത്ഭുതം\nചര്‍മ്മത്തിലെ കളങ്കങ്ങള് അകറ്റുന്നു\nചര്‍മ്മത്തിലെ കളങ്കങ്ങള് നീക്കാന് ഉരുളക്കിഴങ്ങ് ജ്യൂസ് ഗുണം ചെയ്യുന്നു. തണുത്ത ഉരുളക്കിഴങ്ങ് ജ്യൂസ് ഉപയോഗിച്ച് മുഖം കഴുകുന്നത് മുഖത്തെ കളങ്കങ്ങള് ഇല്ലാതാക്കാന് സഹായിക്കും.\nപ്രായമാകുന്നത് തടയാനും മുഖത്തെ ചുളിവുകള് കുറയ്ക്കാനും ഉരുളക്കിഴങ്ങ് ജ്യൂസ് സഹായിക്കും. തൈരുമായി ഉരുളക്കിഴങ്ങ് ജ്യൂസ് കലര്‍ത്തി മുഖത്ത് പതിവായി പുരട്ടുക. മുഖത്തെ ചുളിവുകള് കുറയുന്നത് നിങ്ങള്‍ക്ക് കാണാനാകും. ചുളിവുകളുടെ രൂപം കുറയ്ക്കുന്നതിനും മുഖത്തിന് യുവത്വ തിളക്കം നല്‍കുന്നതിനും ഒരു കോട്ടണ് തുണി ഉപയോഗിച്ച് നിങ്ങളുടെ മുഖത്ത് ഉരുളക്കിഴങ്ങ് ജ്യൂസ് ദിവസവും പുരട്ടുക.\nMost read: മുഖക്കുരു മായ്ക്കും ടീ ട്രീ ഓയില് മാജിക്\nഉരുളക്കിഴങ്ങ് നീര് ഒരാഴ്ച ചര്‍മ്മത്തില് പുരട്ടൂ\nവെളുത്തമുടി വേരോടെ കളയാന് ഈ ഒറ്റമൂലി\nഉരുളക്കിഴങ്ങ് തൊലി മുഖസൗന്ദര്യത്തിന്...\nമധുരക്കിഴങ്ങ് കഴിക്കാറുണ്ടോ ?\nഅച്ചാറി ആലു മസാല\nഉരുളക്കിഴങ്ങൊരു പാവം; ഉപേക്ഷിക്കരുതേ\nവരണ്ട ചര്‍മ്മം, ചര്‍മ്മത്തിന്റെ ചുവപ്പ്, ചൊറിച്ചില്, സ്‌കെയിലിംഗ് തുടങ്ങിയ ലക്ഷണങ്ങളോടു കൂടിയതാണ് എക്‌സിമ. എക്‌സിമയ്ക്ക് മികച്ച പരിഹാരങ്ങളിലൊന്നാണ് ഉരുളക്കിഴങ്ങ് ജ്യൂസ്. നിങ്ങള്‍ക്ക് എല്ലാ ദിവസവും ഒരു ഗ്ലാസ് ഉരുളക്കിഴങ്ങ് ജ്യൂസ് കുടിക്കാം, അല്ലെങ്കില് ചര്‍മ്മത്തിലെ ബാധിത പ്രദേശങ്ങളില് ഇത് പ്രയോഗിക്കാം.\nHow To Use Potato Juice To Fight Dark Spots\nDark spots are common skin issues. You can use potato juice to reduce dark spots. Here are different ways to use potato juice to fight dark spots.


ഗാന്ധി രാഷ്ട്രത്തിന്‍റെ മകനെന്ന് പ്രജ്ഞ സിംഗ് താക്കൂർ; മലേഗാവ് സ്‌ഫോടനക്കേസ് പ്രതി വീണ്ടും വിവാദത്തിൽ\nMon Sep 28 2020 03:46:40 GMT+0530 (India Standard Time)\nഎന്തുകൊണ്ട് ഗാന്ധി സങ്കല്‍പ്പ് യാത്രയില് പങ്കെടുക്കുന്നില്ലെന്ന് ചോദിച്ചപ്പോഴായിരുന്നു വിവാദമായ പരാമര്‍ശം പ്രജ്ഞ സിംഗ് നടത്തിയത്.\nABH21 Oct 2019 9:57 AM GMT\nഭോപ്പാല്: രാഷ്ട്രപിതാവ് മഹാത്മാ ഗാന്ധി രാഷ്ട്രത്തിന്‍റെ മകനെന്ന് പ്രജ്ഞ സിംഗ് താക്കൂർ. നിരന്തരം വിദ്വേഷ പ്രസ്താവനയിലൂടെ കുപ്രസിദ്ധിയാർജ്ജിച്ച ബിജെപി എംപി പ്രജ്ഞ സിംഗ് താക്കൂര് വീണ്ടും വാര്‍ത്തയില് നിറയുകയാണ്. ഭോപ്പാലില് മാധ്യമങ്ങളോട് സംസാരിക്കവെയാണ് മഹാത്മാ ഗാന്ധി രാഷ്ട്രത്തിന്‍റെ പുത്രനാണെന്ന പ്രസ്താവനന പ്രജ്ഞ സിംഗ് നടത്തിയത്.\nമഹാത്മാ ഗാന്ധിയുടെ 150ാം ജന്മദിനം വര്‍ഷം മുഴുവന് ആഘോഷിക്കുകയാണ് ബിജെപി തീരുമാനം. ഇതിനായി നഗരങ്ങളിലുടനീളം ഗാന്ധി സങ്കല്‍പ്പ് യാത്ര നടത്തുന്നുണ്ട് ബിജെപി. എന്നാല് ഇതുവരെയും പ്രജ്ഞ സിംഗ് താക്കൂര് ഈ യാത്രകളുടെ ഭാഗമായിട്ടില്ല.\nഎന്തുകൊണ്ട് ഗാന്ധി സങ്കല്‍പ്പ് യാത്രയില് പങ്കെടുക്കുന്നില്ലെന്ന് ചോദിച്ചപ്പോഴായിരുന്നു വിവാദമായ പരാമര്‍ശം പ്രജ്ഞ സിംഗ് നടത്തിയത്. ഗാന്ധി രാജ്യത്തിന്‍റെ മകനാണ്. ഞാന് അദ്ദേഹത്തെ ആരാധിക്കുന്നു. അതില് കൂടുതല് വിശദീകരണത്തിന്‍റെ ആവശ്യമില്ലെന്നാണ് പ്രജ്ഞ സിംഗ് പറഞ്ഞത്.\n2019 ല് ലോക്സഭയിലേക്ക് നടന്ന തിരഞ്ഞെടുപ്പില് വലിയ ഭൂരിപക്ഷത്തിലാണ് ഭോപ്പാലില് നിന്ന് പ്രജ്ഞ സിംഗ് ജയിച്ചത്. തിരഞ്ഞെടുപ്പ് പ്രചാരണത്തിനിടെ ഗാന്ധി ഘാതകനായ നാഥൂറാം ഗോഡ്സെയെ സ്തുതിച്ചത് വലിയ വിവാദമായിരുന്നു. ഗോഡ്സെ രാജ്യസ്നേഹിയാണെന്നായിരുന്നു അവരുടെ പ്രസ്താവന.\nPragya sing Thakur rss bjp Mahatma Gandhi


എം.പി ജോയ്സ് ജോര്‍ജിനും ദേവികുളം എം.എല്.എ എസ്. രാജേന്ദ്രനുമെതിരെ ഭൂമി കയ്യേറ്റ ആരോപണങ്ങളുമായി പി.ടി തോമസ്\n‘ജോയ്സ് ജോര്‍ജിന്‍റെ പേരിലുള്ള ഭൂമിയുടെ കേസുകളുടെ രേഖകളില് കൃതൃമം നടന്നു. ദേവികുളം സബ് കലക്ടര് പട്ടയം റദ്ദാക്കിയ ശേഷം എം.പി ജില്ലാ കലക്ടര്‍ക്ക് പട്ടയം സാധൂകരിക്കാന് നല്‍കിയത് വ്യാജരേഖ’\n20 Sep, 2018 at 01:29 PM\nഇടുക്കി എം.പി ജോയ്സ് ജോര്‍ജിനും ദേവികുളം എം.എല്.എ എസ്. രാജേന്ദ്രനുമെതിരെ പി.ടി തോമസ് എം.എല്.എ. മൂന്നാര് ട്രിബ്യൂണല് കയ്യേറിയതിനു പിന്നില് വലിയ ഗൂഢാലോചനയുണ്ടെന്നും കൊട്ടക്കമ്പൂര് ഭൂമിയുടെ പട്ടയം സാധൂകരിക്കാന് ജോയ്സ് ജോര്‍ജ് എം.പി വ്യാജരേഖ ചമച്ചതായും പി.ടി തോമസ് ആരോപിച്ചു.\nജോയ്സ് ജോര്‍ജിനും രാജേന്ദ്രന് എം.എല്.എയ്ക്കും എതിരായി ഗുരുതര ആരോപണങ്ങളുമായാണ് പിടി തോമസ് എം.എല്.എ രംഗത്തെത്തിയത്. കഴിഞ്ഞ ദിവസം മൂന്നാര് ഗവ. കോളജിലെ വിദ്യര്‍ഥികള്‍ക്ക് പഠന സൌകര്യം ഒരുക്കുന്നു എന്ന വ്യാജേന മൂന്നാര് ട്രിബ്യൂണല് കയ്യേറിയ രാജേന്ദ്രന് എം.എല്.എ നിരവധി ഭൂമി സംബന്ധമായ രേഖകള് തട്ടിക്കൊണ്ടുപോകാനാണ് ശ്രമിച്ചത്.\nജോയ്സ് ജോര്‍ജിന്‍റെ പേരിലുള്ള കൊട്ടാക്കമ്പൂരിലെ ഭൂമിയുടെ കേസുകളുടെ രേഖകളിലും കൃതൃമം നടന്നു. ദേവികുളം സബ് കലക്ടര് പട്ടയം റദ്ദാക്കിയ ശേഷം ജോയ്സ് ജോര്‍ജ് എം.പി ഇടുക്കി ജില്ലാ കലക്ടര്‍ക്ക് പട്ടയം സാധൂകരിക്കാന് നല്‍കിയത് വ്യാജരേഖയാണ്. 1997-98 കാലത്തെ കലക്ടറുടെ പേരിലുള്ള വ്യാജ ഫയലാണ് അപ്പീലിനൊപ്പം രേഖയായി ചമച്ചതെന്നും പിടി തോമസ് പറഞ്ഞു.\nകൊട്ടക്കമ്പൂര് ഭൂമി സംബന്ധമായ കേസ് നീട്ടികൊണ്ട് പോകാനാണ് ജോയ്സ് ജോര്‍ജിന്‍റെ ശ്രമം. സബ് കലക്ടര് റദ്ദാക്കിയ പട്ടയത്തിന് ജില്ലാ കലക്ടര് തീര്‍പ്പ് കല്‍പ്പിക്കും മുമ്പെ ലാന് റവന്യൂ കമ്മീഷണര്‍ക്ക് ജോയ്സ് ജോര്‍ജ് എം.പി അപ്പീല് നല്‍കിയതായി ഹൈകോടതിയെ അറിയിച്ചിരിക്കുന്നത് ഇതിന് ഉദാഹരണമാണ്. മൂന്നാര് ട്രിബ്യൂണല് കയ്യേറിയ രാജേന്ദ്രന് എം.എല്.എയെയും ദേവികുളം തഹസില്‍ദാറിനെയും ഉടന് അറസ്റ്റ് ചെയ്യണമെന്നും, ജോയ്സ് ജോര്‍ജ് എം.പി ചമച്ചത് വ്യാജരേഖയാണെന്ന് തെളിയിക്കുന്നതിന് നിയമനടപടികള് സ്വീകരിക്കുമെന്നും പി.ടി തോമസ് പറഞ്ഞു.\nPT ThomasJoice Georgeland fraud\nനാളെ ആരും സിനിമക്ക് പോകണ്ട! സംസ്ഥാനത്ത് നാളെ സിനിമ ബന്ദ്


Bogus votes in kannur, congress files complaint കണ്ണൂരില് 199 പേര് കളളവോട്ട് ചെയ്തു; പട്ടിക സഹിതം പരാതി നല്‍കി കോണ്‍ഗ്രസ്\nകള്ളവോട്ട് ചെയ്തവരിൽ 40 പേർ സ്ത്രീകളാണെന്നും പരാതിയിൽ ചൂണ്ടിക്കാട്ടുന്നു\nUpdated: May 5, 2019 7:23:23 am\nകണ്ണൂർ: കണ്ണൂർ ലോക്സഭാ മണ്ഡലത്തിൽ 199 പേർ കള്ളവോട്ട് ചെയ്തെന്ന കോണ്‍ഗ്രസിന്റെ പരാതിയില് നടപടി സ്വീകരിക്കുമെന്ന് ജില്ലാ കലക്ടര്. കള്ളവോട്ടിന്‍റെ വീഡിയോ ദൃശ്യങ്ങള് സഹിതം ജില്ലാ കളക്ടർ മിർ മുഹമ്മദലിക്ക് പരാതി നൽകി. കള്ളവോട്ട് ചെയ്തവരിൽ 40 പേർ സ്ത്രീകളാണെന്നും പരാതിയിൽ ചൂണ്ടിക്കാട്ടുന്നു. കെ.സുധാകരന്‍റെ ചീഫ് ഇലക്ഷൻ ഏജന്‍റ് കളക്ടറെ നേരിൽ കണ്ടാണു പരാതി നൽകിയത്.\nപേരാവൂർ, മട്ടന്നൂർ, ധർമടം, തളിപ്പറമ്പ് നിയമസഭാ മണ്ഡലങ്ങളിലാണ് കള്ളവോട്ട് നടന്നത്. മുഖ്യമന്ത്രിയുടെ മണ്ഡലമായ ധർമടത്ത് അച്ഛന്‍റെ വോട്ട് മകൻ ചെയ്തെന്നും കോൺഗ്രസ് ആരോപിക്കുന്നു. സിപിഎം പ്രവർത്തകരായ സഹോദരനും സഹോദരിയും ചേർന്ന് ഒമ്പതു കള്ളവോട്ട് ചെയ്തതായി പരാതിയിൽ പറയുന്നു.\nപേരാവൂര് മണ്ഡലത്തില് അടക്കം പ്രായപൂര്‍ത്തിയാവാത്തവര് അടക്കം വോട്ട് ചെയ്തെന്നും പരാതിയില് പറയുന്നു. ഉദ്യോഗസ്ഥര്‍ക്കെതിരെ ശക്തമായ നടപടി എടുക്കണമെന്ന് കോണ്‍ഗ്രസ് പരാതിയില് ആവശ്യപ്പെട്ടു. കോണ്‍ഗ്രസിന്റെ പരാതി പരിശോധിച്ച് നടപടി സ്വീകരിക്കുമെന്ന് ജില്ലാ കലക്ടര് അറിയിച്ചു\nK SudhakaranKannurLok Sabha Election 2019\nWeb Title: Bogus votes in kannur congress files complaint


ഈ 13 ക്ഷേത്രങ്ങളിൽ അമ്പലംവിഴുങ്ങികൾ അടയിരിക്കുന്ന സ്വത്ത് വകകൾ ഉപയോഗപ്പെടുത്തിയാൽ രാജ്യത്തിന്റെ ദാരിദ്ര്യം അകറ്റാം - Boolokam\nHome observation ഈ 13 ക്ഷേത്രങ്ങളിൽ അമ്പലംവിഴുങ്ങികൾ അടയിരിക്കുന്ന സ്വത്ത് വകകൾ ഉപയോഗപ്പെടുത്തിയാൽ രാജ്യത്തിന്റെ ദാരിദ്ര്യം അകറ്റാം\nഈ 13 ക്ഷേത്രങ്ങളിൽ അമ്പലംവിഴുങ്ങികൾ അടയിരിക്കുന്ന സ്വത്ത് വകകൾ ഉപയോഗപ്പെടുത്തിയാൽ രാജ്യത്തിന്റെ ദാരിദ്ര്യം അകറ്റാം\nഅഡ്വ ശ്രീജിത്ത് പെരുമന\nഈ 13 ക്ഷേത്രങ്ങളിൽ അമ്പലംവിഴുങ്ങികൾ അടയിരിക്കുന്ന സ്വത്ത് വകകൾ ഉപയോഗപ്പെടുത്തിയാൽരാജ്യത്തിന്റെ ദാരിദ്ര്യം അകറ്റാം.ചുരുങ്ങിയപക്ഷം കേരള ഹൈക്കോടതി നിർദേശം പോലെ ഈ നിധികൾ പ്രദർശിപ്പിച്ചിട്ടാണെങ്കിലും നാടിനും നാട്ടാർക്കും ഗുണമുണ്ടാകണം\nവേൾഡ് ഗോൾഡ് കൗൺസിൽ കണക്കുകൾ പ്രകാരം ഇന്ത്യയിലാകെയുള്ള സ്വർണ്ണ നിക്ഷേപം 22000 ടൺ. അതിൽ 4300 ടൺ സ്വകാര്യമായി കൈവശം വെക്കുന്നത് രാജ്യത്തെ ചില ക്ഷേത്രങ്ങളാണെന്നും കണക്കുകൾ വ്യക്തമാകുന്നു.\nശ്രീ പദ്മനാഭസ്വാമി ക്ഷേത്രം – തിരുവനന്തപുരം, കേരള.\nരാജ്യത്ത് ഏറ്റവും കൂടുതൽ ആസ്തിയുള്ള ക്ഷേത്രം\nആസ്തി : 22 ബില്യൺ അഥവാ 16,61,77,00,00,000.00 രൂപ. സ്വർണ്ണ നിക്ഷേപം 1179340 കിലോ ഗ്രാം അഥവാ 1300 ടൺ.\nതിരുമല തിരുപ്പതി വെങ്കിടേശ്വര ക്ഷേത്രം, ആന്ധ്രാപ്രദേശ്\nആസ്തി : 11മില്യൺ ഡോളർ അഥവാ 75,00,00,000 രൂപ. 100 കിലോഗ്രാം സ്വർണ്ണം എല്ലാ മാസവും ലഭിക്കുന്നു അഥവാ 1.2 ടൺ സ്വർണ്ണം വർഷത്തിൽ വരുമാനമായി ലഭിക്കുന്നു. ആകെ 300 ടണ്ണിൽ അധികം സ്വർണ്ണം. ടൺ കണക്കിന് സ്വർണ്ണം വിവിധ ബാങ്കുകളിൽ നിക്ഷേപമുണ്ട്. 2780കിലോഗ്രാം SBI ബാങ്കിൽ മാത്രമുണ്ട്.\nഷിർദ്ധി സായി ബാബാ ക്ഷേത്രം, മഹാരാഷ്ട്ര.\nആസ്തിയുടെ കാര്യത്തിൽ മൂന്നാമത്തെ ക്ഷേത്രം.\nആസ്തി :320 മില്യൺ വരുന്ന സ്വർണ്ണവും, വെള്ളിയും. 427,17,02,929 രൂപ നിക്ഷേപം. വാർഷിക സംഭാവന 360 കോടി രൂപ.\nവൈഷ്ണോ ദേവി ക്ഷേത്രം, ജമ്മു.\nആസ്തി : 500,0000000 രൂപ വാർഷിക വരുമാനം. 1.2 ടൺ സ്വർണ്ണം.\nസിദ്ധിവിനായക ക്ഷേത്രം, മഹാരാഷ്ട്ര, ബോംബെ\nആസ്തി : 1000 ലക്ഷം വാർഷിക വരുമാനം, 160 കിലോഗ്രാം സ്വർണ്ണ നിക്ഷേപം\nഗോൾഡൻ ടെമ്പിൾ – പഞ്ചാബ് അമൃത്സർ\nആസ്തി : സ്വർണ്ണവും, ഡയമണ്ടുകളും, മറ്റ് രത്നങ്ങളുമായി ആറാമത്തെ ഏറ്റവും വലിയ ആസ്തിയുള്ള ക്ഷേത്രം.\nമധുര മീനാക്ഷി ക്ഷേത്രം – തമിഴ്നാട്\nആസ്തി : 6,00,00,000 രൂപ വാർഷിക വരുമാനം\nജഗന്നാഥ ക്ഷേത്രം – ഒഡിഷ\nആസ്തി : യഥാർത്ഥ ആസ്തി വ്യക്തമല്ലെങ്കിലും 130 കിലോഗ്രാം സ്വർണ്ണവും, 220 കിലോഗ്രാം വെള്ളിയും, കോടികൾ വാർഷിക വരുമാനവുമുണ്ട്\nകാശി വിശ്വനാഥ് ക്ഷേത്രം – ഉത്തർപ്രദേശ്\n478 ലക്ഷം രൂപ വാർഷിക വരുമാനം, സ്വർണ്ണം വെള്ളി നിക്ഷേപം\nസോമനാഥ് ക്ഷേത്രം – ഗുജറാത്ത്\nആസ്തി : 3300 00000 രൂപ വാർഷിക വരുമാനം, സ്വർണം വെള്ളി നിക്ഷേപം\nശബരിമല ധർമ്മശാസ്താ ക്ഷേത്രം – കേരള\nആസ്തി : 23000 ലക്ഷം രൂപ വാർഷിക വരുമാനം, സ്വർണ്ണം വെള്ളി നിക്ഷേപം.\nസ്വാമിനാരായണ അക്ഷർധാം ക്ഷേത്രം – ഡൽഹി\nആസ്തി : 173 ലക്ഷം വാർഷിക വരുമാനം, യഥാർത്ഥ വിവരങ്ങൾ ലഭ്യമല്ല. സ്വർണ്ണം വെള്ളി നിക്ഷേപം.\nശ്രീകൃഷ്ണ ക്ഷേത്രം ഗുരുവായൂർ – കേരള\nആസ്തി :2ടൺ സ്വർണ്ണ നിക്ഷേപം. 15 കിലോ സ്വർണ്ണം വാർഷിക വരുമാനമായി ലഭിക്കുന്നു. സ്വർണ്ണത്തിന് പുറമെ കോടികൾ വാർഷിക വരുമാനം.\nകൊറോണയെന്ന മഹാമാരിയെ നേരിടുമ്പോൾ സർക്കാർ അമ്പലങ്ങളിലെ പണം തട്ടിയെടുക്കുകയാണെന്ന് വ്യാജ പ്രചാരണങ്ങൾ നടത്തുന്ന വർഗീയ കുലംകുത്തികളുടെയും പൊതുജനങ്ങളുടെയും അറിവിലേക്ക് ഇത്രയും വിവരങ്ങൾ പറയാതെ വയ്യ…\nഇത്രയും സ്വത്തുക്കൾ അടയിരുന്നു വാണീട്ടും രാജ്യം പ്രതിസന്ധി നേരിടുമ്പോൾ ക്ഷേത്രങ്ങളുടെ ഫണ്ട് സർക്കാർ എടുക്കുന്നുവെന്ന പ്രചാരണം തെറ്റ് ക്ഷേത്രങ്ങളിൽ നിന്നുള്ള ഫണ്ട് സർക്കാർ എടുക്കുന്നുവെന്ന വ്യാജ പ്രചാരണം നടത്തുന്ന വർഗീയവാദികളെ ഒറ്റപ്പെടുത്തണം.\nകേരളത്തിന്റെ കാര്യത്തിൽ കഴിഞ്ഞ വർഷത്തെ ബജറ്റ് പരിശോധിച്ചാൽ തിരുവിതാംകൂർ ദേവസ്വംബോർഡിന് നൂറു കോടി രൂപയും മലബാർ-കൊച്ചി ദേവസ്വങ്ങൾക്ക് 36 കോടിയുമാണ് നീക്കിവെച്ചത്. ശബരിമലയുമായി ബന്ധപ്പെട്ട് നിലയ്ക്കൽ, പമ്പ എന്നിവിടങ്ങളിലെ ഇടത്താവളങ്ങൾക്കു വേണ്ടി കിഫ്ബി 142 കോടി രൂപയുടെ നിർമാണ പ്രവർത്തനങ്ങളാണ് നടത്തുന്നത്. ശബരിമല തീർത്ഥാടത്തിനുള്ള പ്രത്യേക ഗ്രാൻറ് 30 കോടി രൂപയുടെതായിരുന്നു. ഇതര സംസ്ഥാനങ്ങളിലെയും അവസ്ഥ വ്യത്യസ്തമല്ല.\nവസ്‌തുതകൾ ഇങ്ങനെയാണെന്നിരിക്കെ സർക്കാരിന്റെ ദുരിതാശ്വാസ നിധിയിലേക്ക് സംഭാവന ചെയ്ത ക്ഷേത്ര ഭാരവാഹികളുടെ നടപടിയെ കോടതിയിൽ ചോദ്യം ചെയ്ത കുലംകുത്തികൾ ആത്യന്തികമായി മനുഷ്യർക്കും, രാജ്യത്തിനും എതിരായാണ് പ്രവൃത്തിക്കുന്നത്. അത്തരക്കാരെ ഒറ്റപ്പെടുത്തേണ്ട സമയം അതിക്രമിച്ചിരിക്കുന്നു..\nPrevious articleജനാധിപത്യം ശരിയല്ലെന്നും രാജഭരണമാണ് നല്ലതെന്നും പറയുന്നതിനര്‍ത്ഥം ജാതിവ്യവസ്ഥ പുനസ്ഥാപിക്കണമെന്നാണ്\nNext articleകോൺഗ്രസ്സ് തകരുന്നത് ഒരിയ്ക്കലും ഇന്ത്യൻ ജനാധിപത്യത്തിന് ശുഭസൂചകമല്ല\nമുലയും, മുലയൂട്ടലും, മുലച്ചിത്രവും അശ്ലീലമല്ല, അതൊക്കെ അശ്ലീലമായി തോന്നുന്നത് അവരവരുടെ സംസ്കാരം\n“നീയൊക്കെ കാർട്ടൂൺ വരച്ചതുകൊണ്ടല്ലേ പാവം ഞങ്ങൾ തലവെട്ടിയത്”, എന്ന് വിലപിച്ചുകൊണ്ട് മതമൗലികവാദികൾ ഇതിനെയും ന്യായീകരിച്ചെത്താൻ സാധ്യതയുണ്ട്


ഇന്‍ഷുറന്‍സ് തുകയായ ഒരു കോടി രൂപ ലഭിക്കാന് വേണ്ടി ഭര്‍ത്താവിനെ ക്വട്ടേഷന് നല്‍കി കൊലപ്പെടുത്തിയ ഭാര്യ പൊലീസ് പിടിയില്. ലാത്തൂര് ത്രേണാപുര് സ്വദേശി മഞ്ചക് ഗോവിന്ദ് പവാറിന്റെ (45) കൊലപാതകത്തില് ഭാര്യ ഗംഗാബായി (37) ആണ് അറസ്റ്റിലായത്. ഇന്‍ഷുറന്‍സ് തുക ലഭിക്കാന് വാടക കൊലയാളിയെ ഉപയോഗിച്ച് ഭര്‍ത്താവിനെ കൊലപ്പെടുത്തുകയായിരുന്നു. ജൂണ് 11ന് അഹമ്മദ്‌നഗര് ഹൈവേയിലെ ബീഡ് പിമ്ബര്‍ഗവന് റോഡിലാണ് പവാറിന്റെ മൃതദേഹം കണ്ടെത്തിയത്. തലയ്‌ക്കേറ്റ മര്‍ദനമാണ് മരണകാരണമെന്ന് പരിശോധനയില് വ്യക്തമായി. തുടര്‍ന്നു നടത്തിയ അന്വേഷണത്തിലാണ് കൊലപാതക വിവരം പുറത്തുവന്നത്. പൊലീസിന്റെ പ്രാഥമിക അന്വേഷണത്തെ തെറ്റിദ്ധരിപ്പിക്കാനും കൊലപാതകം അപകടമായി മാറ്റാനും ഗംഗാബായി ശ്രമിച്ചിരുന്നു. ഭാര്യയുടെ മൊഴികളില് തുടക്കംമുതലേ സംശയം തോന്നിയ പോലീസ് കൂടുതല് ചോദ്യം\nയുവതിയെ ഭര്‍തൃവീട്ടിലെ അലമാരയില് തൂങ്ങിമരിച്ചനിലയില് കണ്ടെത്തിയ കേസില് ക്രൈംബ്രാഞ്ച് അന്വേഷണം പ്രഖ്യാപിച്ചു. വടകര അഴിയൂര് സ്വദേശിനി റിസ്വാന(21)യുടെ ദുരൂഹമരണത്തിലാണ് ജില്ലാ ക്രൈംബ്രാഞ്ച് അന്വേഷണം നടത്തുക. റിസ്വാനയെ മരിച്ചനിലയില് കണ്ടെത്തിയ സംഭവത്തില് വിശദമായ അന്വേഷണം വേണമെന്നും മരണത്തില് ദുരൂഹതയുണ്ടെന്നുമുള്ള കുടുംബത്തിന്റെ പരാതി പരിഗണിച്ചാണ് വടകര റൂറല് എസ്പി\nമധ്യപ്രദേശിലെ ദുരഭിമാനക്കൊലയില് പെണ്‍കുട്ടിയുടെ മാതാപിതാക്കള് അടക്കം അഞ്ചുപേര് അറസ്റ്റില്. മധ്യപ്രദേശിലെ കിര്‍ഗോണ് ജില്ലയില് 17കാരി കിണറ്റില് മരിച്ച നിലയില് കണ്ടെത്തിയ സംഭവമാണ് ദുരഭിമാനക്കൊലപാതകമാണെന്ന് പോലീസ് കണ്ടെത്തിയിരിക്കുന്നത്. മാര്‍ച്ച് 17ന് പെണ്‍കുട്ടിയെ കാണാനില്ലെന്ന് കാണിച്ച് കുട്ടിയുടെ പിതാവ് പോലീസില് പരാതി നല്‍കിയിരുന്നു. കുട്ടിയെ\nഅച്ഛനെ മദ്യം കൊടുത്ത് ബോധം കെടുത്തിയ ശേഷം മകള് മണ്ണെണ്ണ ഒഴിച്ച് തീകൊളുത്തി കൊന്നു. 56 വയസുള്ള ബിശ്വനാഥാണ് ദാരുണമായി കൊല്ലപ്പെട്ടത്. സംഭവത്തില് 22കാരിയായ പിയാലിയെ അറസ്റ്റ് ചെയ്തിരിക്കുന്നു. കൊല്‍ക്കത്ത ബാബുഘട്ടില് തിങ്കളാഴ്ച രാവിലെയാണ് ഞെട്ടിക്കുന്ന ക്രൂര സംഭവം ഉണ്ടായിരിക്കുന്നത്. മദ്യപിച്ച് വീട്ടിലെത്തി സ്ഥിരമായി തല്ലുകയും മാനസികമായി പീഡിപ്പിക്കുകയും ചെയ്യുന്നത്\nമധ്യപ്രദേശില് വിവാഹേതര ബന്ധം സംശയിച്ച് 32കാരന് ഭാര്യയുടെ കൈയും കാലും വെട്ടിമാറ്റി. യുവതിയുടെ വലതുകൈയും വലതുപാദവുമാണ് യുവാവ് വെട്ടിമാറ്റിയത്. ആശുപത്രിയില് പ്രവേശിപ്പിച്ച ഭാര്യയുടെ നില അതീവ ഗുരുതരമായി തുടരുകയാണ്. ഭര്‍ത്താവിനെ പൊലീസ് അറസ്റ്റ് ചെയ്തിരിക്കുന്നു. ഭോപ്പാലില് ചൊവ്വാഴ്ച രാത്രിയാണ് ഞെട്ടിക്കുന്ന ക്രൂര സംഭവം നടന്നിരിക്കുന്നത്. പ്രീതം സിങ് സിസോദിയയാണ് ഭാര്യയെ\nആറ് ദിവസം മുമ്പ് കാണാതായ പതിമൂന്നുകാരിയുടെ മൃതദേഹം കുഴിച്ചിട്ട നിലയില് കണ്ടെത്തി. ഉത്തര്‍പ്രദേശിലെ ബുലാന്ദ്ഷഹറില് ഇന്നലെയാണ് മൃതദേഹം കണ്ടെത്തിയത്.പെണ്‍കുട്ടിയെ തട്ടിക്കൊണ്ടുപോയി ബലാത്സംഗത്തിന് ഇരയാക്കി കൊലപ്പെടുത്തിയതാണെന്ന് ബന്ധുക്കള് ആരോപിക്കുന്നു. ബുലാന്ദ്ഷഹറിലെ സിറൗറ ഗ്രാമത്തിലെ പെണ്‍കുട്ടിയെയാണ് കാണാതായത്. ഫെബ്രുവരി 25 ന് അമ്മയ്ക്കും സഹോദരിക്കുമൊപ്പം വയലില്\nഅമ്പത്തിയഞ്ചുകാരനും മകനും ചേര്‍ന്ന് യുവതിയെ കൂട്ടബലാത്സംഗത്തിനിരയാക്കിയ ശേഷം തീകൊളുത്തി. യുപിയിലെ സീതാപൂരിലാണ് ഞെട്ടിക്കുന്ന ക്രൂര സംഭവം ഉണ്ടായിരിക്കുന്നത്. ഗുരുതരമായി പൊള്ളലേറ്റ യുവതിയെ ജില്ലാ ആശുപത്രിയില് പ്രവേശിപ്പിക്കുകയുണ്ടായി. പ്രതികളെ കസ്റ്റഡിയിലെടുത്തിട്ടുണ്ടെന്ന് പൊലീസ് പറയുകയുണ്ടായി. യുവതി സിദ്ധൗലി പ്രദേശത്തെ അമ്മയുടെ വീട്ടില് നിന്ന് മിശ്രിഖിലെ തന്റെ\nഒഡീഷയില് 50,000 രൂപയ്ക്ക് വാടക കൊലയാളിയെ ഏര്‍പ്പാടാക്കി മകളെ കൊന്ന കേസില് 58 കാരിയായ അമ്മ അറസ്റ്റില്. മുപ്പത്തിയാറുകരിയായ മകള് ശിബാനി നായിക്കിനെ കൊല്ലാന് അമ്മ സുകുരി ഗിരിയാണ് വാടക കൊലയാളിയെ ഏര്‍പ്പാടാക്കിയത്. പ്രമോദ് ജന എന്ന വാടകക്കൊലയാളിയും പൊലീസ് പിടിയിലായി. മകള് ശിബാനി നായിക്ക് അനധികൃത മദ്യ വ്യാപാരം നടത്തിയിരുന്നു, ഇതിനെതുടര്‍ന്നാണ് അമ്മയും മകളും തമ്മിലുള്ള ബന്ധം\nമഹാരാഷ്ട്രയില് നവവധുവിനെ ഭര്‍ത്താവ് ശ്വാസം മുട്ടിച്ച് കൊലപ്പെടുത്തിയിരിക്കുന്നു. പല്‍ഘര് ജില്ലയിലാണ് കുടുംബ വഴക്കിനെ തുടര്‍ന്ന് ഭര്‍ത്താവ് ഭാര്യയെ കഴുത്തില് കയറുകൊണ്ട് കുരുക്കിട്ട് ശ്വാസം മുട്ടിച്ച് കൊന്നിരിക്കുന്നത്. കഴിഞ്ഞ ഞായറാഴ്ചയാണ് 28കാരിയായ ഭാര്യയെ 24 കാരനായ യുവാവ് ദാരുണമായി കൊലപ്പെടുത്തിയത്. സംഭവത്തില് യുവതിയുടെ സഹോദരന് നല്‍കിയ പരാതിയില്


മുലനാട്ടിലെ മാമലക്കുണ്ടികൾ [KING CYLEX] – Kambimaman\nFebruary 18, 2022 ഫാന്റസി\nമുലനാട്ടിലെ മാമലക്കുണ്ടികൾ [KING CYLEX]\nMulanattile Mamalakkundikal | Author : King Cylex\nഇത് തികച്ചും ഒരു ഫാന്റസി കഥയാണ്. അത്കൊണ്ട് തന്നെ എല്ലാരുടെയും ലോജിക് കുറച്ചു നേരത്തേന് 8 ആക്കി മടക്കി പോക്കറ്റിൽ വെച്ചേക്ക്. എഴുത്തിൽ അധികം പരിചയം ഇല്ലാത്ത ഒരാളുടെ തെറ്റ് കുറ്റങ്ങൾ പൊറുത്തു അനുഗ്രഹിക്കണമേ എന്ന് അഭ്യർത്ഥിച്ചുകൊണ്ട് ആരംഭിക്കാൻ പോണേണട്ടാ ട്ടാ ട്ടാ ട്ടാ 😇🙏……\nവളരെ ശാന്ത സുന്ദരമായ ഒരു സായാഹ്നം. ഇത്ര കാലത്തെ തന്റെ വിയർപ്പും അധ്വാനവും എല്ലാം ഇൻവെസ്റ്റ് ചെയ്ത കമ്പനി പൊട്ടി പാളീസ് ആയി കൊതിച്ചു കെട്ടിയ പെണ്ണുമ്പിള്ളയും സ്കൂട്ട് ആയി ആകെ മൊത്തം ഊമ്പി തെറ്റിയ അവസ്ഥയിൽ ഭീമകാരനായ പൈനീർ എന്ന അമേരിക്കൻ കപ്പലിൽ എങ്ങോട്ടെന്നില്ലാതെ ഓളം തല്ലുന്ന തിരമാലകളെയും നോക്കി നിൽക്കുന്ന ഞാൻ. പേര് സ്റ്റീഫൻ. ചാകാനുള്ള പുറപ്പാട് തന്നെയാ. അതിന് മുന്നത്തെ ഒരു ആഗ്രഹം ആരുന്നു ഒരു കപ്പൽ യാത്ര. എന്നാലും കെട്ട് കഴിഞ്ഞ് അവളെ ഒന്ന് ശെരിക്കും കളിക്കാൻ കൂടി പറ്റിയില്ല. അതിലേ ലേശം സങ്കടം ഒള്ളു….\nഒരുപാടാളുകൾ ഉണ്ട് കപ്പലിൽ. സകുടുംബം ആഘോഷിക്കുന്നവർ, കമിതാക്കൾ അങ്ങനെ പലരും. എന്റെ തൊട്ട് അടുത്ത് നിൽക്കുന്ന ഒരു പയ്യനും പെണ്ണും ആദ്യമായി ഇഷ്ടം തുറന്ന് പറഞ്ഞതിന്റെ സന്തോഷത്തിൽ2പേരുടെയും ചുണ്ടുകൾ പതിയെ ഉരഞ്ഞു ചേർന്നു. ഹോ എന്റെ ജെട്ടിക്കുള്ളിലെ ഭീകരൻ ഒന്ന് അനങ്ങി. പൊടുന്നനെ ഒരു നെടുനീളൻ ഇടിമിന്നൽ കപ്പലിനെ2ആയി പിളർത്തിക്കൊണ്ട് ഭൂമിയിൽ പതിച്ചു. പണ്ടത്തെ കേരള ബ്ലാസ്റ്റേഴ്സിന്റെ ഡിഫൻസ് പോലെ കപ്പൽ ആടിയുലഞ്ഞു. ആളുകൾ നാലുപാടും ചിതറി. എങ്ങും കൂട്ടക്കരച്ചിൽ മാത്രം. ഞൊടിയിടയിൽ ആണ് കപ്പലിന്റെ മുകളിൽ നിന്ന ഒരു കനത്ത തടിക്കഷ്ണം എന്റെ തലയിൽ പതിച്ചത്. അതോടെ അബോധാവസ്ഥയിലേക്ക്. ഞാൻ ആഗ്രഹിച്ച എന്റെ മരണവീഥിയിലേക്ക് 😶….\nfantasykambikambi kathakalkambikadhakambikadhakalkambikathakambikathakalkambikkadhakambikuttanKing Cylexmalayalam kambikathakal\nഎന്റെ സ്വന്തം ഭാര്യ [അരുൺ]\nമനുവും ഷൈലജയും5[ഗോപു]


വരാനിരിക്കുന്ന വൺപ്ലസ് 6ൽ നോച്ച് മറച്ചുവെക്കാനുള്ള സൗകര്യവും | OnePlus6Notch Hide Option - Malayalam Gizbot\nPublished: Wednesday, April 4, 2018, 17:48 [IST]\nഇപ്പോൾ എല്ലായിടത്തും ട്രെൻഡ് നോച്ച് ഉള്ള ഡിസ്പ്ലേ ആണല്ലോ. ഒരുവിധം കമ്പനികളെല്ലാം അവരുടെ പുതിയ ഫോണുകൾ ഇറക്കിയിരിക്കുന്നത് നോച്ച് ഉൾപ്പെടുന്ന ഡിസ്പ്ളേയോട് കൂടിയാണ്. ഒപ്പോയും വിവോയും വാവെയും എല്ലാം തന്നെ ആപ്പിൾ കൊണ്ടുവന്ന ഈ ഡിസൈൻ മാതൃകയാക്കി ഫോണുകൾ ഇറക്കിക്കഴിഞ്ഞു. ഇപ്പോഴിതാ വരാനിരിക്കുന്ന വൺപ്ലസ് 6നെ കുറിച്ചും നോച്ച് സംബന്ധിച്ച് ചില കാര്യങ്ങൾ വാർത്തകളിൽ നിറയുകയാണ്.\nവൺപ്ലസ് 6ൽ നോച്ച് വേണമോ വേണ്ടയോ എന്ന ചർച്ചകളാണ് ഇത്തരമൊരു ആശയത്തിന് പിന്നിൽ എന്ന് മനസ്സിലാക്കാം. കാരണം ഈ നോച്ച് സംവിധാനം ഇഷ്ടമായവരെ പോലെ തന്നെ അത്ര ബോധിക്കാത്തവരും കുറവല്ല. കാരണം എല്ലാ ഭാഗവും ഒരേപോലെയുള്ള സ്ക്രീൻ ഇഷ്ടമുള്ള ആളുകളെ സംബന്ധിച്ചെടുത്തോളം ഒരു ഭാഗം മാത്രം ഇങ്ങനെ മുറിഞ്ഞ പോലെ കിടക്കുന്നത് ബുദ്ധിമുട്ടായി തോന്നിയേക്കാം. അത്തരക്കാരുടെ ആവശ്യം കൂടെ പരിഗണിച്ച് വരാനിരിക്കുന്ന കമ്പനിയുടെ മോഡലിൽ നോച്ച് മറച്ചുവെക്കാനുള്ള സൗകര്യം കൂടെയുണ്ടാകും എന്ന് റിപ്പോർട്ടുകൾ പറയുന്നു.\nവാവെയ് പി 20യിലും ഇതിന് സമാനമായ ഒരു ആശയമുണ്ട്. അതുപോലെ ഒരു സംവിധാനമായിരിക്കും വൺപ്ലസ്സും തങ്ങളുടെ വരാനിരിക്കുന്ന ഈ മോഡലിൽ ഉൾക്കൊള്ളിക്കുക. ഒരുപക്ഷെ ഫോൺ ഇറങ്ങിയതിന് ശേഷമായിരിക്കും ഇതിനുള്ള സോഫ്റ്റ്വെയർ അപ്ഡേറ്റ് ലഭിക്കുക.\nOneplus6will let users to hide display notch.


malayali boy died at saudi arebia | സൗദി സന്ദർശനത്തിനിടെ മലയാളിയായ രണ്ടു വയസ്സുകാരൻ ന്യുമോണിയ ബാധിച്ച് മരിച്ചു; അബ്ദുൾ ഹാദി മരിച്ചത് ഇൻഷുറൻസ് പരിരക്ഷ ലഭിക്കാത്തതിനാൽ ആശുപത്രി അധികൃതർ ചികിത്സ വൈകിപ്പിച്ചതിനാൽ; കമ്പനിക്കും ആശുപത്രിക്കുമെതിരെ പരാതി നൽകാനൊരുങ്ങി സ്‌പോൺസർ - MarunadanMalayali.com\nസൗദി സന്ദർശനത്തിനിടെ മലയാളിയായ രണ്ടു വയസ്സുകാരൻ ന്യുമോണിയ ബാധിച്ച് മരിച്ചു; അബ്ദുൾ ഹാദി മരിച്ചത് ഇൻഷുറൻസ് പരിരക്ഷ ലഭിക്കാത്തതിനാൽ ആശുപത്രി അധികൃതർ ചികിത്സ വൈകിപ്പിച്ചതിനാൽ; കമ്പനിക്കും ആശുപത്രിക്കുമെതിരെ പരാതി നൽകാനൊരുങ്ങി സ്‌പോൺസർ\nMay 14, 2019 | 10:22 PM IST | Permalink\nദമ്മാം: അമ്മയോടൊപ്പം സന്ദർശനത്തിനായി പോയ രണ്ടു വയസ്സുകാരൻ സൗദിയിൽ വച്ച് ന്യുമോണിയ ബാധിച്ചു മരിച്ചു. മലപ്പുറം ചോക്കാട്, കാഞ്ഞിരംപാടം കുത്രാടൻ ഷെമീർഫ-ജാസ്മിൻ ദമ്പതികളുടെ മകൻ അബ്ദുൽ ഹാദിയാണ് മരിച്ചത്. കഴിഞ്ഞ ഏഴിനാണ് അമ്മയ്ക്കും സഹോദരനും ഒപ്പം അബ്ദുൽ ഹാദി സൗദിയിൽ പോയത്. പനി ബാധിച്ചതിനെ തുടർന്ന് അൽ ഖോബാറിലെ സ്വകാര്യ ആശുപത്രിയിലെ ഡോക്ടറെ സമീപിച്ചു. രണ്ട് ദിവസം സാദാ ചികിൽസകൾ നൽകി വിട്ടയച്ചുവെങ്കിലും രോഗത്തിന് ശമനം കാണാത്തതിനാൽ മൂന്നാം ദിവസം ആശുപത്രിയിൽ പ്രവേശിപ്പിച്ചു.\nന്യൂമോണിയ ആണന്ന് സ്ഥിരീകരിച്ചുവെങ്കിലും കൂടുതൽ ചികിത്സ നൽകാനുള്ള സംവിധാനങ്ങൾ തങ്ങൾക്ക് ഇല്ലെന്ന കാരണം പറഞ്ഞ് കുട്ടിയെ മറ്റൊരു ആശുപത്രിയിലേക്കു മാറ്റാൻ ഡോക്ടർ ആവശ്യപ്പെട്ടു. ദമ്മാമിലെ മെറ്റേണിറ്റി ആശുപത്രിയെയും സമീപിച്ചുവെങ്കിലും കിടക്ക ഒഴിവില്ലെന്ന കാരണം പറഞ്ഞ് തിരിച്ചയക്കുകയായിരുന്നു. തുടർന്ന് മറ്റൊരു സ്വകാര്യ ആശുപത്രിയെ സമീപിച്ചപ്പോൾ വൻതുക ആദ്യം കെട്ടിവെക്കണമെന്ന് ആവശ്യപ്പെട്ടുവത്രെ. സ്‌പോൺസറുടെ സഹായത്താൽ തുക കണ്ടെത്തി കെട്ടിവെച്ച് അവിടേക്ക് മാറ്റാൻ ശ്രമിക്കുന്നതിനിടയിലാണ് തിങ്കളാഴ്ച രാത്രി 11 മണിയോടെ കുട്ടി മരിച്ചത്.\nയെമൻ പ്രസിയെമൻ പ്രസിഡന്റ് മൻസൂർ ഹാദി സൗദിയിൽ രാഷ്ട്രീയ അഭയം തേടിഡന്റ് മൻസൂർ ഹാദി സൗദിയിൽ രാഷ്ട്രീയ അഭയം തേടി; യുദ്ധത്തെ തുടർന്ന് അടച്ച സൗദിയിലെ ഏഴ് വിമാനത്താവളങ്ങൾ തുറന്നു\nഷിക്കാഗോയിൽ മലയാളി യുവതി ന്യുമോണിയ ബാധിച്ച് മരിച്ചു; കുമരകം സ്വദേശിനിയെ മരണം വിളിച്ചത് മൂന്നാമത് ഗർഭിണിയായിരിക്കെ\nന്യുമോണിയ ബാധിച്ച് എട്ട് വയസുള്ള മലയാളി വിദ്യാർത്ഥിനി മരണമടഞ്ഞു; മരിച്ചത് ചെങ്ങന്നൂർ സ്വദേശിയുടെ മകൾ\nഖോബാറിലെ പ്രമുഖ ആശുപത്രിയിൽ ന്യുമോണിയ ചികിൽസകൾക്കുള്ള സംവിധാനമില്ലെന്ന വാദം വിശ്വസിക്കാൻ ബന്ധുക്കൾ തയാറായിട്ടില്ല. ഇൻഷുറൻസ് പരിരക്ഷ ലഭിക്കാത്തതിനാൽ ചികിൽസകൾ വൈകിപ്പിച്ചതായിരിക്കാം എന്നാണ് സംശയം . നാലു വയസ്സുകാരൻ മുഹമ്മദ് അലിയാണ് സഹോദരൻ . മൃതദേഹം ദമ്മാമിൽ ഖബറടക്കുന്നതിനുള്ള നടപടികൾ പുരോഗമിക്കുകയാണ്.\nസന്ദർശക വിസയിൽ എത്തുന്നവർക്കും ഇൻഷുറൻസ് എടുക്കാറുണ്ട്. കുറഞ്ഞ തുകക്കുള്ള ഈ ഇൻഷുറൻസ് ഉപയോഗിച്ച് അടിയന്തര ചികിത്സകൾ സാധ്യമാകും. ഗുരുതര രോഗം ബാധിച്ച കുട്ടിയെ ചികിത്സിക്കാൻ ഇൻഷുറൻസ് പരിരക്ഷക്ക് വേണ്ടി കാത്തുനിൽക്കേണ്ടതില്ല എന്നാണ് നിയമം. കുട്ടിയുടെ രക്ഷിതാക്കളും സ്‌പോൺസറും അവസാനം വരെ അക്ഷീണ യത്‌നം നടത്തിയതിനു ശേഷമാണ് മറ്റൊരു സ്വകാര്യ ആശുപത്രിയിൽ പ്രവേശനം ലഭിച്ചത്. എന്നാൽ അപ്പോഴേക്കും രോഗം കലശലായി കുട്ടി മരണപ്പെടുകയായിരുന്നു. ഇൻഷുറൻസ് കമ്പനികൾക്കും, ആശുപത്രിക്കുമെതിരെ നിയമപരമായി പരാതി നൽകുമെന്ന് സ്‌പോൺസർ പറഞ്ഞതായി ബന്ധുക്കൾ അറിയിച്ചു.


കൊവിഡ്: ആന്ധ്രാ അതിര്‍ത്തിയിൽ മതില് കെട്ടി അടച്ച് തമിഴ്‌നാട് സര്‍ക്കാര് - ഇ വാർത്ത | evartha Walls raised on Tamil Nadu-Andhra border\nകൊവിഡ്: ആന്ധ്രാ അതിര്‍ത്തിയിൽ മതില് കെട്ടി അടച്ച് തമിഴ്‌നാട് സര്‍ക്കാര്\nകൊവിഡ് വൈറസ് പടരുന്ന പശ്ചാത്തലത്തില് ആന്ധ്രാ അതിര്‍ത്തിയിൽ മതില് കെട്ടി അടച്ച് തമിഴ്‌നാട് സര്‍ക്കാര്. ആന്ധ്ര പ്രദേശുമായി അതിര്‍ത്തി പങ്കിടുന്ന വെല്ലൂര് ജില്ലാ ഭരണകൂടമാണ് മതില് കെട്ടി അടച്ചത്.\nഇവിടെ വെല്ലൂര് കഴിഞ്ഞാല് ആന്ധ്രാപ്രദേശിന്റെ ഭാഗമായ ചിറ്റൂര് ജില്ലയാണ്. ജനങ്ങളുടെയും വാഹനങ്ങളുടെയും അന്തര് സംസ്ഥാന യാത്രകള് തടയുന്നതിന് സംസ്ഥാന പാതയിലാണ് മതില് കെട്ടി അടച്ചത്. എന്നാൽ തമിഴ്‌നാട്ഭരണകൂടത്തെ അറിയിക്കാതെ ഏകപക്ഷീയമായാണ് മതില് കെട്ടി അടച്ചത്. വെല്ലൂര് ജില്ലാ ഭരണകൂടം സ്വീകരിച്ച നടപടി പ്രതിഷേധാര്‍ഹമാണെന്ന് ചിറ്റൂര് ജില്ലാ ഭരണകൂടം പ്രതികരിച്ചു. മാത്രമല്ല, ഇത് അന്തര് സംസ്ഥാന എമര്‍ജന്‍സി പ്രോട്ടോക്കോളിന്റെ ലംഘനമാണെന്നും അവര് ആരോപിച്ചു.\nകഴിഞ്ഞദിവസം വെല്ലൂര് ജില്ലയിലെ ഗുഡിയാട്ടം എന്ന ഗ്രാമത്തിലാണ് ഏകദേശം അഞ്ചടി ഉയമുള്ള മതില് നിര്‍മ്മിച്ചത്. ചിറ്റൂര് ജില്ലാ കലക്ടര് എന് ഭരത് ഗുപ്തയ്ക്ക് ഇത് സംബന്ധിച്ച അറിയിപ്പ് ലഭിച്ചിട്ടുണ്ടെന്നും മാര്‍ക്കണ്ഡേയലു വ്യക്തമാക്കി. പലവിധത്തിലുള്ള ആവശ്യങ്ങള്‍ക്കായി ഇരു സംസ്ഥാനത്തെയും ജനങ്ങള് അതിര്‍ത്തി കടന്ന് യാത്ര ചെയ്യാറുള്ളതാണ്. മാത്രമല്ല ചിറ്റൂരില് നിന്നുള്ള ആയിരക്കണക്കിന് ക്യാന്‍സര് രോഗികള് വെല്ലൂരിലെ ആശുപത്രികളിലാണ് ചികിത്സ തേടിയെത്തുന്നത്.\nTopics: Closed Covid andhra Tamilnadu Wall


മോചിതനായി; നിരപരാധിത്വം തെളിയിക്കുമെന്ന് ശ്രീ | Spot fixing: Sreesanth,released from prison - Malayalam Oneindia\nമോചിതനായി; നിരപരാധിത്വം തെളിയിക്കുമെന്ന് ശ്രീ\nPublished: June 12 2013, 6:28 [IST]\nദില്ലി: ഐപിഎല് ഒത്തുകളിക്കേസില് ജാമ്യം ലഭിച്ച മലയാളി ക്രിക്കറ്റ് താരം ശ്രീശാന്ത് ജയില് മോചിതനായി. ചൊവ്വാഴ്ച രാത്രി എട്ടുമണിയോടെയാണ് ശ്രീ തീഹാര് ജയിലിന് പുറത്തെത്തിയത്. പിന്നീട് ശ്രീശാന്ത് മാധ്യമങ്ങളെ കണ്ടു. താന് കടന്നുപോയ പരീക്ഷണഘട്ടങ്ങല് മറക്കാന് കഴിയില്ലെന്നും ഈ ദിവസങ്ങളില് താന് ഒരുപാട് കാര്യങ്ങള് പഠിച്ചുവെന്നും ശ്രീശാന്ത് പറഞ്ഞു.\nനിരപരാധിത്വം തെളിയിക്കും. താനൊരു തെറ്റും ചെയ്തിട്ടില്ലെന്നും പറഞ്ഞ ശ്രീ സുഹൃത്തുക്കള്‍ക്കും ആരാധകര്‍ക്കും അഭിഭാഷകര്‍ക്കും നന്ദി പറഞ്ഞു. തുടര്‍ന്നും നല്ല സ്പിരിറ്റോടെ ക്രിക്കറ്റില് സജീവമാകുമെന്നും ഇന്ത്യന് നീതിന്യായവ്യവസ്ഥയില് തനിയ്ക്ക് വിശ്വാസമുണ്ടെന്നും ശ്രീശാന്ത് പറഞ്ഞു.\nജയില് മോചിതനായ ശ്രീശാന്ത് ദില്ലിയില് മാധ്യമപ്രവര്‍ത്തകരെ കാണാനെത്തുന്നു. ബുധനാഴ്ച രാവിലെ ശ്രീശാന്ത് കൊച്ചിയിലെത്തും\nഇരുപത്തിയാറ് ദിവസത്തെ ജയില്‍വാസത്തിന് ശേഷമാണ് ശ്രീശാന്ത് മോചിതനാകുന്നത്. ജയിലിന് പുറത്ത് കാത്തുനിന്ന മാധ്യമപ്രവര്‍ത്തകരുടെ കണ്ണില്‍പ്പെടാതെയാണ് പൊലീസ് ശ്രീയെ ഒന്നാം നമ്പര് ഗേറ്റിലൂടെ പുറത്തുകൊണ്ടുപോവുകയായിരുന്നു. പിന്നീടായിരുന്നു ശ്രീയുടെ വാര്‍ത്താസമ്മേളനം.\nകഴിഞ്ഞ ദിവസമാണ് സാകേത് കോടതി ശ്രീയുള്‍പ്പെടെയുള്ള ഐപിഎല് വാതുവെപ്പ് കേസില് അറസ്റ്റിലായ 18 പേര്‍ക്ക് ജാന്യം അനുവദിച്ചത്. ശ്രീയുള്‍പ്പെടെയുള്ളവര്‍ക്കെതിരെ മക്കോക്ക ചുമത്തിയത് ശരിയല്ലെന്നും ദില്ലി പൊലീസ് നിയമലംഘനം നടത്തുകയാണെന്നും കോടതി നിരീക്ഷിച്ചിരുന്നു. ബുധനാഴ്ച രാവിലെ ശ്രീശാന്ത് കൊച്ചിയിലെത്തും.\nsreesanth ipl match fixing cricket police jail delhi ശ്രീശാന്ത് ഐപിഎല് വാതുവെപ്പ് ക്രിക്കറ്റ് ജയില് ദില്ലി\nTainted Indian bowler S Sreesanth, who was granted bail on Monday in connection with IPL spot fixing scandal, was released from the jail on Tuesday\nStory first published: Wednesday, June 12, 2013, 6:28 [IST]


ബെല്ലാരി സുഷമയെ ഓര്‍ക്കുന്നു; മകളായും അമ്മയായും-Bellary remembers Sushma as thayi and daughter of Karnataka\nBellary Remembers Sushma As Thayi And Daughter Of Karnataka\nഅടിയന്തരാവസ്ഥ കാലത്ത് ബാംഗ്ലൂര് സെന്‍ട്രല് ജയിലില് കഴിയുമ്പോഴാണ് സുഷമാ സ്വരാജ് കന്നഡ പഠിച്ചത്\nAugust 07, 2019 03:08:31 pm\n1999ലെ ലോക്‌സഭാ തിരഞ്ഞെടുപ്പില് ബിജെപി നേതാവ് സുഷമാ സ്വരാജും കോണ്‍ഗ്രസ് നേതാവ് സോണിയ ഗാന്ധിയും തമ്മില് നടന്ന ചൂടേറിയ തിരഞ്ഞെടുപ്പ് പോരാട്ടം കര്‍ണാടകയിലെ ബെല്ലാരി നിയോജകമണ്ഡലത്തിലേക്ക് ദേശീയ ശ്രദ്ധയാകര്‍ഷിച്ചു. തിരഞ്ഞെടുപ്പില് സുഷമ പരാജയപ്പെട്ടെങ്കിലും ബെല്ലാരിയുമായി വൈകാരിക ബന്ധം പുലര്‍ത്തുകയും കര്‍ണാടകയില് ബിജെപിയ്ക്ക് അടിത്തറയിടാന് സഹായിക്കുകയും ചെയ്തു. ദേശീയ രാഷ്ട്രീയത്തിലെ കരുത്തയായ വനിത വിട വാങ്ങിയപ്പോള് ബെല്ലാരിയിലെ അണികള് സുഷമയെ ഓര്‍ക്കുന്നത് അമ്മ എന്ന നിലയിലാണ്.\nRead More: അവര് അമ്മയെ പോലെയായിരുന്നു, വലിയ നഷ്ടമാണ് എനിക്ക്: ഹാമിദ് അന്‍സാരി\nതിരഞ്ഞെടുപ്പില് പരാജയപ്പെട്ടതിനു ശേഷവും ജനങ്ങള്‍ക്ക് നല്‍കിയ വാക്ക് പാലിക്കാനായി എല്ലാ വര്‍ഷവും വരമഹാലക്ഷ്മി ഉത്സവം ആഘോഷിക്കാനായി സുഷമ ജില്ല സന്ദര്‍ശിക്കുമായിരുന്നു. എന്നാല് ബെല്ലാരിയിലെ സുഷമയുടെ അനുയായികളായ ജനാര്‍ദ്ദന റെഡ്ഡിയ്ക്കും ബിജെപി നേതാവ് ശ്രീരാമുലുവിനും എതിരെ അഴിമതി ആരോപണം ഉയര്‍ന്നതിനെ തുടര്‍ന്ന് 2011ഓടെ സുഷമ തന്റെ സന്ദര്‍ശനം അവസാനിപ്പിച്ചു.\nവടക്ക്-പടിഞ്ഞാറന് കര്‍ണാടകയിലെ ജില്ലയുമായുള്ള ബന്ധം അനുസ്മരിച്ചുകൊണ്ട് മുന് മുഖ്യമന്ത്രി ജഗദീഷ് ഷെട്ടാര് പറഞ്ഞത് ഇങ്ങനെ, ”അവര് കര്‍ണാടകയുടെ മകളാണ്, കന്നഡയില് അവര് വളരെ പ്രഗത്ഭയായിരുന്നു. പാര്‍ട്ടിയുടെ നിര്‍ദേശപ്രകാരം സോണിയ ഗാന്ധിക്കെതിരെ ബെല്ലാരിയില് നടന്ന തിരഞ്ഞെടുപ്പില് മത്സരിച്ചു. തിരഞ്ഞെടുപ്പില് പരാജയപ്പെട്ടെങ്കിലും ബെല്ലാരിയിലും കര്‍ണാടകയിലും ബിജെപിക്ക് ശക്തമായ അടിത്തറ സൃഷ്ടിക്കാന് ഇത് സഹായിച്ചു. ഞങ്ങള് അവരെ കാണുമ്പോഴെല്ലാം അവര് കന്നഡയില് ഞങ്ങളെ അഭിസംബോധന ചെയ്യുമായിരുന്നു.’\nഅടിയന്തരാവസ്ഥ പ്രഖ്യാപിച്ചതിന് ശേഷം ബാംഗ്ലൂര് സെന്‍ട്രല് ജയിലില് കഴിയുമ്പോഴാണ് സുഷമാ സ്വരാജ് കന്നഡ പഠിച്ചത്. ഇത് പിന്നീട് തിരഞ്ഞെടുപ്പ് പ്രചാരണ വേളകളില് വോട്ടര്‍മാരുമായി ആശയവിനിമയം നടത്താന് അവരെ സഹായിച്ചു. കര്‍ണാടകയിലെ റാലികളില് അവര് കന്നഡയില് പ്രസംഗിച്ചു. ”അവര്‍ക്ക് കന്നഡയെയും കര്‍ണാടകയെയും അറിയില്ലായിരുന്നു, പക്ഷേ അവര്‍ക്ക് കര്‍ണാടക രാഷ്ട്രീയത്തെക്കുറിച്ച് നന്നായി അറിയാമായിരുന്നു,” ഷെട്ടാര് കൂട്ടിച്ചേര്‍ത്തു.\nജില്ലാ സന്ദര്‍ശന വേളയില് ഡോ. ബി കെ ശ്രീനിവാസ മൂര്‍ത്തിയുടെ വസതിയില് താമസിക്കുമായിരുന്നു. ”മൂന്ന് ദിവസം മുമ്പ് എന്റെ പിതാവ് സുഷമയെ വിളിച്ച് ഓഗസ്റ്റ് ഒമ്പതിന് വരമഹലക്ഷ്മി ഉത്സവത്തിന് വരാന് ക്ഷണിച്ചിരുന്നു, പക്ഷേ ആരോഗ്യപ്രശ്‌നങ്ങള് കാരണം തനിക്ക് വരാന് കഴിയില്ലെന്ന് അവര് പറഞ്ഞു.” മൂര്‍ത്തിയുടെ മകന് ഡോ. ബി കെ ശ്രീകാന്ത് പറഞ്ഞു.\nലേഖകൻ: ദർശൻ ദേവയ്യ ബിപി\nTags: Sonia Gandhi, Sushma Swaraj


മഞ്ചേശ്വരത്ത് യുഡിഫിന്റെ പോരാട്ടം രണ്ട് തന്ത്രിമാർക്കെതിരെ; രമേശ് ചെന്നിത്തല\nManjeshwar, First Published 8, Oct 2019, 12:00 PM IST\nശബരിമല വിഷയത്തിൽ യുഡിഎഫിന് വ്യക്തമായ നിലപാടുണ്ട്. യുഡിഎഫ് അധികാരത്തിൽ വന്നാൽ സ്ത്രീ പ്രവേശനത്തിനെതിരായ നിയമനിർമാണം നടത്തുമെന്നും ചെന്നിത്തല ആവർത്തിച്ചു.\nമഞ്ചേശ്വരം: കാസർകോട് എൽഡിഎഫ്, ബിജെപി സ്ഥാനാർത്ഥികൾ കപട ഹിന്ദുക്കളെന്ന് പ്രതിപക്ഷ നേതാവ് രമേശ് ചെന്നിത്തല. മതസംഘർഷത്തിനും വിഭാഗീയതയ്ക്കുമാണ് ആണ് ബിജെപി ശ്രമിക്കുന്നത്. ബിജെപി സ്ഥാനാർത്ഥിയുടെ ശിഷ്യനാണ് സിപിഎം സ്ഥാനാർത്ഥി. രണ്ട് തന്ത്രിമാർക്കെതിരെയാണ് യുഡിഫ് പോരാട്ടമെന്നും രമേശ് ചെന്നിത്തല പറഞ്ഞു. ഉപതെരഞ്ഞെടുപ്പ് നടക്കുന്ന മഞ്ചേശ്വരത്ത് കുടുംബയോഗങ്ങളിൽ പങ്കെടുത്ത് സംസാരിക്കുകയായിരുന്നു അദ്ദേഹം.\nമഞ്ചേശ്വരത്ത് യുഡിഎഫ്- ബിജെപി മത്സരമാണ് നടക്കുന്നത്. മണ്ഡലത്തിൽ ബിജെപി വർഗീയ സംഘർഷത്തിന് ശ്രമിക്കുകയാണ്. ബിജെപി കർണാടക അധ്യക്ഷന്റെ മഞ്ചേശ്വരം കശ്മീരെന്ന പ്രസ്താവന ഇതിന് ഉദാഹരണമാണ്. ബിജെപി സ്ഥാനാർത്ഥി ഇടത് സ്ഥാനാർത്ഥിയെ അനുഗ്രഹിക്കുന്നത് കണ്ടു. ഇത് ഒത്തുകളിയുടെ ഭാഗമാണ്.\nനവോത്ഥാന സംരക്ഷണ സമിതിയുടെ പ്രവർത്തനം സർക്കാരിന്റെ ഭാഗമാക്കിയ തീരുമാനം സിപിഎമ്മിന് ശബരിമലയിൽ നിലപാട് മാറ്റമില്ലെന്നതിന്റെ തെളിവാണ്. ശബരിമല മഞ്ചേശ്വരത്തെ ഇടതു സ്ഥാനാർത്ഥിയുടെ നിലപാടാണോ എന്ന് എൽഡിഎഫ് വ്യക്തമാക്കണം. ശബരിമല വിഷയത്തിൽ യുഡിഎഫിന് വ്യക്തമായ നിലപാടുണ്ട്. വീണ്ടും മണ്ഡലകാലം വരികയാണ്. ഇനിയും സ്ത്രീകളെ പ്രവേശിപ്പിക്കുമോ എന്നും സർക്കാർ വ്യക്തമാക്കണം. യുഡിഎഫ് അധികാരത്തിൽ വന്നാൽ സ്ത്രീ പ്രവേശനത്തിനെതിരായ നിയമനിർമാണം നടത്തുമെന്നും ചെന്നിത്തല ആവർത്തിച്ചു.\nRead More:'അധികാരത്തില് തിരിച്ചെത്തിയാല് ശബരിമല വിധിയില് നിയമനിർമ്മാണം'; ചെന്നിത്തല\nപെരിയ ഇരട്ടകൊലപാതകത്തിൽ പ്രതികളെ രക്ഷപെടുത്താൻ ആണ് സർക്കാരും അന്വേഷണസംഘവും ശ്രമിച്ചത്. ഇതിനുള്ള അടിയാണ് ഹൈക്കോടതി വിധി. സിബിഐ അന്വേഷണത്തെ എതിർത്ത് സർക്കാർ അപ്പീൽ പോകരുത്. സംസ്ഥാനത്തെ ക്രമസമാധാനനില തകർന്നിരിക്കുയാണ്. പൊലീസിനെ നിയന്ത്രിക്കാൻ മുഖ്യമന്ത്രിക്കാവുന്നില്ല. ലോക്കപ്പ് കൊലപാതകങ്ങൾ തുടരുകയാണ്. സർക്കാർ പരാജയമാണെന്നും ചെന്നിത്തല കുറ്റപ്പെടുത്തി.\nഅഴിമതി ആരോപണങ്ങളിൽ സർക്കാർ വ്യക്തമായ മറുപടി നൽകുന്നില്ല. കിഫ്‌ബിയിൽ സിഐജി ഓഡിറ്റിനെ സർക്കാർ ഭയക്കുന്നു. സ്റ്റാറ്റിയൂട്ടറി ഓഡിറ്റ് അനുവദിക്കാത്തത് അഴിമതി പുറത്ത് വരുമെന്ന് പേടിച്ചിട്ടാണ്. കിയാൽ വിഷയത്തിലും സമാനമായനിലപാടാണ് സർക്കാരിന്റേത്. 50 ശതമാനത്തിൽ അധികം സർക്കാർ ഓഹരി ഉള്ളിടത്ത് സ്റ്റാറ്റിയൂട്ടറി ഓഡിറ്റ് വേണമെന്നും അദ്ദേഹം ആവശ്യപ്പെട്ടു.\nകൂടുതൽ പലിശക്ക് പണമെടുക്കുന്നത് കേരളത്തിന് ബാധ്യതയാകും. കിഫ്ബിക്ക് താൻ എതിരല്ല. കിഫിബിയിൽ നടപടികൾ പാലിക്കാത്തതാണ് താൻ എതിർക്കുന്നത്. പവർ ഗ്രിഡ് അഴിമതിയിൽ അഴിമതി വകുപ്പ് പ്രകാരം കേസെടുക്കാൻ ഗവർണറെ സമീപിക്കും. ഗവർണറുടെ അനുമതി ലഭിച്ചാൽ കേസ് നൽകും. മസാല ബോണ്ടുമായി ബന്ധപ്പെട്ടുള്ള മുൻ നിലപാടിൽ ഉറച്ച് നിൽക്കുന്നുവെന്നും അദ്ദേഹം പറഞ്ഞു. പാലാ ഉപതെരഞ്ഞെടുപ്പ് യുഡിഎഫിന് മധുരമായ താക്കീതാണ്. കൂടത്തായി കൊലപാതക പരമ്പരയിൽ അന്വേഷണം നടത്തുന്ന പൊലീസിന് അദ്ദേഹം അഭിനന്ദനങ്ങൾ അറിയിച്ചു.\nമഞ്ചേശ്വരത്ത് എൽഡിഎഫ് സ്ഥാനാർത്ഥി എം ശങ്കർ റൈയും ബിജെപി സ്ഥാനാർത്ഥി രവീശ തന്ത്രി യുഡിഎഫ് സ്ഥാനാർത്ഥി എം സി കമറുദ്ദീനുമാണ് നേർക്കുനേർമുട്ടുന്നത്.\nLast Updated 8, Oct 2019, 12:20 PM IST\nഎം ശങ്കർ റൈ\nമഹാപ്രളയകാലത്ത് പ്രശാന്ത് എവിടെയായിരുന്നു? മറുപടിയുമായി റാന്നിക്കാര് വട്ടിയൂര്‍ക്കാവില്\nയുവനേതാക്കളെ ജയിപ്പിക്കാന് ഡിവൈഎഫ്ഐ; 'പിഎസ്‍സി'യില് പ്രതിരോധം തീര്‍ത്ത് എതിര്‍പക്ഷം\nമരട് ഫ്ലാറ്റ് കേസിൽ ആൽഫാ വെഞ്ചേഴ്സ് ഉടമ കോടതിയിൽ കീഴടങ്ങി; പ‌ഞ്ചായത്ത് ഭരണസമിതിയിലേക്കും കേസിൽ അന്വേഷണം


വിശക്കുന്നവന് ആഹാരവുമായി 'പപ്പടവട'\n04 Jun, 2018 at 05:08 PM\nകൊച്ചി കലൂരിലെ പപ്പടവട എന്ന സ്ഥാപനത്തോട് ചേര്‍ന്നിരിക്കുന്ന ഒരു റഫ്രിജറേറ്റര്. ഭക്ഷണത്തിനു വകയില്ലാത്ത ആളുകള്‍ക്ക് ഇവിടെനിന്ന് ഭക്ഷണം കഴിക്കാം\nവിശക്കുന്നവന് ഒരു നേരത്തെ ആഹാരം നല്‍കുന്നത് വലിയ ജീവകാരുണ്യ പ്രവര്‍ത്തനം തന്നെയാണ്. കയ്യില് കാശില്ലാതെ വിശന്നെത്തുവര്‍ക്ക് ആരുടെ മുന്നിലും കൈനീട്ടാതെ ഭക്ഷണം നല്‍കുകയാണ് പപ്പടവട എന്ന കൊച്ചിയിലെ ഒരു ഹോട്ടല്.\nകൊച്ചി കലൂരിലെ പപ്പടവട എന്ന സ്ഥാപനത്തോട് ചേര്‍ന്നിരിക്കുന്ന ഒരു റഫ്രിജറേറ്റര്. ഭക്ഷണത്തിനു വകയില്ലാത്ത ആളുകള്‍ക്ക് ഇവിടെനിന്ന് ഭക്ഷണം കഴിക്കാം. വീടുകളില് അധികം വരുന്ന കേടാകാത്ത ഭക്ഷണങ്ങള് പായ്ക്കുചെയ്താണ് ഈ റഫ്രിജറേറ്ററില് എത്തുക. മുഴുവന് സമയവും പ്രവര്‍ത്തിക്കുന്ന ഈ റഫ്രിജറേറ്ററിന്റെ ചിലവ് വഹിക്കുന്നത് പപ്പടവടയാണ്. ദിവസവും 50 ഭക്ഷണപൊതികളും പപ്പടവട നന്മരത്തില് വെക്കുന്നുണ്ട്.\nമാനുഷിക സേവനം എന്നതിലുപരി പാഴാക്കി കളയുന്ന ഭക്ഷണത്തിന്റെ അളവ് കുറച്ച് അത് മറ്റുള്ളവര്‍ക്ക് കൂടി പ്രയോജനപ്പെടുത്തുക എന്ന ലക്ഷ്യമാണ് നന്മമരത്തിനുള്ളത്. നമ്മുടെ ചുറ്റിലും ഒരുപാട് വയറുകള് വിശന്നിരിക്കുന്നുണ്ട്.അവര്‍ക്ക് ആഹാരം നല്‍കുകയാണ് നന്മമരത്തിലൂടെ കുറെ നന്മയുള്ള മനുഷ്യര്.


ക്രൈസ്തവചിന്ത രാജസ്ഥാൻ കറസ്പോണ്ടെൻ്റ് പി.ആർ. രാധകൃഷ്ണൻ്റെ സഹോദരൻ പി.ജി. സോമൻ നിര്യാതനായി – Christhavachintha\nബെഗലുരു: ക്രൈസ്തവചിന്ത രാജസ്ഥാൻ കറസ്പോണ്ടെൻ്റും ഐപിസി മെർതാസിറ്റി ബെഥേൽ സഭാശുശ്രൂഷകൻ പാസ്റ്റർ പി.ആർ. രാധകൃഷ്ണൻ്റെ സഹോദരൻ തിരുവല്ല പാറമേൽ പി.ജി. സോമൻ(70) നിര്യാതനായി. സംസ്കാരം സെപ്റ്റംബർ7ന് കർണ്ണാടക ബെല്ലാരിയിൽ. ഭാര്യ- രാധാമണി. മക്കൾ- സന്തോഷ്, സതീഷ്, അനിത. മരുമക്കൾ- കിരൺ, സുമ.


മ്യൂസിയങ്ങളും പൈതൃകകേന്ദ്രങ്ങളും ഒന്നു മുതല് തുറക്കും - Middle East Chandrika Qatar\nമ്യൂസിയങ്ങളും പൈതൃകകേന്ദ്രങ്ങളും ഒന്നു മുതല് തുറക്കും\nby Web Desk June 23, 2020, 3:54 am0Votes\nദോഹ: ഖത്തര് മ്യൂസിയംസിന്റെ നിശ്ചിത എണ്ണം മ്യൂസിയങ്ങളും പൈതൃകകേന്ദ്രങ്ങളും ജൂലൈ ഒന്നു മുതല് തുറക്കും. കര്‍ശനമായ ആരോഗ്യ സുരക്ഷാ പ്രോട്ടോക്കോള് പാലിച്ചുകൊണ്ടായിരിക്കും മ്യൂസിയങ്ങളും മറ്റു കേന്ദ്രങ്ങളും തുറക്കുക. മ്യൂസിയം ഓഫ് ഇസ്‌ലാമിക് ആര്‍ട്ട്, മതാഫ്- അറബ് മ്യൂസിയം ഓഫ് മോഡേണ് ആര്‍ട്ട്, ദോഹ ഫയര്‍സ്റ്റേഷനിലെ ഗാര്യേജ് ഗ്യാലറി എന്നിവയും പൈതൃക സ്ഥലങ്ങളായ അല്‍സുബാറ, അല്‍ജസാസിയ, ബര്‍സാന് ടവേഴ്‌സ് എന്നിവയുമാണ് ആദ്യം തുറക്കുന്നത്. ദോഹ ഫയര്‍സ്റ്റേഷനില് പിക്കാസോസ് സ്റ്റുഡിയോസ് എന്ന പ്രത്യേകപ്രദര്‍ശനത്തിനും ഇക്കാലയളവില് തുടക്കമാകും.\nപൊതുജനാരോഗ്യ മന്ത്രാലയത്തിലെ ആരോഗ്യ സംരക്ഷണ- സാംക്രമിക രോഗ നിയന്ത്രണ ഓഫീസില്‍നിന്നുള്ള ശുപാര്‍ശകള്‍ക്കനുസൃതമായിട്ടായിരിക്കും ജൂലൈ ഒന്നു മുതല് നിശ്ചിത എണ്ണം മ്യൂസിയങ്ങള് തുറക്കുക.\nകോവിഡ് നിയന്ത്രണങ്ങള് നീക്കുന്നതിന്റെ രണ്ടാംഘട്ടം ജൂലൈ ഒന്നു മുതല് പ്രാബല്യത്തിലാകും. ആഗോള മാനദണ്ഡങ്ങള് പാലിച്ചുകൊണ്ട് പുതിയ ആരോഗ്യ സുരക്ഷാ പ്രോട്ടോക്കോളുകളുടെ അടിസ്ഥാനത്തില് ബാക്കി മ്യൂസിയങ്ങളും ഘട്ടംഘട്ടമായി തുറക്കും. ജീവനക്കാരുടെയും സന്ദര്‍ശകരുടെയും സുരക്ഷയും ആരോഗ്യവും ഉറപ്പാക്കിക്കൊണ്ടായിരിക്കും അത്തരം നടപടികള്. ജൂലൈ ഒന്നു മുതല് മ്യൂസിയം ഓഫ് ഇസ്സാമിക് ആര്‍ട്ടിന്റെയും മതാഫിന്റെയും സ്ഥിരം ശേഖരങ്ങള് സന്ദര്‍ശകര്‍ക്കായി തുറക്കും. മ്യൂസി നാഷണല് പിക്കാസോ പാരീസുമായി സഹകരിച്ച് സംഘടിപ്പിക്കുന്ന പിക്കാസോസ് സ്റ്റുഡിയോസ് പ്രദര്‍ശനം ദോഹ ഫയര്‍സ്റ്റേഷനിലെ ഗ്യാരേജ് ഗ്യാലറിയില് സംഘടിപ്പിക്കും. ജൂലൈ ഒന്നു മുതല് നിരവധി മ്യൂസിയങ്ങളിലേക്കും പൈതൃക സൈറ്റുകളിലേക്കും പൊതുജനങ്ങളെ സ്വാഗതം ചെയ്യാനാകുന്നതില് സന്തോഷമുണ്ടെന്ന് ഖത്തര് മ്യൂസിയംസ് സിഇഒ അഹമ്മദ് അല്‍നംല പറഞ്ഞു. ജീവനക്കാര്‍ക്കും സന്ദര്‍ശകര്‍ക്കും സുരക്ഷിതവും സൗകര്യപ്രദവുമായ അന്തരീക്ഷം സൃഷ്ടിക്കുന്നതിന്, ആരോഗ്യ- സുരക്ഷാ നടപടികള് ക്രമീകരിച്ചിട്ടുണ്ടെന്ന് അദ്ദേഹം കൂട്ടിച്ചേര്‍ത്തു. മ്യൂസിയം ഗിഫ്റ്റ് ഷോപ്പുകളും തുറക്കും. മ്യൂസിയം തുറക്കുന്ന സമയങ്ങളില് കഫേകള് പരിമിതമായ സേവനം നല്‍കും. ശനി മുതല് വ്യാഴം വരെ മിയയിലെ ഇദാം റെസ്റ്റോറന്റ് അത്താഴസേവനത്തിനായി പരിമിതമായ ശേഷിയില് പ്രവര്‍ത്തിക്കും.\nഖത്തര് ദേശീയ മ്യൂസിയത്തിലെ ജിവാന് ഉച്ചഭക്ഷണത്തിനും ഉച്ചക്കുശേഷമുള്ള ചായ സേവനങ്ങള്‍ക്കായി പരിമിതമായ ശേഷിയില് തുറക്കും. അറ്റകുറ്റപ്പണികള് നടക്കുന്നതിനാല് ദേശീയ മ്യൂസിയത്തിന്റെ ഗ്യാലറികള് തുടര്‍ന്നും അടഞ്ഞുകിടക്കുമെങ്കിലും ഗിഫ്റ്റ് ഷോപ്പുകള് തുറക്കും. ആദ്യ ഘട്ടത്തില്, പൊതു പ്രോഗ്രാമുകള്, ഗ്രൂപ്പ് ടൂറുകള്, പ്രത്യേക പരിപാടികള് എന്നിവ താല്‍ക്കാലികമായി നിര്‍ത്തിവെക്കും. കൂടാതെ ഖത്തര് മ്യൂസിയംസ് കളിസ്ഥലങ്ങള്, ലൈബ്രറികള്, പാര്‍ക്കുകള്(മിയ പാര്‍ക്ക് ഉള്‍പ്പെടെ) ആദ്യ ഘട്ടത്തില് അടച്ചിരിക്കും. പൊതുജനാരോഗ്യ മന്ത്രാലയം നിശ്ചയിച്ചിട്ടുള്ള മാര്‍ഗനിര്‍ദ്ദേശങ്ങള് അനുസരിച്ച് ഓരോ മ്യൂസിയത്തിലും പരിമിതമായ എണ്ണം സന്ദര്‍ശകരെയും ജീവനക്കാരെയും അനുവദിക്കും. മ്യൂസിയങ്ങളും ഹെറിറ്റേജ് സൈറ്റുകളും ഞായറാഴ്ച മുതല് വ്യാഴം വരെ രാവിലെ ഒന്‍പത് മുതല് ഉച്ചകഴിഞ്ഞ് മൂന്നു വരെ തുറന്നിരിക്കും. സന്ദര്‍ശകര് ക്യുഎം വെബ്സൈറ്റില് മുന്‍കൂട്ടി ടിക്കറ്റ് റിസര്‍വ് ചെയ്യണം. ഇഹ്തിറാസ് ആപ്പില് പച്ചനിറമുള്ളവര്‍ക്കു മാത്രമായിരിക്കും പ്രവേശനം. സന്ദര്‍ശകരുടെ താപനിലയും പരിശോധിക്കും. സന്ദര്‍ശകര് മാസ്‌ക്ക് ധരിച്ചിരിക്കണം. വിവിധ ഭാഗങ്ങളില് ഹാന്‍ഡ് സാനിറ്റൈസര് സ്റ്റേഷനുകള് സ്ഥാപിക്കും. സന്ദര്‍ശകര്‍ക്കിടയില് സുരക്ഷിതമായ അകലം പാലിക്കണം.\nഈ കാലയളവില് ക്ലോക്ക് റൂമുകളുടെ സേവനം ലഭിക്കില്ല. കൂടാതെ, ടച്ച്‌സ്‌ക്രീനുകള് പോലുള്ള ഓരോ മ്യൂസിയത്തിലെയും സംവേദനാത്മക സവിശേഷതകള് താല്‍ക്കാലികമായി നീക്കംചെയ്യും. കൂടാതെ ഗാലറി ഗൈഡുകളുടെ സേവനം ഓണ്‍ലൈനില് മാത്രം വാഗ്ദാനം ചെയ്യും. കൂടുതല് വിവരങ്ങള് ഖത്തര് മ്യൂസിയംസ് വെബ്‌സൈറ്റില് ലഭ്യമാണ്.\nPrevious article ഇന്നത്തെ (2020 ജൂണ് 22) ഖത്തര് വാര്‍ത്തകള് കേള്‍ക്കൂ; ചന്ദ്രിക പോഡ്കാസ്റ്റിലൂടെ…\nNext article ആര്‍ട്ടിസ്റ്റ് ഇന് റസിഡന്‍സ്: അപേക്ഷ സമര്‍പ്പിക്കുന്നതിനുള്ള കാലാവധി നീട്ടി\nഖത്തര് മ്യൂസിയംസിന്റെ മ്യൂസിയങ്ങളും പൈതൃക സ്ഥലങ്ങളും അടച്ചു\n‘എം എഫ് ഹുസൈന്- സൂര്യന്റെ കുതിരകള്’: പ്രകാശനം ഇന്ന്\nഅല്‍മര്‍ഖിയ ഗാലറിയില് ഖത്തരി കലാകാരന്‍മാരുടെ പ്രദര്‍ശനത്തിന് തുടക്കം\nആര്‍ട്ടിസ്റ്റ് ഇന് റസിഡന്‍സ്: അപേക്ഷ സമര്‍പ്പിക്കുന്നതിനുള്ള കാലാവധി നീട്ടി\nin COLUMNS, LATEST NEWS, QATAR NATIONAL, Uncategorized\nഇന്ത്യയില് കണ്ടത് അവര് വരച്ചു; ഖത്തരി ചിത്രകാരികളുടെ പ്രദര്‍ശനം മിയയില്\nഇന്നത്തെ (2020 ജൂണ് 22) ഖത്തര് വാര്‍ത്തകള് കേള്‍ക്കൂ; ചന്ദ്രിക പോഡ്കാസ്റ്റിലൂടെ…


ശശികല നിങ്ങള് എത്ര നികൃഷ്ടമായ മൂഢത്വം, നിങ്ങളുടെ അജ്ഞത എത്ര വൃത്തികെട്ടത്: ശാരദക്കുട്ടി - Daily Reports\nComments Off on ശശികല നിങ്ങള് എത്ര നികൃഷ്ടമായ മൂഢത്വം, നിങ്ങളുടെ അജ്ഞത എത്ര വൃത്തികെട്ടത്: ശാരദക്കുട്ടി\nകേരളത്തിലെ മതേതര എഴുത്തുകാര്‍ക്ക് ഗൗരി ലങ്കേഷിന്റെ അനുഭവമായിരിക്കുമെന്ന ഹിന്ദു ഐക്യവേദി നേതാവ് ശശികലയുടെ ഭീഷണിക്ക് മറുപടിയുമായി എഴുത്തുകാരി ശാരദക്കുട്ടി. ശശികലയെ പോലുള്ളവരുടെ കാലത്ത് ജീവിച്ചിരുന്നാല് തന്നെ ജീവിതത്തോട് ഒരുതരം അവജ്ഞ ചിന്തിക്കുന്നവരില് ഉണ്ടാകുമെന്ന് ശാരദക്കുട്ടി തന്റെ ഫേസ്ബുക്ക് പോസ്റ്റില് പ്രതികരിച്ചു.\nഅതുകൊണ്ട് മരണം ഒരു അനുഗ്രഹം തന്നെയാണെന്നും അവര് പറയുന്നു. അഭിമാനമുള്ളവര്‍ക്ക് മുന്നിലെ അനിവാര്യമായ ലക്ഷ്യവും അതുതന്നെയാണ്. മരണം ഭയപ്പെടുത്തുന്നുവെങ്കില് മനഃക്ഷോഭം കൂടാതെ എങ്ങനെ ഒരടി മുന്നോട്ട് വയ്ക്കാന് കഴിയും. ശശികല നികൃഷ്ടമായ മൂഢത്വമാണെന്നും അവരുടെ അജ്ഞത വളരെയധികം വൃത്തികെട്ടതാണെന്നും പോസ്റ്റില് പറയുന്നു. മരണം എവിടെയാണ് നമ്മെ കാത്തിരിക്കുന്നത് എന്നത് അറിയാത്ത കാര്യമാണെന്നും എവിടെയും നമുക്കതിനെ കാത്തിരിക്കാമെന്നും ശാരദക്കുട്ടി ചൂണ്ടിക്കാട്ടി.\nമരണത്തെ ശീലിക്കുക എന്നതിന്റെ അര്‍ത്ഥം വിമോചനത്തെ ശീലിക്കുക എന്നാണ്. എങ്ങനെ മരിക്കണമെന്ന് അറിയാവുന്ന വ്യക്തിക്ക് അടിമത്തത്തെ മനസ്സില് നിന്ന് ബഹിഷ്‌കരിക്കാനും കഴിയും. എങ്ങനെ മരിക്കുന്നുവെന്ന് അറിഞ്ഞാല് വിധേയത്വങ്ങളില് നിന്നും അനാവശ്യ ഭയത്തില് നിന്നും മോചിപ്പിക്കപ്പെടും. മരണം ഹൃസ്വവും തീഷ്ണവുമാണെങ്കില് ഭയത്തിന് അവിടെ ഇടമില്ലെന്നും ശാരദക്കുട്ടി വ്യക്തമാക്കുന്നു.\nസംഘപരിവാറിനെതിരെ എഴുതുന്നവര് മൃത്യുഞ്ജയ ഹോമം നടത്തി കാത്തിരിക്കാനും ശശികല പറഞ്ഞിരുന്നു. നേരത്തെ ബിജെപി നേതാവ് ശോഭ സുരേന്ദ്രന് സിപിഎം സംസ്ഥാന സെക്രട്ടറി കോടിയേരി ബാലകൃഷ്ണനെതിരെ നടത്തിയ കുഴിയിലേക്ക് കാലും നീട്ടിയിരിക്കുന്നയാള് എന്ന പ്രസ്താവനയ്‌ക്കെതിരെയും ശാരദക്കുട്ടി രംഗത്തെത്തിയിരുന്നു. നിരവധി പ്രമുഖരാണ് ഇപ്പോള് ശശികലയുടെ പ്രസ്താവനയ്‌ക്കെതിരെ രംഗത്തുള്ളത്.\nശാരദക്കുട്ടിയുടെ ഫെയ്‌സ് ബുക്ക് പോസ്റ്റിൻറെ പൂർണ്ണ രൂപം\nമരണം എവിടെയാണ് നമ്മെ കാത്തിരിക്കുക എന്നത് അറിയാത്ത കാര്യമാണ്: അതുകൊണ്ട്, എവിടെയും നമുക്കതിനെ കാത്തിരിക്കാം. മരണത്തെ ശീലിക്കുക എന്നാൽ അർഥം വിമോചനത്തെ ശീലിക്കുക എന്നാണ്. എങ്ങനെ മരിക്കണമെന്ന് അറിയുന്ന വ്യക്തിക്ക് അടിമത്തത്തെ മനസ്സിൽനിന്ന് ബഹിഷ്കരിക്കാനും കഴിയും. എങ്ങനെ മരിക്കണമെന്നുള്ള ബോധം വിധേയത്വങ്ങളിൽ നിന്നും അനാവശ്യ ഭയങ്ങളിൽ നിന്നും മോചനം നൽകുന്നു. ജീവിതവിയോഗം ഒരു ദൗർഭാഗ്യമായി കരുതാൻ ആവില്ല..നമ്മുടെ മരണം ഹ്രസ്വവും\nതീക്ഷ്ണവുമാണെങ്കിൽ അത്രയും നന്നായി. ഭയത്തിനു അവിടെ ഇടമില്ല; ശശികല, നിങ്ങളെ പോലെ ഉള്ളവരുടെ കാലത്തു ജീവിച്ചിരുന്നാൽ തന്നെ ജീവിതത്തോട് ഒരുതരം അവജ്ഞ ചിന്തിക്കുന്നവരിൽ ഉണ്ടാകും. അത് കൊണ്ട് ,മൃത്യു ഒരു അനുഗ്രഹം തന്നെ. . അഭിമാനമുള്ളവരുടെ മുൻപിലുള്ള അനിവാര്യമായ ലക്‌ഷ്യവും അത് തന്നെയാണ്. . മരണം നമ്മെ ഭയപ്പെടുത്തുന്നുവെങ്കിൽ മനഃക്ഷോഭം കൂടാതെ എങ്ങനെ ഒരടി മുന്നോട്ടു വെക്കാൻ കഴിയും?. ശശികല, നിങ്ങൾ എത്ര നികൃഷ്ടമായ മൂഡത്വം!! നിങ്ങളുടെ അജ്ഞത എത്ര വൃത്തികെട്ടത് !!!!\nഅവസരവാദ രാഷ്ട്രീയത്തിന്റെ ‘കപടമുഖങ്ങൾ; ഇനി ഇങ്ങിനെ പലതും ജനങ്ങള് കാണാനിരിക്കുന്നതേയുള്ളൂ\nജിബി മോൻ. കെ. ജി അശോക ചക്രവർത്തി ആയുധം ഉപേക്ഷിച്ച ദിനത്തെ രാഷ്ട്രീയ സ്വയംസേവക സംഘവും പരിവാരവും ജാതിഹിന്ദുപരിഷത്തും…\nവെട്ടേറ്റ ആര്‍എസ്എസ് പ്രവര്‍ത്തകന് മരിച്ചു; നാളെ ബിജെപി ഹർത്താൽ; തലസ്ഥാനത്ത് സംഘര്‍ഷാവസ്ഥ\nതിരുവനന്തപുരത്ത് വെട്ടേറ്റ ആര്‍എസ്എസ് കാര്യവാഹക് മരിച്ചു. ആര്‍എസ്എസ് കാര്യവാഹക് ഇടവക്കോട് രാജേഷാണ്…\nബ്രഹ്മ ശ്രീ ശിഷ്ട്ട ലിംഗാനന്ദ ഹരി സ്വാമിക്കു വേണ്ടി സംഘികൾ സോഷ്യൽ മീഡിയയിൽ പ്രചരിപ്പിക്കുന്ന ലിംഗേശ…\nഹരീഷ് കായ്കനികൾ ഭക്ഷിച്ചും വേട്ടയാടിയും അലഞ്ഞു തിരിഞ്ഞു ജീവിച്ച മനുഷ്യൻ കൃഷിയുടെ ആവിർഭാവത്തോടെ…\n”ഇന്‍ക്വിലാബ് സിന്ദാബാദ് സഖാവ് കൃഷ്ണന് സിന്ദാബാദ് വെണ്ണക്കണ്ണന് സിന്ദാബാദ്”\n11 Sep 2017 3.45 pm\nപാർട്ടി അണികൾ ബിജെപിയിലേക്കു…\nസംഘപരിവാര് സംഘടനകളുടെ നേതൃത്വത്തില് നാളെ ഹർത്താൽ\n06 Nov 2016 3.06 pm\n05 Oct 2016 11.57 am


കേരളം പൂർണമായും അടച്ചുപൂട്ടുന്നു | kanjirappallyNEWS.com\nസ്ഥിതി അതീവ ഗുരുതരം ; കേരളത്തിൽ 28 പേര്‍ക്കുകൂടി കൊറോണ ബാധ; കേരളം പൂർണമായും അടച്ചുപൂട്ടുന്നു.. എങ്കിലും ആശ്വാസം.. സാമൂഹിക വ്യാപനം തുടങ്ങിയില്ല ..\nPosted on March 23, 2020 By admin HEAD LINE NEWS, HEAD LINES, LOCAL NEWS\nകേരളത്തിൽ 28 പേര്‍ക്കുകൂടി ഇന്ന് കൊറോണ വൈറസ് ബാധ സ്ഥിരീകരിച്ചതോടെ മാര്‍ച്ച് 31 വരെ സംസ്ഥാനം പൂർണമായും അടച്ചുപൂട്ടുവാൻ സർക്കാർ തീരുമാനിച്ചു . അടച്ചു പൂട്ടലിന്റെ ഭാഗമായി സംസ്ഥാന അതിര്‍ത്തികള് അടയ്ക്കുമെന്നും പൊതു ഗതാഗതം ഉണ്ടാകില്ലെന്നും മുഖ്യമന്ത്രി പറഞ്ഞു. അവശ്യ സാധനങ്ങളുടെയും മരുന്നിന്റെയും ലഭ്യത ഉറപ്പാക്കും.\nഇതോടെ കേരളത്തിലെ വൈറസ് ബാധിതരുടെ എണ്ണം 91 ആയി. തിങ്കളാഴ്ച സ്ഥിരീകരിച്ച 28 പേരിൽ2രാണ് 25 പേരും ദുബായില്‍നിന്ന് എത്തിയവരാണ് . കാസര്‍കോട് ജില്ലയില് 19 പേര്‍ക്കും കണ്ണൂര് ജില്ലയില് അഞ്ചുപേര്‍ക്കും പത്തനംതിട്ട ജില്ലയില് ഒരാള്‍ക്കും എറണാകുളം ജില്ലയില് രണ്ടുപേര്‍ക്കും തൃശ്ശൂര് ജില്ലയില് ഒരാള്‍ക്കുമാണ് തിങ്കളാഴ്ച പുതുതായി കോവിഡ് -19 സ്ഥിരീകരിച്ചിട്ടുള്ളത്. നേരത്തെ നാലുപേര് രോഗമുക്തി നേടിയതുകൂടി കണക്കിലെടുത്താല് 95 പേര്‍ക്കാണ് ഇതുവരെ കേരളത്തില് കൊറോണ വൈറസ് ബാധ സ്ഥിരീകരിച്ചിട്ടുള്ളത്.\nലോക്ക് ഡൗണ് ഏര്‍പ്പെടുത്തുമ്പോള് സംസ്ഥാനത്ത് അവശ്യ സാധനങ്ങളുടെയും മരുന്നിന്റെയും ലഭ്യത ഉറപ്പാക്കും.കെഎസ്ആര്‍ടിസിയോ സ്വകാര്യ ബോസോ ഓടില്ല. എന്നാല് സ്വകാര്യ വാഹനങ്ങള് അനുവദിക്കും. പെട്രോള് പമ്പ്, എല്‍പിജി വിതരണം എന്നിവ ഉണ്ടാകും. ആശുപത്രികള് പൂര്‍ണതോതില് പ്രവര്‍ത്തിക്കും. സര്‍ക്കാര് ഓഫീസുകള് സുരക്ഷാ സംവിധാനങ്ങള് ഉറപ്പാക്കി പ്രവര്‍ത്തിക്കും. ആരാധനാലയങ്ങളിലെ ആളുകള് കൂടുന്ന ചടങ്ങുകള് നിര്‍ത്തിവെക്കും. അവശ്യ സാധനങ്ങള് വില്‍ക്കുന്ന കടകളും മെഡി ഷോപ്പുകളും തുറക്കും. മറ്റു കടകള് അടച്ചിടണം. റെസ്റ്റോറന്റിലിരുന്ന് ഭക്ഷണം കഴിക്കാന് അനുവദിക്കില്ല. ഹോം ഡെലിവറി അനുവദിക്കും.\nജനങ്ങള് വലിയ തോതില് പുറത്തിറങ്ങാതിരിക്കാന് ശ്രദ്ധിക്കണം. അത്യാവശ്യത്തിന് ഇറങ്ങുന്നവര് ശാരീരിക അകലം അടക്കമുളളവ പാലിക്കണമെന്നും മുഖ്യമന്ത്രി വാര്‍ത്താ സമ്മേളനത്തില് പറഞ്ഞു.


ഒളിമ്പിക്സ് ഹോക്കിയിൽ ഇന്ത്യ അവിശ്വസനീയമായ കുതിപ്പാണ് നടത്തിക്കൊണ്ടിരിക്കുന്നത്. ഇന്ത്യൻ ഹോക്കിയുടെ നഷ്ടപ്പെട്ടുപോയ ഭൂതകാല പ്രതാപത്തിലേക്ക് ഒരു തിരിച്ചു പോക്കിന് കളമൊരുക്കുകയാണ് ഇന്ത്യയുടെ പുരുഷ വനിതാ ടീമുകൾ. കടുത്ത എതിരാളികൾക്കെതിരെ തികഞ്ഞ സമർപ്പണ ബോധത്തോടുകൂടി കളിച്ച അവർ അഭിനന്ദനങ്ങൾ അർഹിക്കുന്നുണ്ട്.\nനമ്മുടെ പുരുഷ വനിത ടീമുകളുടെ വിജയം ആഘോഷിക്കുന്ന വേളയിൽ തീർത്തും വിസ്മരിക്കപ്പെട്ടു പോകുന്ന രണ്ടു പേരുണ്ട് യഥാർത്ഥത്തിൽ അവരാണ് ഇന്ത്യയുടെ ഈ വിജയത്തിന് പിന്നിലെ ചാലക ശക്തികൾ.\nഎതിരാളികളുടെ തിരമാലപോലെ ആർത്തലച്ചു വരുന്ന ആക്രമണങ്ങളെ സ്വന്തം വിരിമാറ് കാണിച്ചുകൊടുത്ത് പ്രതിരോധിച്ച് നിർത്തി. ഇന്ത്യൻ ഗോൾമുഖം സംരക്ഷിച്ച ആ രണ്ടു ഗോൾ കീപ്പർമാർ, അവർ ഏറെ പ്രശംസ അർഹിക്കുന്നുണ്ട്. എന്നാൽ അവർ അർഹിക്കുന്ന ഒരു മാധ്യമ ശ്രദ്ധ കൊടുക്കുന്നതിൽ നമ്മൾ പരാജയപ്പെട്ടു എന്നു വേണം കരുതാൻ.\n49 വർഷത്തെ കാത്തിരിപ്പിനുശേഷം ബ്രിട്ടനെ പരാജയപ്പെടുത്തി ഇന്ത്യൻ പുരുഷ ടീം സെമിഫൈനലിലേക്ക് മാർച്ച് ചെയ്ത മത്സരത്തിൽ ഇന്ത്യയ്ക്കായി നിർണായക പ്രകടനം പുറത്തെടുത്ത് മലയാളി ഗോൾ കീപ്പർ ശ്രീജേഷ് ആയിരുന്നു. ബ്രിട്ടീഷ് താരങ്ങൾ തൊടുക്കുന്ന എണ്ണംപറഞ്ഞ ഷൂട്ടുകൾ അദ്ദേഹം തടുത്തു നിർത്തിയില്ലായിരുന്നെങ്കിൽ ഇന്ത്യയ്ക്ക് ഇന്നു കാണുന്ന ഈ വിജയം ആഘോഷിക്കുവാൻ കഴിയില്ലായിരുന്നു.\nസമാനമാണ് ഇന്ത്യൻ വനിതാ ഹോക്കി ടീമിന്റെ ഗോൾകീപ്പർ ആയ സവിതാ പൂനിയയുടെ പ്രകടനവും. ഓസ്ട്രേലിയയ്ക്കെതിരെ ഇന്ത്യ ഗോളിലേക്ക് കൊടുത്തത് ഒരൊറ്റ ഷോട്ട് മാത്രമാണ്. ആ ഷോട്ട് ഗോളായി എന്നാൽ നേരെ മറിച്ച് ഓസ്ട്രേലിയ ഇന്ത്യൻ ഗോൾ പോസ്റ്റിലേക്ക് ഉതിർത്തത്9ഷൂട്ടുകൾ ആയിരുന്നു.9ഷോട്ടുകളും സവിത പൂനിയ എന്ന ഇന്ത്യയുടെ വൻമതിൽ തടഞ്ഞു നിർത്തിയില്ലായിരുന്നെങ്കിൽ ഇന്ത്യൻ വനിത ടീമും പുറത്താകുമായിരുന്നു.\nഅക്ഷരാർത്ഥത്തിൽ ടോക്കിയോ ഒളിമ്പിക്സിൽ ഇന്ത്യയുടെ ഈ കുതിപ്പിന് പിന്നിലെ പ്രധാന ചാലക ശക്തികൾ ഗോൾ പോസ്റ്റിന് മുന്നിൽ ഇളകാത്ത പാറപോലെ ഉറച്ച പ്രതിരോധം തീർക്കുന്ന ശ്രീജേഷും സവിതയും തന്നെയാണ്. എതിരാളികളുടെ കൊള്ളിയാൻ സുഹൃത്തുക്കളെ തുടങ്ങി നിർത്തുവാൻ ഇവർക്ക് കഴിഞ്ഞിരുന്നുവെങ്കിൽ നമുക്ക് ഈ വിജയാഘോഷം നടത്തുവാൻ കഴിയില്ലായിരുന്നു.


ഫ്ലൈ ഓവർ നിർമാണത്തിൽ 225 കോടിയുടെ അഴിമതി; സിപിഎം കേന്ദ്രകമ്മിറ്റി അംഗം അറസ്റ്റിൽ | cpm cc member arrested in fly over corruption case – News18 Malayalam\nഫ്ലൈ ഓവർ നിർമാണത്തിൽ 225 കോടിയുടെ അഴിമതി; സിപിഎം കേന്ദ്രകമ്മിറ്റി അംഗം അറസ്റ്റിൽ\nഹൃദ്രോഗബാധിതനായി അതീവ ഗുരുതരാവസ്ഥയിൽ ആശുപത്രിയിൽ കഴിയവെയാണ് അറസ്റ്റ് രേഖപ്പെടുത്തിയത്\nLast Updated : October 23, 2019, 08:52 IST\nഅഗർത്തല: ഫ്ലൈഓവർ നിർമാണവുമായി ബന്ധപ്പെട്ട് ത്രിപുരയിലെ മുൻ പൊതുമരാമത്ത് വകുപ്പ് മന്ത്രിയും സിപിഎം കേന്ദ്ര കമ്മിറ്റി അംഗവുമായ ബാദൽ ചൌധരി അറസ്റ്റിലായി. ഹൃദ്രോഗബാധിതനായി അതീവ ഗുരുതരാവസ്ഥയിൽ ആശുപത്രിയിൽ കഴിയവെയാണ് അറസ്റ്റ് രേഖപ്പെടുത്തിയത്. മുൻകൂർ ജാമ്യാപേക്ഷ തള്ളിയതോടെയാണ് അറസ്റ്റ്. അഴിമതി, ഗൂഢാലോചന തുടങ്ങിയ കുറ്റങ്ങളാണ് ചുമത്തിയിരിക്കുന്നത്. നിലവിൽ എംഎൽഎയാണ് ബാദൽ ചൌധരി. അതേസമയം പ്രതിപക്ഷത്തെ വേട്ടയാടുന്നതിന്‍റെ ഭാഗമാണ് കേസെന്നാണ് സിപിഎം ആരോപിക്കുന്നത്.\n2008-09ൽ ഫ്ലൈഓവർ നിർമാണത്തിന് 638 കോടിയുടെ പദ്ധതിക്കുവേണ്ടി 225 കോടി രൂപ അധികമായി ചെലവിട്ടതായാണ് കേസ്. മന്ത്രിസഭയുടെ അനുമതിയില്ലാതെയാണ് അധിക തുക ചെലവഴിച്ചതെന്നാണ് ആരോപണം. ഇതേ കേസിൽ പൊതുമരാമത്ത് വകുപ്പ് ചീഫ് എഞ്ചിനിയർ സുനിൽ ഭൌമിക്കിനെയും അറസ്റ്റ് ചെയ്തിട്ടുണ്ട്. മുൻ ചീഫ് സെക്രട്ടറി യശ്പാൽ സിങും കേസിൽ പ്രതിയാണ്.\nവിജിലൻസ് നടത്തിയ പ്രാഥമിക അന്വേഷണത്തിന്‍റെ അടിസ്ഥാനത്തിൽ കഴിഞ്ഞ ദിവസമാണ് കേസെടുത്തത്. ഫ്ലൈ ഓവർ നിർമാണത്തിൽ ക്രമക്കേട് നടന്നതായി മുഖ്യമന്ത്രി ബിപ്ലബ് ദേബ് കുമാർ കഴിഞ്ഞ മാസം നിയമസഭയിൽ വ്യക്തമാക്കിയിരുന്നു.\nഏറെ നാടകീയ സംഭവവികാസങ്ങൾക്കുശേഷമാണ് ബാദലിനെ അറസ്റ്റ് ചെയ്തിരിക്കുന്നത്. കേസിൽ അഗർത്തല സെഷൻസ് കോടതി രണ്ടുദിവസത്തെ ജാമ്യം അനുവദിച്ചിരുന്നു. പിന്നീട് ജാമ്യം നിഷേധിക്കുകയായിരുന്നു. ഇതേത്തുടർന്ന് ബാദലിനെ പാർട്ടി ഓഫീസിൽനിന്ന് കസ്റ്റഡിയിലെടുക്കാൻ ത്രിപുര വെസ്റ്റ് ജില്ലാ പൊലീസ് സൂപ്രണ്ടും സംഘവും ശ്രമിച്ചിരുന്നെങ്കിലും നടന്നില്ല. അന്ന് അറസ്റ്റ് തടസപ്പെടുത്തിയതിന് കേന്ദ്രകമ്മിറ്റി അംഗം നാരായൺ കറിനെ പൊലീസ് അറസ്റ്റ് ചെയ്തിരുന്നു. ബാദലിനെ അറസ്റ്റ് ചെയ്യാൻ സാധിക്കാത്തതിനാൽ ത്രിപുര വെസ്റ്റ് ജില്ലാ പൊലീസ് സൂപ്രണ്ട് ഉൾപ്പടെ എട്ട് പൊലീസുകാരെ സർക്കാർ സസ്പെൻഡ് ചെയ്തിരുന്നു. കഴിഞ്ഞ ദിവസം ഹൃദ്രോഗത്തെ തുടർന്ന് ബാദലിനെ ആശുപത്രിയിൽ പ്രവേശിപ്പിക്കുകയായിരുന്നു.\nവേട്ടയാടൽ ആണെന്ന് യെച്ചൂരി\nപ്രതിപക്ഷത്തെ വേട്ടയാടുന്നതിന്‍റെ ഭാഗമായാണ് ബാദൽ ചൌധരിയുടെ അറസ്റ്റ് എന്ന് സിപിഎം ജനറൽ സെക്രട്ടറി സീതാറാം യെച്ചൂരി ആരോപിച്ചു. സംശുദ്ധരാഷ്ട്രീയത്തിന്‍റെ വക്താവാണ് ബാദൽ. ഫ്ലൈഓവർ പദ്ധതിയെക്കുറിച്ച് കൃത്യമായ വിശദീകരണം പൊതുമരാമത്ത് വകുപ്പ് നൽകിയതാണ്. ഇതിന്‍റെ അടിസ്ഥാനത്തിൽ സിഎജി റിപ്പോർട്ടിലെ പരാമർശം നീക്കം ചെയ്യുകയും ചെയ്തിരുന്നു. പ്രതിപക്ഷനേതാക്കളെ വേട്ടയാടുകയെന്നത് ബിജെപി സർക്കാരുകളുടെ രീതിയാണെന്നും യെച്ചൂരി ആരോപിച്ചു.\nFirst published: October 23, 2019, 08:52 IST\nBadal choudharycorruption casecpm cc member arrestedfly over corruption casetripura


വിവാഹം കഴിക്കാൻ നിർബന്ധിച്ച് ബന്ധുക്കൾ; വീടുവിട്ടിറങ്ങി, പഠനം തുടർന്നു;7വർഷത്തിന് ശേഷം യുവതി വീട്ടിലെത്തിയത് കൊമേഷ്യൽ ടാക്‌സ് ഓഫീസറായി - BIGNEWSLIVE | Latest Malayalam News\nന്യൂഡൽഹി: പഠനത്തിൽ മിടുക്കരാണെങ്കിലും പലപ്പോഴും പെൺകുട്ടികൾക്ക് കേൾക്കേണ്ടി വരുന്ന സ്ഥിരം പല്ലവിയാണ് പഠിത്തം നിർത്തി വിവാഹിതരാകൂ, കുടുംബിനിയാകൂ എന്നത്. പലപ്പോഴും പലർക്കും പഠനത്തിൽ മുന്നേറണമെങ്കിൽ വലിയ പോരാട്ടം തന്നെ നടത്തേണ്ടി വരും. ഇത്തരത്തിൽ വലിയ എതിർപ്പുകളെ മറികടന്ന് വിജയ തീരത്തെത്തിയ അനുഭവ കഥ പറയുകയാണ് സഞ്ജു റാണി വെർമ എന്ന യുവതി. മീററ്റ് സ്വദേശിനിയായ സഞ്ജു ഇന്ന് കൊമേഷ്യൽ ടാക്‌സ് ഓഫീസറാണ്.\nതന്റെ കരിയറിനായി സഞ്ജുവിന് ഒരു യുദ്ധം തന്നെ നടത്തേണ്ടി വന്നു എന്നതാണ് സത്യം. ഏഴുവർഷം ഒറ്റപ്പെടലും കുറ്റപ്പെടുത്തലുകളും അനുഭവിച്ചെങ്കിലും ഇന്ന് സഞ്ജു എല്ലാവർക്കും മാതൃകയാണ്.\nഡൽഹി യൂണിവേഴ്‌സിറ്റിയിൽ ബിരുദാനന്തരബിരുദ പഠനകാലത്ത് സഞ്ജുവിന്റെ അമ്മയെ നഷ്ടമായതോടെയാണ് എല്ലാം തകിടം മറിഞ്ഞത്. അമ്മയില്ലാത്ത പെൺകുട്ടിയെ എത്രയും പെട്ടെന്ന് ‘സുരക്ഷിത കരങ്ങളിൽ’ ഏൽപ്പിക്കാൻ ബന്ധുക്കൾ തിടുക്കം കൂട്ടി. വീട്ടുകാർ അവളെ വിവാഹത്തിന് നിർബന്ധിച്ചു തുടങ്ങിയതോടെ തന്റെ വിദ്യാഭ്യാസത്തിനും കരിയറിനും ആരും പ്രാധാന്യം നൽകുന്നില്ലെന്ന് സഞ്ജു മനസിലാക്കി. കുടുംബത്തെ മനസിലാക്കാൻ ശ്രമിച്ചെങ്കിലും ആർക്കും സഞ്ജുവിന്റെ വാക്കുകൾ കേൾക്കാനുള്ള ക്ഷമയില്ലായിരുന്നു.\nസഞ്ജുവിന് പഠനം തുടരാൻ പണം നൽകാതെ പഠിത്തം മുടക്കാനായി പിന്നീട് ബന്ധുക്കളുടെ ശ്രമം. എന്നാൽ സഞ്ജു ഇതിനെ മറികടക്കാൻ വഴി കണ്ടെത്തി. വീടുവിട്ട് ഇറങ്ങുക മാത്രമായിരുന്നു സഞ്ജുവിന്റെ മുന്നിലെ ഏക വഴി. സ്വന്തമായി ഒരു സ്ഥലം വാടകയ്‌ക്കെടുത്ത് മാറി. ചെലവിനായി പണം കണ്ടെത്താൻ കുട്ടികൾക്ക് ട്യൂഷനെടുത്തു തുടങ്ങി. ഇതിനൊപ്പം ചില പ്രൈവറ്റ് സ്ഥാപനങ്ങളിൽ പാർട്ട്‌ടൈമായി പഠിപ്പിക്കുന്ന ജോലിയും സഞ്ജു ചെയ്തു. പഠനവും തുടർന്നു. ഇതിനൊപ്പം പബ്ലിക്ക് സർവീസ് കമ്മീഷണർ പരീക്ഷയ്ക്കും സഞ്ജു പഠിച്ചു തുടങ്ങി. ഒടുവിൽ തോറ്റ് പിന്മാറാതെ ഏഴുവർഷത്തെ കഠിപ്രയത്‌നങ്ങൾക്കൊടുവിൽ സഞ്ജു ജീവിതത്തിലും, കരിയറിലും വിജയം കണ്ടെത്തി.\nഇപ്പോൾ സഞ്ജു പബ്ലിക്ക് സർവീസ് കമ്മീഷണർ പരീക്ഷ പാസായി, കൊമേഷ്യൽ ടാക്‌സ് ഓഫീസറായി ജോലിയും നേടിയിരിക്കുന്നു. ഇനി സിവിൽ സർവീസാണ് സഞ്ജുവിന്റെ ലക്ഷ്യം. ഒപ്പം തന്റെ കുടുംബത്തിനെ സഹായിക്കണമെന്നും സഞ്ജു പറയുന്നു. തന്റെ നേട്ടത്തെ കുടുംബം അംഗീകരിക്കണമെന്നാണ് സഞ്ജുവിന്റെ സ്വപ്‌നം.\nTags: CareerIndianoidasanju rani vermasuccess story\n"ആരെയും അധിക്ഷേപിച്ചിട്ടില്ല, തന്റെ പരാമര്‍ശം പാര്‍വ്വതി തെറ്റിദ്ധരിച്ചതാണ്"; വിവാദ പ്രസ്താവനയില് ന്യായീകരണവുമായി ഇടവേള ബാബു\nഅശ്ലീല പരാമര്‍ശം നടത്തിയ യൂട്യൂബറെ കയ്യേറ്റം ചെയ്ത കേസ്; ഭാഗ്യലക്ഷ്മി അടക്കമുള്ളവര് ഹൈക്കോടതിയില് മുന്‍കൂര് ജാമ്യ അപേക്ഷ സമര്‍പ്പിച്ചു


സമദ് കാരാടന്: ഓര്‍മ്മകളിലെ റഹീം മേച്ചേരി\n(പ്രമുഖ പത്രപ്രവര്‍ത്തകനും എഴുത്തുകാരനും 'ചന്ദ്രിക' എഡിറ്ററും മുസ്ലിം ലീഗ് നേതാവുമായിരുന്ന റഹീം മേച്ചേരിയെക്കുറിച്ച് പ്രശസ്ത പത്രപ്രവര്‍ത്തകയും എഴുത്തുകാരിയുമായ മേരി ലില്ലി എഴുതിയ ലേഖനം)\nറഹീം മേച്ചേരിയെ അറിയാത്ത തലമുതിര്‍ന്ന പത്രപ്രവര്‍ത്തകര് കേരളത്തില് ഉണ്ടാവില്ല. എത്രയോ കാലം അദ്ദേഹം ചന്ദ്രിക പത്രാധിപ സമിതിയില് അംഗമായിരുന്നു. രാഷ്ട്രീയത്തില് വളരെ വ്യക്തമായ നിലപാടുകള് ഉണ്ടായിരുന്ന വ്യക്തി. ഈടുറ്റ ഒരുപാട് ലേഖനങ്ങള് അദ്ദേഹം എഴുതിയിട്ടുണ്ട്. കോഴിക്കോട്ടെ രാഷ്ട്രീയസാംസ്കാരിക മേഖലകളില് സ്വന്തമായ മുദ്രകള് പതിപ്പിച്ച ആള് . അതിലേറെ അദ്ദേഹത്തെ ശ്രദ്ധേയനാക്കിയത് അദ്ദേഹത്തിന്‍റെ ലാളിത്യം തന്നെ ആയിരുന്നു. മുണ്ടും മടക്കി കുത്തി കോഴിക്കോട്ടെ വീഥികളിലൂടെ തലയുയര്‍ത്തി പിടിച്ചു നടന്നു പോയിരുന്ന പ്രഗല്‍ഭനായ ഒരു പത്രാധിപര്. ഞാന് ചന്ദ്രികപത്രത്തില് സ്ഥിരമായി പോകുമ്പോള് എഡിറ്റര് സി.കെ താനൂര് ആണ്. ചന്ദ്രികയില് ബാക്കി എല്ലാവരുമായും നല്ല സൗഹൃദത്തില് ആണെങ്കിലും റഹീം മേച്ചേരി എഴുതുന്ന ലേഖനങ്ങള് വായിച്ചിട്ടുണ്ട് എന്നല്ലാതെ പരിചയപ്പെട്ടിട്ടില്ല. ഉച്ച കഴിഞ്ഞാണ് ചന്ദ്രികയില് പോകുന്നതെങ്കില് ന്യൂസ് ഡെസ്ക്കില് അദ്ദേഹം ഇരിക്കുന്നത് കണ്ടിട്ടുണ്ട്, പക്ഷെ അത് റഹീം മേച്ചേരി ആണെന്ന് അന്നെനിക്ക് അറിയില്ലായിരുന്നു.\nഒരു മാഗസിനില് ജോലി കിട്ടി ചുരമിറങ്ങി ഞാന് കോഴിക്കോട് എത്തി രണ്ടോ മൂന്നോ മാസം കഴിഞ്ഞപ്പോള് ആ സ്ഥാപനം ഒരു മുന്നറിയിപ്പും ആര്‍ക്കും കൊടുക്കാതെ തൃശൂരിലേക്ക് ഷിഫ്റ്റ് ചെയ്തു. കൈയില് ഒരു രൂപ പോലും ഇല്ലാതെ കോഴിക്കോട് ജോലി അന്വേഷിച്ചു അലയുന്ന കാലം. വര്‍ക്കിംഗ് വിമന്‍സ് ഹോസ്റ്റല് ആയതിനാല് ജോലി ഇല്ലാതെ അവിടെ താമസിക്കാന് കഴിയില്ല. ജോലി ഉണ്ടോ ഇല്ലയോ എന്നൊന്നും ആരും അറിയാന് പോകുന്നില്ല. രാവിലെ ജോലി അന്വേഷിച്ച് ഇറങ്ങാം. തെണ്ടി തിരിഞ്ഞു തിരിച്ചു വരാം. ജോലി ഇല്ലാതെ എനിക്ക് തിരിച്ചു വീട്ടിലേക്കും പോകാന് കഴിയാത്ത അവസ്ഥ. അതിനിടയിലാണ് എന്‍റെ കവിതകള് വായിച്ചു സജി എന്നൊരു ചെറുപ്പക്കാരന് എത്തുന്നത്. ഒന്ന് രണ്ടു തവണ ഓഫീസില് എത്തി ഒരു മാഗസിന് വേണ്ടി എന്‍റെ ഇന്റര്‍വ്യൂ എടുക്കണം എന്ന് പറഞ്ഞിരുന്നു. കുറച്ചു കഴിയട്ടെ അതിനു മാത്രം ഞാന് ഇപ്പോള് വളര്‍ന്നിട്ടില്ല എന്ന് പറഞ്ഞു അയാളെ തിരിച്ചയച്ചു. പക്ഷെ സജി എപ്പോഴും അക്കാര്യം പറഞ്ഞു വന്നുക്കൊണ്ടിരുന്നു. ഒരു ദിവസം സജി അന്വേഷിച്ചു വന്നപ്പോള് പഴയ ഓഫീസിന്‍റെ അടുത്തുള്ള സ്ഥാപനം കാര്യം പറഞ്ഞു. ജോലി ഇല്ല. ഹോസ്റ്റലില് കാണും എന്ന്.\nസജി അങ്ങനെ ഹോസ്റ്റല് അന്വേഷിച്ചു വന്നു. ഹോസ്റ്റലില് എത്തിയപ്പോള് സജിക്ക് ഒരു വീണ്ടു വിചാരം. എങ്ങനെ സ്ത്രീകള് മാത്രമുള്ള ഹോസ്റ്റലില് കയറി ചെല്ലും. നേരെ ഹോസ്റ്റല് ഓഫീസില് പോകാം. അമ്പല കെട്ടിനുള്ളില് ആണ് ഓഫീസ്. സജി അവിടെ ചെന്നു വാര്‍ഡനെ കണ്ടു. എനിക്ക് മേരി ലില്ലിയുടെ ഒരു ഇന്റര്‍വ്യൂ എടുക്കണം. അവര്‍ക്കിപ്പോള് ജോലി ഇല്ല. അതുകൊണ്ടാണ് ഇവിടെ അന്വേഷിച്ചു വന്നത് എന്നൊക്കെ പറഞ്ഞു. മേട്രന് അതിസുന്ദരിയും കുലീനമായ മുഖവുമുള്ള ഒരു സ്ത്രീയാണ്. പക്ഷെ ഒരു കര്‍ക്കശകാരി കൂടി ആയിരുന്നു. അവരുടെ ഭംഗിക്ക് ചേരാത്ത ഒരു ഭാവം എപ്പോഴും അവരുടെ മുഖത്തുണ്ടായിരുന്നു. ഉച്ചക്ക് ഞാന് മെസ്സില് പോകുമ്പോള് കൃത്യമായി അവര് വന്നു കയറും. കാണുമ്പോള് ജോലി ഇല്ലാതെ അവിടെ താമസിക്കാന് കഴിയില്ല എന്ന കാര്യം ഓര്‍മ്മിപ്പിക്കും. അവരെ കാണാതിരിക്കാന് വേണ്ടി ഞാന് ഉച്ചക്ക് ഭക്ഷണം കഴിക്കാതെ ആയി. മെസ്സ് ഫീ കൃത്യമായി കൊടുക്കുന്നുണ്ടെങ്കിലും വിശന്നു റൂമില് തന്നെ ഇരിക്കും. രാത്രി മെസ്സില് പോകുമ്പോള് സീത ടീച്ചറും തങ്കം ടീച്ചറും ഉണ്ടാവും. മേട്രന് അവരെ കുറച്ചു പേടി ഉള്ളതായി തോന്നിയിട്ടുണ്ട്. അതുകൊണ്ടു എന്നെ കണ്ടാലും ഒന്നും മിണ്ടില്ല. രാത്രി പലപ്പോഴും മേട്രന് വന്നു എന്‍റെ മുഖത്ത് മാന്തുന്ന സ്വപ്നം കണ്ടു കരഞ്ഞു ഞാന് ഞെട്ടി ഉണര്‍ന്നു. തങ്കം ടീച്ചര് കുട്ടി ഇങ്ങനെ ആയാല് എന്താ ചെയ്യാ? ഈശ്വരന് അല്ലേ വലുത് , ഈശ്വരന് ഒരു വഴി കണ്ടിട്ടുണ്ടാവും എന്നൊക്കെ പറയും. സജി പിന്നീട് പലതവണ വന്നു എന്നോട് ക്ഷമ ചോദിച്ചെങ്കിലും കാര്യങ്ങള് പിടി വിട്ടു പോയിരുന്നു. അയാള് എന്നെ ദ്രോഹിക്കണം എന്ന് വിചാരിച്ചു ചെയ്തതായിരുന്നില്ല. ഉദ്ദേശ ശുദ്ധി എനിക്ക് പാരയായി മാറി എന്ന് മാത്രം.\nആയിടെ ആണ് എന്‍റെ ഒരു കവിത തേജസ് വാരികയില് വന്നത്. എന്‍റെ സഹപ്രവര്‍ത്തകന് ഗണേശേട്ടന് പറഞ്ഞിട്ടാണ് ഞാന് തേജസിലേക്ക് കവിത അയച്ചത്. ഗണേശേട്ടന് ഒരു ദിവസം എന്നെ വിളിച്ചു പറഞ്ഞു ലില്ലി തേജസില് ചെന്നു ബുക്ക് വാങ്ങണം. കോപ്പി അയക്കാന് അവരുടെ കൈയില് അഡ്രസ് ഇല്ല എന്ന്. അന്നു വൈകുന്നേരം ഞാനും കൂട്ടുകാരി ശ്രീലതയും കൂടി തേജസ്സില് എത്തി. പുറത്തു നിന്നും അകത്തേക്ക് നോക്കുമ്പോള് നിലം കണ്ണാടി പോലെ വെട്ടി തിളങ്ങുന്നു. മുഖം കാണാം. ചെരുപ്പ് എല്ലാം പുറത്താണ്. ശ്രീലത പറഞ്ഞു ഇവിടെ ഒരു പ്യൂണ് ആയിട്ടാണെങ്കിലും ജോലി കിട്ടിയാല് മതിയായിരുന്നു. അത്രയും വൃത്തി ഉണ്ടല്ലോ എന്ന്. വാരിക തന്നത് അസിസ്റ്റന്റ് എഡിറ്റര് ഹനീഫ് ആണ്. എവിടെയാണ് ജോലി എന്ന് ചോദിച്ചു. ഞാന് പറഞ്ഞു ജോലിക്ക് വേണ്ടി തെണ്ടി തിരിഞ്ഞു നടക്കുകയാണ് എന്ന്. അപ്പോള് അവിടെ ഒരു വേക്കന്‍സി ഉണ്ടെന്നും ഒരു ബയോ ഡാറ്റ തരാനും പറഞ്ഞു. മരണത്തിലും ജീവിതത്തിനുമിടയിലെ നൂല്‍പാലത്തിനിടയില് അലഞ്ഞ നടന്ന എനിക്ക് കിട്ടിയ ഒരു കച്ചിത്തുരുമ്പായിരുന്നു തേജസിലെ ആ ജോലി.\nതേജസ്സില് എനിക്ക് പുറമേ വേറെ ഒരു പെണ്‍കുട്ടി കൂടി ഉണ്ടായിരുന്നു. കമറു. കമര്‍ജാന് എന്ന കമറു. അവിടെ നിന്നും എനിക്ക് കിട്ടിയ നല്ല ഒരു സുഹൃത്താണ് സലീം. കമറുവിന്‍റെ പൊട്ടത്തരങ്ങള് എനിക്കും സലീമിനും എപ്പോഴും ചിരിക്കാന് വക നല്‍കി. നര്‍മ്മബോധം നന്നായി ഉള്ള സലീമും ഞാനും കമറുവിനോടൊപ്പം മിക്കവാറും ചിരിച്ചു കൊണ്ടു തന്നെ ജോലി ചെയ്തു. അന്യമതത്തില് പെട്ട ഏക ഒരാള് അവിടെ ഞാന് മാത്രമേ ഉണ്ടായിരുന്നുള്ളൂ. എന്നോട് അന്തസ്സോടെയും ആഭിജാത്യത്തോടെയും കൂടി തന്നെ അവര് പെരുമാറി. ഗ്രീന് പേജ് എന്നൊരു പംക്തി തന്നു. അക്കാലത്താണ് രണ്ടാം മാറാട് കലാപവും ഗുജറാത്ത് കൂട്ട കൊലയുമൊക്കെ നടക്കുന്നത്. മാറാടിലേക്ക് എന്നെ ആദ്യമായി ഒരു ലേഖനം എടുക്കാന് പറഞ്ഞയക്കുന്നത് നാസര്‍ക്ക ആണ്. നാസര്‍ക്ക അന്നു മാധ്യമം ആഴ്ചപ്പതിപ്പിന്‍റെ എഡിറ്റര് ആണ്. മാധ്യമത്തിനു വേണ്ടിയായിരുന്നു പറഞ്ഞു വിട്ടത്. ആദ്യം പോലീസ് ഞങ്ങളെ തടഞ്ഞു. എന്‍റെ കൂടെ കൂട്ടുകാരി ഹസീന ഉണ്ടായിരുന്നു. ഹസീന തലയില് മഫ്ത ധരിച്ചിരുന്നത് കൊണ്ടായിരുന്നു പോലീസിന്‍റെ എതിര്‍പ്പ്. ബുദ്ധിവികാസം പ്രാപിച്ചിട്ടില്ലാത്ത കുട്ടികള്‍ക്ക് വേണ്ടി സൌജന്യമായി ഹസീന നവജ്യോതി എന്ന ഒരു സ്ഥാപനം നടത്തുന്നുണ്ട്. ഹസീനക്ക് അരയസമാജം സെക്രട്ടറി സുരേഷിനെ പരിചയമുണ്ട്. ഞാനും ഹസീനയും തര്‍ക്കിച്ചു തര്‍ക്കിച്ചു ഒടുവില് പോലീസ് ഞങ്ങള്‍ക്ക് അനുമതി തന്നു. ആ ലേഖനം ശരിക്കും ഒരു വഴിത്തിരിവായിരുന്നു. മാറാട് കലാപത്തെ കുറിച്ച് പലരും പുസ്തകങ്ങള് ഇറക്കിയപ്പോള് ആ ലേഖനം എന്നോട് ചോദിച്ചു വാങ്ങി. പിന്നീട് തേജസിനു വേണ്ടിയും പല പ്രസിദ്ധികരങ്ങള്‍ക്ക് വേണ്ടിയും മാറാട് വീണ്ടും പോയി. ഗുജറാത്ത് കലാപം നടന്നപ്പോള് ഒരുപാട് ലേഖനങ്ങള് എഴുതാന് എനിക്ക് തേജസ് അവസരം തന്നു. ഇന്നും ഒരുപാട് സന്തോഷത്തോടെ ആണ് ഞാന് അവിടെ ജോലി ചെയ്ത വര്‍ഷങ്ങളെ ഓര്‍ക്കുന്നത്. എന്‍റെ മനസ്സിലെ ചിരി ഞാന് വീണ്ടെടുത്ത ദിനങ്ങള് ആയിരുന്നു അത്. സലീം ഇന്ന് തേജസ് പത്രത്തിന്‍റെ ഡല്‍ഹി ബ്യൂറോ ചീഫ് ആണ്. സലീമും പറയാറുണ്ട് ജീവിതത്തില് ഏറ്റവും സന്തോഷത്തോടെ ജോലി ചെയ്തത് അവിടെ വെച്ചാണ് എന്ന്.\nതേജസ്സില് വെച്ചാണ് ഞാന് റഹീം മേച്ചേരിയെ കുറിച്ച് കേള്‍ക്കുന്നത്. അദ്ദേഹം എഴുതിയ ലേഖനങ്ങള് തേജസ്സിലും വന്നിരുന്നു. അദ്ദേഹം മാത്രമല്ല സിവിക് ചന്ദ്രന്, രാഘവന് അത്തോളി, എ.പി കുഞ്ഞാമു, മുകുന്ദന് സി. മേനോന് തുടങ്ങി നിരവധി പേരുടെ ലേഖനങ്ങള് സ്ഥിരമായി വരുന്നുണ്ട്. തേജസ്സിലെ വിശാലമായ ലൈബ്രറിയില് പല എഴുത്തുകാരും രാവിലെ മുതല് വന്നു വായിക്കുമായിരുന്നു. സിവിക് മാഷ്, രാഘവന് അത്തോളി എന്നിവര് ലൈബ്രറിയിലെ സ്ഥിരം വായനക്കാര് ആയിരുന്നു. അതിനിടെ ചന്ദ്രികയില് സി. കെ താനൂര് റിട്ടയര് ആയി. പകരം റഹീം മേച്ചേരി ചന്ദ്രികയുടെ പത്രാധിപര് ആയി. അതിനുശേഷം ഞാന് ആദ്യമായി ചന്ദ്രികയില് എത്തിയപ്പോള് നവാസ് പുനൂര് പറഞ്ഞു പുതിയ എഡിറ്റര് റഹീം മേച്ചേരിയെ പരിചയപ്പെടുത്തി തരാമെന്ന്. അദ്ദേഹത്തിന്‍റെ ലാളിത്യം ആണ് ഞാന് ആദ്യം ശ്രദ്ധിച്ചത്.\nആ സമയത്താണ് ഞാന് ഒലിവ് പബ്ലിക്കേഷനിലേക്ക് മാറുന്നത്. കേരളത്തിന്‍റെ രാഷ്ട്രീയ ചരിത്രം എന്ന പുസ്തകം അവര് പ്ലാന് ചെയ്തപ്പോള് എം.കെ. മുനീര് സാറിനോട് എന്‍റെ പേര് നിര്‍ദ്ദേശിച്ചത് ഇന്ത്യാ വിഷന് റെസിഡന്റ് എഡിറ്റര് ജമാലുദ്ദീന് ഫാറൂഖി ആണ്. നാസര്‍ക്ക അപ്പോഴേക്കും ഇന്ത്യാവിഷനില് എത്തിയിരുന്നു. വേറെ ആരെയും അന്വേഷിക്കേണ്ട നാസറിന്‍റെ സുഹൃത്ത് നന്നായി എഴുതുമെന്നു പറഞ്ഞത് അദ്ദേഹമാണ്. അതു പറയാന് കാരണം അതിനു ഏകദേശം ഒരുമാസം മുന്‍പ് വേറെ ഒരു മാസികയ്ക്കു വേണ്ടി ഞാന് കൊച്ചി ഇന്ത്യാവിഷനില് പോയി നികേഷ് കുമാറിനെയും കോഴിക്കോട് വെച്ചു ജമാലുദ്ദീന് ഫാറൂഖിയെയും ഇന്റര്‍വ്യൂ ചെയ്തിരുന്നു. മുനീര് സാര് അന്നു മന്ത്രി ആണ്. അങ്ങനെ ഒരു ദിവസം മുനീര് സാര് എന്നെ വിളിപ്പിച്ചു ഞാന് എഴുതിയ മാറ്ററുകള് എല്ലാം നോക്കി. പിന്നീട് ഒരു വെള്ളിയാഴ്ച എന്നെയും നാസര്‍ക്കയെയും വിളിച്ചു കൊണ്ടു പോയി ഒലിവില് എനിക്ക് ഒരു കാബിന് കാണിച്ചു തന്നത് മുനീര് സാര് ആണ്. മന്ത്രിയുടെ ഒരു ആര്‍ഭാടവും കാണിക്കാതെ. മിക്ക വെള്ളിയാഴ്ച മുനീര് സാര് വരും. എന്‍റെ എതിരെ ഉള്ള കസേരയില് ഇരിക്കും. ഞാന് എഴുതിയതിന്‍റെ പ്രിന്‍റ് വാങ്ങി കൊണ്ടു പോകും. എന്‍റെ മുന്നില് ഇരിക്കുന്നത് സംസ്ഥാനം ഭരിക്കുന്ന ഒരു മന്ത്രി ആണെന്ന് എനിക്ക് ഒരിക്കലും തോന്നിയിരുന്നില്ല. കാരണം ആ രീതിയില് ആയിരുന്നു ഒലിവിലെ എല്ലാവരോടും മുനീര് സാര് പെരുമാറിയിരുന്നത്. ചായ വന്നാല് അദ്ദേഹം അതു കുടിക്കും മുന്‍പ് ഞങ്ങള്‍ക്കെല്ലാം എടുത്തു തരും. മന്ത്രി ആകും മുന്‍പ് അങ്ങനെ ആയിരുന്നത്രെ. മന്ത്രി ആയപ്പോഴും അദ്ദേഹം ആ ശീലങ്ങള് മാറ്റിയില്ല. പക്ഷെ ഇന്ത്യാവിഷനില് അദ്ദേഹം ജീവനക്കാരോട് വളരെ കൃത്യമായ ഒരു അകലം പാലിച്ചിരുന്നു.\nഅവിടെ സ്ഥിരം സന്ദര്‍ശകന് ആയിരുന്നു റഹീം മേച്ചേരി. ഞാന് അവിടെ എത്തിയതിനു ശേഷം ഒരു ദിവസം റഹീം മേച്ചേരി കയറി വന്നു. എന്നോട് എഴുതുന്ന പുസ്തകം എവിടെ വരെ എത്തി എന്നൊക്കെ ചോദിച്ചു. റഫര് ചെയ്യുന്ന പുസ്തകങ്ങളെ കുറിച്ചും സംസാരിച്ചു. പൊതുവേ സ്ത്രീകള്‍ക്ക് രാഷ്ട്രീയ പുസ്തകങ്ങള് വായന കുറവാണല്ലോ എന്നും സൂചിപ്പിച്ചു. നാസര്‍ക്ക ആയിരുന്നു എന്തൊക്കെ പുസ്തകങ്ങള് റഫര് ചെയ്യണം എന്ന് പറഞ്ഞു തന്നിരുന്നത്. ചില പുസ്തകങ്ങള് അദ്ദേഹവും പറഞ്ഞു തന്നു. അപ്പോഴേക്കും നാസര്‍ക്ക ഡല്‍ഹിയിലേക്കു പോയിരുന്നു. അധികം വൈകാതെ മറ്റൊരു ദിവസം രാവിലെ റഹീം മേച്ചേരി വീണ്ടും വന്നു. അദ്ദേഹത്തിനു ഒരു പൊളിറ്റിക്സ് പുസ്തകം എഴുതാന് കുറെ ആയി പ്ലാന് ഉണ്ടെന്നും ഈ വര്‍ക്ക് തീര്‍ന്നാല് ലില്ലിക്ക് പുസ്തകങ്ങള് റഫര് ചെയ്യാനും കുറച്ചു നോട്ട് എഴുതാനും മറ്റുംഎന്നെ സഹായിക്കാന് കഴിയില്ലേ എന്ന് ചോദിച്ചു. ഞാന് എഴുതിയ ലേഖനങ്ങള് നാസര്‍ക്കയും മുനീര് സാറുമൊക്കെ അംഗീകരിക്കുന്നതിനാല് എനിക്ക് ഒരു ആത്മവിശ്വാസമൊക്കെ വന്നിരുന്നു. അതുകൊണ്ടു ഞാന് ചെയ്തു തരാം എന്ന് സമ്മതിച്ചു.\nപിന്നീടൊരു ദിവസം റഹീം മേച്ചേരി വരുമ്പോള് കൈയില് കുറെ ചെറിയ പൊതികള് ഉണ്ടായിരുന്നു. എന്‍റെ എതിരെയുള്ള കസേരയില് വന്നിരുന്നു. സുഖമില്ല. ഡോക്ടറെ കാണാന് വന്നതാണ് എന്ന് പറഞ്ഞു. കുറച്ചു നേരം സംസാരിച്ചിരുന്നു അദ്ദേഹം യാത്ര പറഞ്ഞു പോയി. ഒരു പത്ത് മിനിറ്റ് കഴിഞ്ഞപ്പോള് അദ്ദേഹം വീണ്ടും കയറി വന്നു ലില്ലി, ഞാന് മരുന്ന് ഇവിടെ വെച്ചു മറന്നു പോയി എന്ന് പറഞ്ഞു. ശരിയാണ്. എന്‍റെ മേശപുറത്ത് മരുന്ന് ഉണ്ടായിരുന്നു. അദ്ദേഹം പോയി വൈകുന്നേരം ആയപ്പോള് ഞാന് പോകാന് വേണ്ടി പുസ്തകങ്ങള് ഒക്കെ ഒതുക്കി വെക്കുമ്പോള് മേശപ്പുറത്തു ഒരു കവര്. അതു റഹീം സാറിന്‍റെ ആയിരുന്നു. അദ്ദേഹം മറന്നു വെച്ചതാണ്. എന്തായാലും ഇനി അടുത്ത ദിവസം ഓഫീസില് എത്തുമ്പോള് വിളിച്ചു കൊടുക്കാം എന്നൊക്കെ ഓര്‍ത്തു ഞാന് ഹോസ്റ്റലിലേക്ക് പോയി. പിറ്റേന്ന് ഓഫീസില് എത്തിയ ഉടനെ ഞാന് ചന്ദ്രികയിലേക്ക് വിളിച്ചു. സാധാരണ ഞാന് വിളിക്കുമ്പോള് റിസെപ്ഷനിസ്റ്റ് എന്‍റെ സുഖവിവരം എല്ലാം തിരക്കിയ ശേഷമേ ഫോണ് കണക്ട് ചെയ്യൂ. ഇതു പെട്ടെന്ന് ഫോണ് കണക്ട് ചെയ്തു. പിന്നെ ആരോ വന്നെടുത്തു. എന്‍റെ സ്വരം കേട്ടപ്പോള് മേരി ലില്ലി ആണോ എന്ന് ചോദിച്ചു. ഞാന് പറഞ്ഞു റഹീം മേച്ചേരി വന്നാല് എന്നെ ഒന്ന് വിളിക്കാന് പറയണം. അദ്ദേഹത്തിന്‍റെ ഒരു കവര് എന്‍റെ കൈയില് ഉണ്ടെന്ന്. ഇവിടെ മറന്നു വെച്ചതാണെന്നും. ഫോണ് എടുത്ത ആള് ഒരു നിമിഷം നിശബ്ദനായി. പിന്നെ പറഞ്ഞു അറിഞ്ഞില്ലേ റഹീം മേച്ചേരി മരിച്ചു. ഇന്ന് രാവിലെ ഡ്യൂട്ടി കഴിഞ്ഞു പത്ര വണ്ടിയില് കയറി വീട്ടിലേക്കു പോയതാണ്. വണ്ടി അപകടത്തില് പെട്ടു എന്ന്.\nഎന്‍റെ കൈയില് ഇരുന്നു ആ കവര് വിറച്ചു.തലേന്ന് കണ്ടത് അവസാന കാഴ്ച ആണല്ലോ എന്നോര്‍ത്തു. ഒരു ചെറിയ ചിരിയോടെ മറന്നു വെച്ച മരുന്ന് എടുക്കാന് തിരിച്ചു വന്നത് കണ്ണില് തെളിഞ്ഞു. അദ്ദേഹം ഇരുന്ന കസേരയിലേക്ക് ശൂന്യമായ മിഴികളോടെ ഞാന് നോക്കി. അദ്ദേഹം എഴുതാന് ആഗ്രഹിച്ച പുസ്തകത്തിനു റഫര് ചെയ്യാനും സഹായിക്കാനും ഇനി ഒരിക്കലും കഴിയില്ലല്ലോ എന്നും ഓര്‍ത്തു . ഇപ്പോഴും ഞാന് വേദനയോടെ ഇടയ്ക്ക് റഹീം മേച്ചേരിയെ ഓര്‍ക്കാറുണ്ട്. കാരണം അത്രയും ലാളിത്യമുള്ള ആളുകള് ഇന്ന് അപൂര്‍വമാണ്.\nറഹീം മേച്ചേരിയെക്കുറിച്ചുള്ള ലേഖനം നിറകണ്ണോടെയാണ് വായിച്ചു തീര്‍ത്തത്. അദ്ദേഹത്തെ നേരിട്ട് അറിയാമായിരുന്നു. കൂടുതല് പരിചയപ്പെട്ടത് ജിദ്ദയില് നിന്നാണ്. ഇരു ലീഗുകളിളുമായി എതിര് ചേരിയില് പ്രവര്‍ത്തിക്കുമ്പോഴും മിക്ക വെള്ളിയാഴ്ചകളിലും കാണു...മായിരുന്നു. ചിരിച്ചു തമാശ പറയാനും കാര്യങ്ങളെ ഗൌരവത്തോടെ കാണാനും ലാളിത്വം ജീവിതത്തില് ഉടനീളം കത്ത് സൂക്ഷിച്ച മേച്ചെരിക്ക് കഴിയുമായിരുന്നു. മുസ്ലിം ലീഗിന്നു എതിരെ വരുന്ന വിമര്‍ശനങ്ങള്‍ക്ക് ഉരുളക്കു ഉപ്പേരിപോലെ മറുപടി പറയാന് ഒരു റഹീം മേച്ചേരിയേ ഉണ്ടായിരുന്നുള്ളു. സഖാവ് ഇ.എം.എസ്.ന്നു പോലും രാഷ്ട്രീയമായി അദ്ദേഹം മറുപടി നല്‍കിയിരുന്നു.\nഏതു സംഭവത്തിന്റെയും തിയതിയും വിശദീകരണവും വ്യക്തമായി അദ്ദേഹത്തിന്നു അറിയാമായിരുന്നു. അക്കാര്യത്തില് എല്ലാ രാഷ്ട്രീയക്കാരും അദ്ദേഹത്തെ സമീപിച്ചിരുന്നു എന്നതിന്റെ തെളിവാണ് മേച്ചേരി അനുശോചന യോഗത്തില് ബി.ജെ.പി. നേതാവ് പി.എസ്. ശ്രീധരന് പിള്ള പറഞ്ഞത് താന് ചില സംശയങ്ങള് അദ്ദേഹത്തോട് ചോദിച്ചു തീര്‍ക്കുമായിരുന്നു എന്ന്. ചന്ദ്രികയില് ചെല്ലുമ്പോള് കാണാം ഒരു തുണ്ട് കടലാസ്സില് ലേഖനമെഴുതുന്ന മേച്ചേരിയെ.\n2004 ഓഗസ്റ്റ് 21 നു രാവിലെ ജിദ്ദയില്6.05 നു ഒരു സുഹൃത്തിന്റെ SMS വായിച്ചു ശരിക്കും ഞെട്ടിപ്പോയി (Rahim Mecheri died in jeep accident at 6.30 am) ഉടന് ടി.വി. തുറന്നപ്പോള് ഫ്ലാഷ് ന്യൂസ് കണ്ടു. ഇന്നും മൊബൈലില് ആ SMS ഉണ്ട്.\nജിദ്ദയില് ജോലി ചെയ്തുകൊണ്ടിരിക്കെ വീണ്ടും ചന്ദ്രികയില് വന്നു ജോലി തുടരണമെന്ന് സി.എച്ച്. മുഹമ്മദ് കോയ സാഹിബിന്റെ കത്ത് കിട്ടിയിട്ടാണ് റഹീം മേച്ചേരി പോകുന്നത്. നിര്‍ഭാഗ്യമെന്നു പറയട്ടെ, സി.എച്ച്. സ്വന്തം കൈപ്പടയില് എഴുതിയ ആ കത്ത് റഹീം മേച്ചെരിയുടെ കയ്യില് കിട്ടുമ്പോഴേക്കു സി.എച്ച്. ലോകത്തോട് വിടപറഞ്ഞിരുന്നു. അദ്ദേഹത്തിന്റെ ആഗ്രഹംപോലെ ആകട്ടെ എന്ന നിലക്കാണ് മേച്ചേരി ജിദ്ദയോടു വിട പറഞ്ഞത്. എഴുതിയാല് ആ സുഹൃത്തിനെക്കുറിച്ച് ഓര്‍ക്കാന് ഒരുപാടുണ്ട്.\n2011, മാർച്ച്611:02 PM\nലീഗ് എന്താണ് എന്ന് ഞാന് പഠിച്ചു വരുന്ന കാലത്താണ് അദ്ധേഹത്തിന്റെ മരണം .കോഴികോട് ലീഗിന്റെ ഒരു മഹാ സമ്മേളന ദിവസമാണ് മേച്ചേരി മരണപെട്ടത് എന്നാണ് എന്റെ ഓര്മ .ഒരു പാട് മേചേരിമാര് ഇനിയും ഈ സമുദായത്തിന് ഉണ്ടാവട്ടെ.........\n2011, മാർച്ച്611:14 PM\nMeherul suroor പറഞ്ഞു...\nഎനിക്ക് ചന്ദ്രികയുമായുള്ള ബന്ധം 1975 മുതല് ഉള്ളതായിരുന്നു പക്ഷെ വളരെ കുറഞ്ഞ കാലം റഹീമുമായി ഞാന് ബന്ധപ്പെട്ടിരുന്നു ആ അനുബവങ്ങള് ഇവിടെ ലില്ലി എഴുതിയതിലും കൂടുതലായി എഴുതാനുണ്ട് ,,എങ്കിലും അദ്ദേഹത്തിന്റെ പരലോകം വെളിച്ചമാക്കി കൊടുക്കട്ടെ എന്ന് പ്രാര്‍ത്തിച്ചുകൊണ്ട്\n2011, മാർച്ച്611:22 PM\nസാമൂഹിക രാഷ്ട്രീയ സാംസ്കാരിക മേഖലകളില് ലീഗിന്റെ സമീപനങ്ങള് യുക്തി ഭദ്രമായി എഴുതുവാന് കഴിവുള്ള ആളായിരുന്നു ..അദ്ദേഹം ...ചന്ദ്രിക ദിന പത്രം ഒരു കാലഘട്ടത്തില് വളര്‍ന്നു വന്നത് അദ്ധേഹത്തിന്റെ തൂലികയുടെ ശക്തിയില് കൂടിയാണ് ...അദ്ധേഹത്തിന്റെ മരണം പോലും ആ പ്രവര്‍ത്തന പാന്താവിലാണ് കടന്നു വന്നത്\n2011, മാർച്ച്611:52 PM\nഅദ്ദേഹത്തിന്‍റെ പരലോകം പ്രകാശ പൂരിതമാകട്ടെ...\n2011, മാർച്ച്611:55 PM\nമേച്ചെരിയുടെ കരുത്തുറ്റ ലേഗനങ്ങള് വായിച്ചു ,അഭിമാനത്തോടെ മനപ്പടമാക്കാന് കത്തിച്ചത്\nകൊണ്ടോട്ടിയില് സമ്മേളനങ്ങള് ഉണ്ടാവുബോള് തൊക്കിലൊരു ചന്ദ്രികയും ചുരുട്ടി പിടിച്ചു, ഏറ്റവും പിറകില് ശ്രദ്ധയോടെ നില്‍കുന്ന ആ സാധാരണക്കാരനെ കാണുമ്പോള് അത്ഭുതപെടാരുണ്ട്, ഒന്ന് മുന്നോട്ട് നിന്നാല് സ്റ്റേജില് മുന്നില് തന്നെ സ്ഥാനം കിട്ടുമായിരുന്നിട്ടും സാധാരണക്കാരനെ പോലെ ഞങ്ങള്‍കിടയില്.\nമേച്ചെരി അങ്ങയുടെ പടവാള് കൊണ്ട് പൊരുതാന് ഇനിയും യുദ്ധങ്ങള് ബാക്കിയുണ്ടയിട്ടും അങ്ങ് പോയി കളഞ്ഞല്ലോ ?\nഞങ്ങളുടെ പ്രാര്‍ത്ഥനകളില് അങ്ങ് എപ്പോയും നിറഞ്ഞു നില്‍ക്കും\n2011, മാർച്ച്712:13 AM\nചിന്തകന് എഴുത്തുകാരന് പത്രാധിപര്...\nകാലം മായ്ച്ചു കളയാത്ത ഓര്‍മ്മ\nപതിനായിരങ്ങളെ കണ്ണ് നനയിച്ച വേര്‍പാട്!\n2011, മാർച്ച്712:16 AM\n2011, മാർച്ച്712:20 AM\n2011, മാർച്ച്712:29 AM\nഒരു വ്യക്തി ഓര്‍മ്മിക്കപ്പെടുമ്പോള് ആ പരിസരവും നമ്മുടെ ഓര്‍മ്മയിലേക്ക് വരുന്നു. റഹീം മേചേരിയുടെ ലേഖനം ചന്ദ്രികയില് മാത്രമല്ല എവിടെ കണ്ടാലും ആര്‍ത്തിയോടെ വായിക്കാറുണ്ടായിരുന്നു. ആകര്‍ഷകമായ ആ ശൈലിയും, ഏതു ആരോപണങ്ങള്‍ക്കും പ്രതിപക്ഷ ബഹുമാനത്തോടെയും സമചിത്തതയോടെയും പ്രതികരിക്കുന്ന എഴുത്തിന്റെ മാസ്മരികതയും അദ്ദേഹത്തിന്റെ ലേഖനങ്ങള് വായിച്ച ആര്‍ക്കും ബോധ്യമാകും.\nഇന്ന് അസഹിഷ്ണതയുടെ വികാര പ്രകടനങ്ങളായി പത്ര കോളങ്ങള് മാറിക്കൊണ്ടിരിക്കുമ്പോള് പക്വമതികളായ നല്ല പത്ര പ്രവര്‍ത്തകരില് മുന്‍നിരയിലായിരുന്നു ആ അനുഗ്രഹീത എഴുത്തുകാരന്. ഈ ഓര്‍മ്മക്കുറിപ്പ് ഇവിടെ പോസ്റ്റ് വായിക്കാന് അവസരം തന്നതിന് നന്ദി.\n2011, മാർച്ച്712:32 AM\nറഹീം മേച്ചേരിയെ കുറിച്ചുള്ള മേരി ലില്ലിയുടെ അനുഭവകുരിപ്പ് വായിച്ചു. നന്നായിട്ടുണ്ട്. ഒരു പത്രപ്രവര്‍ത്തകന്, പൊതുപ്രവര്‍ത്തകന് എന്നീ നിലകളിലൊക്കെ സ്വന്തം ജീവിതത്തില് ഉണ്ടായിരിക്കേണ്ട ഒരുപാട് നല്ല ഗുണങ്ങള് ഒത്തൊരുമിച്ച ഒരു മഹാവെക്തിയായിരുന്നു അദ്ദേഹം എന്ന കാര്യത്തില് തര്‍ക്കമില്ല. സ്വന്തം പാര്‍ടി മുസ്‌ലിം ലീഗ് ആയിരുന്നെങ്കിലും മറ്റു പാര്ടിയിലെയും സംഘടനകളുടെയും നേതാക്കന്മാരുമായി ഒരു ഊഷ്മള ബന്ധം സ്ഥാപിക്കാന് അദ്ധേഹത്തിനു കഴിഞ്ഞിരുന്നു. മറ്റുള്ളവരെ വിമര്‍ശിക്കുമ്പോഴും ആ സുഷ്മത അദ്ദേഹത്തിന്റെ എഴുത്തിലും വാക്കുകളിലും കാത്തു സുക്ഷിച്ചിരുന്നു.\n2011, മാർച്ച്71:58 AM\n>>>>>>എന്‍റെ കൈയില് ഇരുന്നു ആ കവര് വിറച്ചു.തലേന്ന് കണ്ടത് അവസാന കാഴ്ച ആണല്ലോ എന്നോര്‍ത്തു. ഒരു ചെറിയ ചിരിയോടെ മറന്നു വെച്ച മരുന്ന് എടുക്കാന് തിരിച്ചു വന്നത് കണ്ണില് തെളിഞ്ഞു. അദ്ദേഹം ഇരുന്ന കസേരയിലേക്ക് ശൂന്യമായ മിഴികളോടെ ഞാന് നോക്കി. അദ്ദേഹം എഴുതാന് ആഗ്രഹിച്ച പുസ്തകത്തിനു റഫര് ചെയ്യാനും സഹായിക്കാനും ഇനി ഒരിക്കലും കഴിയില്ലല്ലോ എന്നും ഓര്‍ത്തു . ഇപ്പോഴും ഞാന് വേദനയോടെ ഇടയ്ക്ക് റഹീം മേച്ചേരിയെ ഓര്‍ക്കാറുണ്ട്. കാരണം അത്രയും ലാളിത്യമുള്ള ആളുകള് ഇന്ന് അപൂര്‍വമാണ്. >>>>>>>>>\nvaayichu enteyum kannu niranju\n2011, മാർച്ച്73:46 AM\nഅന്നും കോഴിക്കോടിന്റെ മണൽ തരികൾക്ക് പച്ച നിറമുണ്ടായിരുന്നു.സമ്മേളനം അവസാനിച്ച് വാഹനത്തിൽ പോകുമ്പോൾ ആണു അശുഭ വാർത്ത കേട്ടത്. അപകടത്തിൽ ചന്ദ്രികയുടെ പത്രക്കെട്ടുകൾക്ക് കൂടെ റഹീം മേച്ചേരിയും യാത്രയായിരിക്കുന്നു.....ഇന്നാലിന്നായി വ ഇന്നാഇലൈഹി റാജിഹൂൻ.....അന്നത്തെ പത്രത്താളുകൾ ഇന്നും ഓർമയിൽ വരുന്നു.\n2011, മാർച്ച് 16 10:07 AM\nAbdul Gafoor KC പറഞ്ഞു...\nമേച്ചേരിയുടെ നാട്ടുകാര് എന്ന് പറയുന്നതില് ഞങ്ങള് അഭിമാനിച്ചിരുന്നു, ഒരു ദുസ്വോപ്നം പോലെ ആ അപകട വാര്‍ത്ത ഇന്നും മനസ്സില് തങ്ങി നില്കുന്നു, അല്ലാഹു സോര്‍ഗം കൊടുത്തു അനുഗ്രഹിക്കട്ടെ.\n2012, ഡിസംബർ 23 9:36 AM\nEnikk innum abhimaanamaan Raheem Mecheri ente ummayude uppayaanenn parayunnathil. Adheham marikkumbol njaan Vadanapallyile oru boarding schoolil Ompathaamtharam padikkukayayirunnu. Marana Vaarthayarinja warden ennod ath marach vech veettilekk pokaan aavishyapettu. Nooraayiram chinthakulumaayi veetilek purapetta njaan Kondottyil ethiyappol enikk kandu parijayamulla oru padu pere bus standil kandu. thellum athishayokthiyillaathe njaan Areecode bussil kayari pinseatinte arikvashath sthaanamurappichu.\nBus start cheythu. enikk parichayamulla mukhangelallaam thanne aa busil undayirunnu. Enne thiricharinja ente oru kudumba suhrth Habeeb ikka ente sukha vivarangal thirakki. koode vannirunna mattoru suhrthin enne parijayapeduthi. "Id Fasal, Raheem Mecheriyude perakuttyiyaan. ippo Vatanpalliyil padikkunnu".\nAdheham enne nokki onn mandahasichu.\nBus Alinchuvadethi, avideyengum aalungal thingi niranjirunnu. Ivideyenthaanenn njan Habeeb ikkayodu chodichu. Njaan maranavivaram arinjilla ennath appozhaan adheham arinjath. ente koode adheham bussirangi. adheham enne kettipidich aashwasipikkum vidham paranju, "Vallippa marichu", Njan nishchalanaayi avide kurachu neram ninnu. Enikk karayaan sadhikkunnillaayirunnu. Aake oru maravipp.\nnjan ente veetilekk nadanaduthu. Njaan varunnath kanda elappa ennod nee ippol ummaye kaanaan pokanda enn paranju. Ennitt enne ente uppayude veettil kondaakki.\nVallimma yennod kulich varaan aavishyapettu. yanthrikamenna pole njaan bathroomil kayari shower thirichu. njaan kurachu neram olipichu vecha kannu neerallem njaan showerile vellethinte koode ozhukki kalanju.\nBaapaakk (Njaan anganeyaan adhehathe vilichirunnath)enne nalla ishtamaayirunnu. Enikk alpam vayanayundennatharinja baapa enikk adhehathin abhipraayam rekhapeduthaanaayi mattu prasaadakar ayakkunna pusthakangal baapa vayichadin shesham enikk tharumaayirunnu. Njaan angane S.k Pottakaadineyum, M. Mukundaneyumokke parijayapettu. Oru divasam enikk adheham "Lokhamathangal" enna oru pusthakam thannitt vaayikkaan paranju. Alppam kaothukathode njaan aa pusthakam vayichu. Enikk S.K pottakaadinte Cleo Patrayude Naattilum Naadan Premavum thanna Baappa enthinaan lokha mathangal enna pusthakam thannethan appol njaan orthhu. ippol Baapa marichitt ompath varshamaayi. Inn enikkariyaam enthinaan enikk aa pusthakam thannethenn. Ellaa mathangaleyum Bhahumaanikanamennum Ellaa mathakaareyum oru pole snehikkanamennumaan adheham udheshichath. Muslim League enna partyiye muslingalk maathram nila kolunna oru samudaaya sangadanayayi inn keralathil thanney cheethrikarikkapedumpol adin vendi thoolika chalippichirunna ente Baapa ennod mattu madangaley aadarikkanum snehikkanum paranjath yathaarthamaaya muslim leagueinte anthasathayaayirunnu. Athayirunnu Khayithe Millathinte Paatha. Naale ningal Muslim leagueinte Haritha Pathaakayenthi nadakumbol orkukka pathra kettukalodoppam jeevan polinju poya Chandrikayude Pathrathipan nilakondath inn namokk nashttamaayi kondirikunna mathanirapekshamaya manavika moolyangalkk vendiyaan.\nPriya Meri Lilly, Ningalude ee ormakuripp enikk jeevithathil nashtapetta nikathaanaavathe nashtathe ormapeduthunnu. oralpam vedhanayodaanenkilum enne ente baapaye kurich ormapeduthiyathil nandi rekhapeduthunnu\n2013, മാർച്ച്36:20 AM\ntrademark search പറഞ്ഞു...\nit is so great about my father in law the words are inspiring\nPPA SAGEER ADVOCATE MANJERI\n2018, മാർച്ച് 16 8:10 AM


‘മാർച്ച് മാസമായി ഈ ലീഗ് ഒന്ന് തീർന്നു കിട്ടാൻ കാത്തിരിക്കുകയാണ്’! രൂക്ഷവിമര്‍ശനവുമായി എഡു ബേഡിയ അടക്കമുള്ള താരങ്ങള്; ഐഎസ്എല്ലില് എടികെ മോഹന്‍ബഗാന് മാത്രമായി പ്രത്യേക നിയമമോ? വിവാദം കൊഴുക്കുന്നു – Sathyam Online\n‘മാർച്ച് മാസമായി ഈ ലീഗ് ഒന്ന് തീർന്നു കിട്ടാൻ കാത്തിരിക്കുകയാണ്’! രൂക്ഷവിമര്‍ശനവുമായി എഡു ബേഡിയ അടക്കമുള്ള താരങ്ങള്; ഐഎസ്എല്ലില് എടികെ മോഹന്‍ബഗാന് മാത്രമായി പ്രത്യേക നിയമമോ? വിവാദം കൊഴുക്കുന്നു\nമഡ്ഗാവ്: ഇന്ത്യന് സൂപ്പര് ലീഗില് ഇന്ന് നടക്കേണ്ടിയിരുന്ന എടികെ മോഹന്‍ബഗാന്-ബെംഗളൂരു എഫ്‌സി മത്സരം മാറ്റിവച്ചിരിക്കുകയാണ്. ഇത് രണ്ടാം തവണയാണ് എടികെ മോഹന് ബഗാന്റെ മത്സരം കൊവിഡ് വ്യാപനത്തിന്റെ പശ്ചാത്തലത്തില് മാറ്റിവയ്ക്കുന്നത്.\nമറ്റ് ടീമുകളെല്ലാം ഇതുവരെ 11 മത്സരങ്ങള് പൂര്‍ത്തിയാക്കിയപ്പോള് (ഒഡീഷ 10 മത്സരങ്ങള്) എടികെ മോഹന്‍ബഗാന് ഇതുവരെ ഒമ്പത് മത്സരങ്ങള് മാത്രമാണ് പൂര്‍ത്തിയാക്കിയത്. ഐഎസ്എല്ലില് മിക്ക ടീമുകളിലും കൊവിഡ് കേസുകള് റിപ്പോര്‍ട്ട് ചെയ്തപ്പോഴും എടികെ ഉള്‍പ്പെട്ട മത്സരങ്ങള് മാത്രമാണ് ഇതുവരെ മാറ്റിവച്ചിരിക്കുന്നത്.\nഇതിനെതിരെ രൂക്ഷവിമര്‍ശനവുമായി രംഗത്തെത്തിയിരിക്കുയാണ് എഡു ബേഡിയ, ബ്രണ്ടന് ഫെര്‍ണാണ്ടസ് അടക്കമുള്ള എഫ്‌സി ഗോവ താരങ്ങള്.\n‘ഒൻപതു കോവിഡ് കേസുകൾ റിപ്പോർട്ട് ചെയ്തിട്ടും ഇന്നലെ ഞങ്ങൾ കളത്തിലിറങ്ങേണ്ടി വന്നു. ഇന്നിതാ, മറ്റൊരു ടീമിന്റെ തുടർച്ചയായ രണ്ടാം മത്സരവും സമാനമായ കാരണത്താൽ നീട്ടിവച്ചിരിക്കുന്നു. ഇത് ആരെങ്കിലും എനിക്കൊന്ന് വിശദീകരിച്ചു തരാമോ? മായം ചേർത്ത ടൂർണമെന്റാണിത്.\nകളിക്കാർക്ക് മത്സരിക്കാനുള്ള ആവേശവും ആഗ്രഹവും നഷ്ടമാകുകയാണ്. ഈ വർഷത്തെ പുതിയ ചട്ടങ്ങൾ കൊണ്ടുണ്ടായ ഏക ഗുണമാണിത്. മാർച്ച് മാസമായി ഈ ലീഗ് ഒന്ന് തീർന്നു കിട്ടാൻ കാത്തിരിക്കുകയാണ് എല്ലാവരും’ – എഡു ബേഡിയ കുറിച്ചു.\nനിരവധി പേരാണ് സോഷ്യല് മീഡിയയിലൂടെ സമാന ആരോപണം ഉന്നയിക്കുന്നത്. മിക്ക ടീമുകളിലും കൊവിഡ് കേസുകള് റിപ്പോര്‍ട്ട് ചെയ്യുമ്പോഴും എടികെയ്ക്ക് മാത്രമായി പ്രത്യേക പരിഗണന നല്‍കുന്നത് എന്തിനാണെന്നാണ് ചോദ്യം. കേരള ബ്ലാസ്‌റ്റേഴ്‌സ് ക്യാമ്പിലും കൊവിഡ് റിപ്പോര്‍ട്ട് ചെയ്തിട്ടുണ്ട്. ഈ സാഹചര്യത്തില് ടീമിന് പരിശീലനം നടത്താനും സാധിക്കുന്നില്ല.


സ്വന്തം ലേഖകന് March 8, 2019\nവെണ്ടയ്ക്ക പലവിധ രോഗങ്ങളില് നിന്നും മുക്തിനേടാനുള്ള ഒരു ഉപാധിയാണ്. ഫൈബര്, വിറ്റാമിന് സി, വിറ്റാമിന് എ, വിറ്റാമിന് കെ, കെ1, വിറ്റാമിന് ബി6, മഗ്നീഷ്യം, ബീറ്റാ കരോട്ടിന് തുടങ്ങി നിരവധി പോഷകങ്ങളുടെ കലവറയാണ് വെണ്ടക്ക.\nവെണ്ടയ്ക്കയില് നാരുകള് അടങ്ങിയിട്ടുള്ളതിനാല് ദഹന സംബന്ധമായ പ്രശ്‌നങ്ങള് അകറ്റാന് നല്ലതാണ്. ചര്‍മ്മസംരക്ഷണത്തിന് ഏറ്റവും നല്ലതാണ് വെണ്ടയ്ക്ക. ത്വക്ക് രോഗങ്ങള് ഇല്ലാതാക്കാന് വെണ്ടയ്ക്ക മികച്ചതാണ്. വെണ്ടയ്ക്കയിലെ വൈറ്റമിന് സി ഇമ്മ്യൂണ് സിസ്റ്റത്തെ ഉദ്ദീപിപ്പിക്കുകയും അതുവഴി ശ്വേതരക്താണുക്കളുടെ അളവ് കൂട്ടുകയും ചെയ്യുന്നു.\nവെണ്ടയ്ക്ക കഴിക്കാന് പലര്‍ക്കും താല്‍പര്യമില്ല. തോരന് ഉണ്ടാക്കുന്നതില് നിന്നും വ്യത്യസ്തമായി എന്തെങ്കിലും ഉണ്ടാക്കി നോക്കൂ. വെണ്ടയ്ക്ക കൊണ്ട് തയ്യാറാക്കാവുന്ന രുചികരമായ ഒരു കറി നോക്കാം.\nവെണ്ടയ്ക്ക – ഒരു കിലോ\nമല്ലിപ്പൊടി –2ടീസ്പൂണ്\nഎണ്ണ – 120 ഗ്രാം\nവെണ്ടയ്ക്ക ചെറിയ കഷണങ്ങളായി മുറിക്കുക. പച്ചമുളക് കഴുകി ചെറിയ കഷണങ്ങളായി മുറിക്കണം. പാന് ചൂടാകുമ്പോള് എണ്ണ ഒഴിച്ച് തിളപ്പിച്ച് നുറുക്കി വെച്ചിരിക്കുന്ന വെണ്ടയ്ക്ക പച്ചമുളകും മഞ്ഞള്‍പൊടി, മല്ലിപ്പൊടി, മുളക്‌പൊടി, ഉപ്പ് ചേര്‍ത്ത് ഇളക്കി അടച്ചു മൂടി ചെറുതീയില് അരമണിക്കൂര് വേവിച്ച ശേഷം അടുപ്പില് നിന്നിറക്കി വെച്ച് ചൂടോടെ ഉപയോഗിക്കാം.\nTags: ladies finger, recipe


'ടി20 യില് ഇന്ത്യന് ടീമിന് ഇപ്പോള് ഒരു ഫിനിഷറുടെ അഭാവമുണ്ട്; ലോകകപ്പില് ആ ജോലി എനിക്ക് കഴിയും': ദിനേഷ് കാര്‍ത്തിക്ക് – News18 Malayalam\n'ടി20 യില് ഇന്ത്യന് ടീമിന് ഇപ്പോള് ഒരു ഫിനിഷറുടെ അഭാവമുണ്ട്; ലോകകപ്പില് ആ ജോലി എനിക്ക് കഴിയും': ദിനേഷ് കാര്‍ത്തിക്ക്\nഐ പി എല്ലില് നിലവില് കെ കെ ആര് താരമായ കാര്‍ത്തിക്ക് ഇത്തവണത്തെ സീസണ് യു എ ഈയില് പുനരാരംഭിക്കുമ്പോള് ടീം ക്യാപ്റ്റനായി എത്തുമെന്നും റിപ്പോര്‍ട്ടുകള് ഉണ്ട്\nദിനേഷ് കാര്‍ത്തിക്കിനെക്കുറിച്ച് ചിന്തിക്കുമ്പോള് ആദ്യം ഓര്‍മ വരുന്നത് 2018ലെ ശ്രീലങ്കയില് നടന്ന ഹീറോ നിദാഹാസ് ട്രോഫിയിലെ ഫൈനല് മത്സരത്തിലെ പ്രകടനമാണ്. ബാംഗ്ലാദേശിനെതിരെ നടന്ന മത്സരത്തില് റൂബല് ഹുസൈന്റെ 19ആം ഓവറില് രണ്ട് വീതം സിക്‌സറുകളും ബൗണ്ടറികളും സഹിതം 22 റണ്‍സ് നേടിക്കൊണ്ട് മത്സരം കൈപ്പിടിയിലൊതുക്കിയത് കാര്‍ത്തിക്കായിരുന്നു. അവസാന പന്തില് സിക്‌സര് നേടിക്കൊണ്ടാണ് കാര്‍ത്തിക്ക് ടീമിനെ വിജയത്തിലേക്ക് നയിച്ചത്. എട്ട് പന്തില് നിന്നും 29 റണ്‍സെടുത്ത് താരം പുറത്താകാതെ നിന്നു.\nഇപ്പോള് ഈ വര്‍ഷം നടക്കാനിരിക്കുന്ന ടി20 ലോകകപ്പ് മുന് നിര്‍ത്തി ഇന്ത്യന് ടീമിന് അവരുടെ മധ്യ നിരയില് ഒരു ഫിനിഷറെ ആവശ്യമുണ്ടെന്നും ആ ജോലി ചെയ്യാന് തനിക്ക് കഴിയുമെന്നും അഭിപ്രായപ്പെട്ടുകൊണ്ട് രംഗത്തെത്തിയിരിക്കുകയാണ് സീനിയര് വിക്കറ്റ് കീപ്പര് ബാറ്റ്‌സ്മാന് ദിനേഷ് കാര്‍ത്തിക്ക്. കഴിഞ്ഞ ദിവസം ടൈംസ് ഓഫ് ഇന്ത്യയോട് സംസാരിക്കവെയായിരുന്നു കാര്‍ത്തിക്ക് ഇക്കാര്യം വെളിപ്പെടുത്തിയത്. നിലവില് കരുത്തുള്ള ബാറ്റിംഗ് മധ്യനിര ടീമിനുണ്ടെങ്കിലും പരിചയസമ്പന്നനായ ഫിനിഷറുടെ അഭാവം ടീം നേരിടുന്നുണ്ട്. ഇത് മുന്നില്‍കണ്ടുകൊണ്ടാണ് കാര്‍ത്തിക്ക് തന്റെ ആഗ്രഹം ആത്മവിശ്വാസത്തോടെ പ്രകടിപ്പിച്ചത്.\n'ഫിനിഷറാകാന് കഴിയുന്ന മധ്യനിര ബാറ്റ്‌സ്മാനെ ഇന്ത്യക്ക് ആവശ്യമുണ്ട്.എനിക്ക് ആ ജോലി ചെയ്യാനാകുമെന്ന് ഞാന് വിശ്വസിക്കുന്നു'- കാര്‍ത്തിക്ക് പറഞ്ഞു. ഇന്ത്യക്ക് വേണ്ടി ഇതുവരെ 32 ടി20 മത്സരങ്ങള് കളിച്ചിട്ടുള്ള താരം 33.25 ബാറ്റിംഗ് ശരാശരിയില് 399 റണ്‍സാണ് നേടിയിട്ടുള്ളത്. എന്നാല് 2019 ലെ ഏകദിന ലോകകപ്പിന് ശേഷം ടീമില് നിന്ന് പുറത്തായ താരത്തിന് പിന്നീട് ഇതു വരെ ടീമിലേക്ക് തിരിച്ചെത്താനായിട്ടില്ല.\nAlso Read-ഇന്ത്യന് ക്രിക്കറ്റ് ടീമിന് ചെല്‍സിയില് നിന്നും ഒരു ആരാധകന്; വാഷിങ്ടണ് സുന്ദറിന്റെയും ഗില്ലിന്റെയും പ്രകടനങ്ങളെ പ്രശംസിച്ച് ചെല്‍സി താരം മേസണ് മൗണ്ട്\nഐ പി എല്ലില് നിലവില് കെ കെ ആര് താരമായ കാര്‍ത്തിക്ക് ഇത്തവണത്തെ സീസണ് യു എ ഈയില് പുനരാരംഭിക്കുമ്പോള് ടീം ക്യാപ്റ്റനായി എത്തുമെന്നും റിപ്പോര്‍ട്ടുകള് ഉണ്ട്. രണ്ടാം പാദ മത്സരങ്ങള് നടക്കുമ്പോള് അന്താരാഷ്ട്ര മത്സരങ്ങളുള്ളതിനാല് ഇംഗ്ലണ്ട്, ഓസ്‌ട്രേലിയ, ബംഗ്ലാദേശ് താരങ്ങള് പങ്കെടുക്കില്ലെന്ന് ഇതിനോടകം വ്യക്തമാക്കിയിട്ടുണ്ട്. നിലവിലെ കെ കെ ആര് നായകന് ഓയിന് മോര്‍ഗന് ഇംഗ്ലണ്ട് താരമാണ്. 2020ല് യു എ ഈയില് നടന്ന സീസണില് പാതി വഴിയില് കാര്‍ത്തിക്കിനെ നായകസ്ഥാനത്ത് നിന്ന് മാറ്റിയാണ് മോര്‍ഗനെ സ്ഥാനം ഏല്‍പ്പിച്ചത്.\nടീമിനെ നയിക്കേണ്ട സാഹചര്യം ഉണ്ടായാല് അതിന് സമ്മതമാണെന്ന് കാര്‍ത്തിക് പറഞ്ഞിട്ടുണ്ട്. 'പാറ്റ് കമ്മിന്‍സ് വരാനാകില്ലെന്ന് വ്യക്തമാക്കിയിട്ടുണ്ട്. എന്നാല് ഓയിന് മോര്‍ഗന്റെ കാര്യം വ്യക്തമല്ല. ഇനിയും മൂന്ന് മാസങ്ങളുള്ളതിനാല് കാര്യങ്ങള് മാറി മറിഞ്ഞേക്കാം. എന്നാല് എന്നോട് ടീമിനെ നയിക്കാന് ആവിശ്യപ്പെട്ടാല് അതിന് തയ്യാറാണ്'- കാര്‍ത്തിക് വ്യക്തമാക്കി.\nFirst published: June 04, 2021, 19:37 IST\nDinesh Karthikindian cricket teamT20 World Cup


യുഎസ് നാവിക സേനയ്ക്ക് വിലക്കേർപ്പെടുത്തി ചൈന; ഹോങ്കോംഗ് തുറമുഖങ്ങളിലേക്ക് പോകാനാകില്ല | Malayalam UK\nAugust 14 05:13 2019 by News Desk 6\tPrint This Article\nവാഷിംഗ്ടൺ: അമേരിക്കൻ നാവിക സേനയ്ക്ക് ഹോങ്കോംഗ് തുറമുഖത്തേക്ക് പോകുന്നതിനുള്ള അനുമതി നിഷേധിച്ച് ചൈന. വരുന്ന ആഴ്ചകളിൽ രണ്ടു അമേരിക്കൻ നാവികസേനാ കപ്പലുകളാണ് ഹോങ്കോംഗ് തുറമുഖങ്ങളിലേക്ക് പോകാൻ അനുമതി തേടിയിരുന്നത്. എന്നാൽ, ഇതിന് അനുമതി നിഷേധിച്ചതിനുള്ള കാരണം ചൈന വ്യക്തമാക്കിയിട്ടില്ല. സമാനരീതിയിൽ അമേരിക്കയും മുൻപ് നടപടി സ്വീകരിച്ചിരുന്നു. 2018 സെപ്റ്റംബറിൽ ചൈനീസ് കപ്പലുകൾക്ക് അമേരിക്കയും വിലക്കേർപ്പെടുത്തിയിരുന്നു.\nനിലവിലെ ഹോങ്കോംഗ് പ്രതിഷേധങ്ങളുടെ ചുവടുപിടിച്ചാണ് വിലക്കേർപ്പെടുത്തിയതെന്നാണ് സൂചന. എന്നാൽ, ഇക്കാര്യം ഔദ്യോഗികമായി സ്ഥിരീകരിക്കപ്പെട്ടിട്ടില്ല. ചൈനയിൽ നിന്ന് ഹോങ്കോംഗ് ലക്ഷ്യമാക്കി സൈനിക നീക്കങ്ങൾ നടക്കുന്നുണ്ടെന്ന് അമേരിക്കൻ പ്രസിഡന്‍റ് ഡോണൾഡ് ട്രംപ് നേരത്തെ വ്യക്തമാക്കിയിരുന്നു. ഇതുമായി ബന്ധപ്പെട്ട ട്രംപിന്‍റെ ട്വീറ്റ് വന്നതിനു പിന്നാലെയാണ് അമേരിക്കൻ നാവികസേനാ കപ്പലുകൾക്ക് ഹോങ്കോംഗിലേക്ക് പോകാൻ ചൈന അനുമതി നിഷേധിച്ചത്.


ഉന്നാവ് ഇരയുടെ അമ്മ സ്ഥാനാര്‍ഥി; കോണ്‍ഗ്രസ് പട്ടികയില് 40 % വനിതകള്, വാക്ക് പാലിച്ച് പ്രിയങ്ക | Congress nominates Unnao rape victim's mother as candidate in UP polls\nJan 13, 2022, 12:02 PM IST\nപ്രിയങ്കാ ഗാന്ധി |ഫോട്ടോ:ANI\nലഖ്‌നൗ: ഉത്തര്‍പ്രദേശ് നിയമസഭാ തിരഞ്ഞെടുപ്പിനുള്ള കോണ്‍ഗ്രസിന്റെ ആദ്യഘട്ട സ്ഥാനാര്‍ഥി പട്ടിക പ്രഖ്യാപിച്ചു. ഉന്നാവ് പീഡനക്കേസിലെ ഇരയുടെ അമ്മ അടക്കം 125 സ്ഥാനാര്‍ഥികളാണ് ആദ്യ പട്ടികയില് ഇടംപിടിച്ചിരിക്കുന്നത്. യുപിയുടെ ചുമതയുള്ള കോണ്‍ഗ്രസ് ജനറല് സെക്രട്ടറി പ്രിയങ്കാ ഗാന്ധിയാണ് പ്രഖ്യാപനം നടത്തിയത്.\nപ്രഖ്യാപിച്ച 125 പേരില് 40 ശതമാനം സ്ത്രീകളാണ്. 40 ശതമാനം യുവാക്കളും. ഇതൊരു ചരിത്രപരമായ നീക്കമാണെന്നും സംസ്ഥാനത്ത് പുതിയൊരു രാഷ്ട്രീയം ഉയര്‍ന്നുവരുമെന്നും പ്രിയങ്ക ഗാന്ധി പറഞ്ഞു. നിയമസഭാ തിരഞ്ഞെടുപ്പില് 40 ശതമാനം സീറ്റുകളില് വനിതകളെ സ്ഥാനാര്‍ഥികളാക്കുമെന്ന പ്രിയങ്ക കഴിഞ്ഞ വര്‍ഷം പ്രഖ്യാപിച്ചിരുന്നു.\nഓണറേറിയം ഉയര്‍ത്തുന്നതിനുള്ള പ്രക്ഷോഭത്തിന് നേതൃത്വം നല്‍കിയ ആശാ വര്‍ക്കര് പൂനം പാണ്ഡെയും സ്ഥാനാര്‍ഥി പട്ടികയിലുണ്ടെന്ന് പ്രിയങ്ക പറഞ്ഞു. 125-ല് 50 വനിതാ സ്ഥാനാര്‍ഥികളുണ്ട്.


kerala govt.- idavappathi-mobile ap-mansoon- Archives - Calicut Journal\nHome » Tag Archives: kerala govt.- idavappathi-mobile ap-mansoon-\nTag Archives: kerala govt.- idavappathi-mobile ap-mansoon-\nമഴക്കെടുതികള് ഇനി മുഖ്യമന്ത്രിയെ അറിയിക്കാം\nകാലവര്‍ഷം ആരംഭിച്ചതോടെ പല സ്ഥലങ്ങളിലും മഴക്കെടുതികള് പതിവായി. ഇനി മൊബൈല് ആപ്പ് വഴി മഴക്കെടുതികള് നേരിട്ട് മുഖ്യമന്ത്രിയെ നേരിട്ടറിയിക്കാം. ഇടവപ്പാതി എന്ന മൊബൈല് ആപ്പിലൂടെ ദുരിതക്കാഴ്ചകള് പൊതുജനങ്ങള്‍ക്ക് മുഖ്യമന്ത്രിക്ക് അയക്കാം. മഴക്കെടുതികള്‍ക്ക് പരിഹാരം കാണുക എന്നത് ലക്ഷ്യമിട്ടാണ് സര്‍ക്കാരിന്റെ ഈ ആശയം. റോഡിലെ വെളളക്കെട്ട്, കുണ്ടും കുഴിയും, മാലിന്യപ്രശ്‌നം അങ്ങനെ എന്തുമായിക്കൊളളട്ടെ. ഇടവപ്പാതിയിലെ ദുരിതം മുഖ്യമന്ത്രി നേരിട്ട് മനസ്സിലാക്കും, ഇടവപ്പാതിയെന്ന മൊബൈല് ആപ്പിലൂടെ. ആന്‍ഡ്രോയ്ഡ് ഫോണില് ആപ്പ് ഡൗണ്‍ലോഡ് ചെയ്യണം. ജില്ല ഏതെന്നും തദ്ദേശസ്ഥാപനമെന്നും ആദ്യം രേഖപ്പെടുത്തണം. പിന്നെ പേരും വിലാസവും സ്ഥലവും നല്‍കണം. നിങ്ങള് കണ്ട ...


Patna Pirates Archives | Fanport\nHome Tags Patna Pirates\nഇന്നലെ നടന്ന രണ്ടാം പ്രൊ കബഡി ലീഗ് മത്സരത്തില് നിലവിലെ ചാമ്പ്യന്മാരായ പട്ന പൈറേറ്റ്സിനെ പിന്തള്ളി ബംഗാള് വാരിയേഴ്സ്. 39-23 എന്ന സ്കോറിനു 16 പോയിന്റ് വ്യത്യാസത്തിലാണ് ബംഗാള് വാരിയേഴ്സിന്റെ വലിയ വിജയം....\nതിരിച്ചുവരവ് നടത്തി പട്‍ന പൈറേറ്റ്സ്, 53 പോയിന്റ് നേടി ടീം, 27 പോയിന്റുമായി പര്‍ദീപ്...\nവലിയ തോല്‍വിയ്ക്ക് ശേഷം ശക്തമായ തിരിച്ചുവരവ് നടത്തി പട്‍ന പൈറേറ്റ്സ്. ഇന്നലെ നടന്ന രണ്ടാം മത്സരത്തില് പട്ന പൈറേറ്റ്സ് പുനേരി പള്‍ട്ടനെ 17 പോയിന്റ് വ്യത്യാസത്തിലാണ് കീഴ്പ്പെടുത്തിയത്. 53-36 എന്ന സ്കോറിനായിരുന്നു ടീമിന്റെ...\nത്യാഗരാജ് ഇന്‍ഡോര് സ്റ്റേഡിയത്തില് നടന്ന മത്സരത്തില് സമനിലയില് പിരിഞ്ഞ് പട്ന പൈറേറ്റ്സും തമിഴ് തലൈവാസും. ഫൈനല് വിസില് സമയത്ത് 35 വീതം പോയിന്റ് നേടിയാണ് ഇരു ടീമുകളും ഒപ്പത്തിനൊപ്പം നിന്നത്. പകുതി സമയത്ത്...\nവലിയ മാര്‍ജിനില് പട്ന പൈറേറ്റ്സിന്റെ ജയം. തമിഴ് തലൈവാസിനെതിരെ 18 പോയിന്റ് വ്യത്യാസത്തിലാണ് നിലവിലെ ചാമ്പ്യന്മാരായ പട്ന പൈറേറ്റ്സിന്റെ വിജയം. 45-27 എന്ന സ്കോറിനാണ് പട്നയുടെ വിജയം. ഇടവേള സമയത്ത് 16-13നു നേരിയ...\nഫോമിലേക്ക് തിരിച്ചെത്തി പട്ന, ബംഗാളിനെ തകര്‍ത്തത് 20 പോയിന്റിനു\nNovember 10, 2018 - 11:02 PM\nബംഗാള് വാരിയേഴ്സിനെ കശക്കിയെറിഞ്ഞ് പട്ന പൈറേറ്റ്സ്. ഇന്ന് നടന്ന ആദ്യ പ്രൊ കബഡി ലീഗ് മത്സരത്തില് 50-30 എന്ന സ്കോറിനാണ് പട്നയുടെ ആധികാരിക ജയം. പകുതി സമയത്ത് 22-14നു മുന്നില് നിന്ന് ടീം...\nപോരാട്ടം ഒപ്പത്തിനൊപ്പം, ഒടുവില് ഒരു പോയിന്റ് വിജയം പിടിച്ചെടുത്ത് മുംബൈ\nOctober 28, 2018 - 5:00 AM\nപ്രൊ കബഡി ലീഗ് സീസണ് ആറിലെ ത്രില്ലര് മത്സരത്തില് വിജയം പിടിച്ചെടുത്ത് മുംബൈ. അത്യന്തം ആവേശകരമായ മത്സരത്തില് 40-39 എന്ന സ്കോറിനാണ് മുംബൈ പട്ന പൈറേറ്റിസിനെ കീഴടക്കിയത്. മത്സരം അവസാന രണ്ട് മിനുട്ടിലേക്ക്...\nജയ്പൂര് പിങ്ക് പാന്തേഴ്സിനെ 41-30 എന്ന സ്കോറിനു പരാജയപ്പെടുത്തി നിലവിലെ ചാമ്പ്യന്മാരായ പട്ന പൈറേറ്റ്സ്. ഇന്ന് നടന്ന ആദ്യ മത്സരത്തില് 11 പോയിന്റ് ജയമാണ് പൈറേറ്റ്സ് സ്വന്തമാക്കിയത്. 22-15നു മുന്നിലായിരുന്ന പട്ന രണ്ടാം...


മുന്താണെ മുടിച്ചും പതിനാലുകാരി കവിതയും | Life Glint | The Clarity Portal\nHome » മറുദേശം » മുന്താണെ മുടിച്ചും പതിനാലുകാരി കവിതയും\nMonday, March 24, 2014 - 4:45pm\n1983-ലെ ചൂടേറിയ സെപ്തംബർ. സർവകാല റെക്കോർഡ് സൃഷ്ടിച്ച ഭാഗ്യരാജിന്റെ മുന്താണൈ മുടിച്ച് തിമിർത്തോടുന്ന കാലം. മദ്രാസിന്റെ ഹൃദയരേഖയായ മൗണ്ട് റോഡ് ഉൾപ്പെടെയുള്ള വീഥികളിൽ പോസ്റ്ററുകളും കട്ടൗട്ടുകളും കൊണ്ടു നിറഞ്ഞിരിക്കുന്നു. റിലീസായ തിയേറ്ററുകളിലൊന്നും ടിക്കറ്റു കിട്ടാനില്ല. ഭാഗ്യരാജിന്റെ ഫാൻസുകളെല്ലാം നിരാശരാണ്. വടപളനി എ.വി.എം തിയേറ്ററിനു മുന്നിലൂടെ നടക്കുമ്പോൾ ഒരാൾ അടുത്തേക്കു വന്നു ചോദിച്ചു: 'അണ്ണേ, മുന്താണൈ മുടിച്ച് ടിക്കറ്റു വേണമാ? നാലുരൂപ ടിക്കറ്റ് 16 രൂപക്ക് കൊടുക്കിറേൻ.' അപ്പോഴാണ് ഒരു വാരം പഴക്കമുള്ളൊരു വാർത്ത എന്റെ മനസ്സിലുടക്കിയത്. കരിഞ്ചന്തയിൽ ഏറ്റവുമധികം ടിക്കറ്റു വിറ്റ ചിത്രം- മുന്താണൈ മുടിച്ച്.\nഇത്രമാത്രം ജനസമ്മതി നേടാനുള്ള ഈ ചിത്രത്തിന്റെ പ്രത്യേകതയെന്ത്? എന്നിലെ മാധ്യമപ്രവർത്തകൻ അന്വേഷണമാരംഭിച്ചു. പടം കണ്ട സാധാരണക്കാരിൽ നിന്ന് രണ്ടു കാര്യങ്ങൾ എനിക്ക് മനസ്സിലാക്കാൻ കഴിഞ്ഞു. ഒന്ന്: ഭാഗ്യരാജിന്റെ ചടുലവും അൽപം അശ്ലീലച്ചുവയുള്ളതുമായ ഡയലോഗ്. രണ്ട്: അതിലെ പരിമളം എന്ന കഥാപാത്രത്തെ അവതരിപ്പിച്ച പുതിയൊരു പെൺകുട്ടി. അതിഗംഭീരമായ അഭിനയം. തമിഴ് പ്രേക്ഷകർ മുന്താണൈ മുടിച്ചിന്റെ പിന്നാലെ പോകാൻ മറ്റെന്തുവേണം. മലയാളി പെൺകുട്ടിയാണ് പരിമളത്തെ അവതരിപ്പിച്ചതെന്ന് കേട്ടപ്പോൾ നേരിൽ കാണണമെന്ന ചിന്തയുണ്ടായി. എനിക്ക് സിനിമാ ഫോട്ടോകൾ തരാറുള്ള ഹരി നീണ്ടകരയോടു ഞാനെന്റെ താൽപ്പര്യം പ്രകടിപ്പിച്ചു. പരിമളത്തിന്റെ കുടുംബവുമായി നല്ല ബന്ധമുള്ള ഹരി കൂടിക്കാഴ്ച തരപ്പെടുത്തി. പിറ്റേദിവസം ഞങ്ങൾ അശോക് നഗറിലുള്ള 'പരിമള'ത്തിന്റെ വാടകവീട്ടിലെത്തി.\nരണ്ടാം നിലയിലെ ഇടുങ്ങിയ ചെറിയൊരു ഫ്ലാറ്റ്. ഞങ്ങൾ ചെല്ലുമ്പോൾ പരിമളവും അമ്മ വിജയലക്ഷ്മിയും അകന്ന ബന്ധുവായ ഉണ്ണിയും (പിൽക്കാലത്തെ ഗറില്ലാ ഉണ്ണി) തപാലിൽ ലഭിച്ച കത്തുകൾ പൊട്ടിച്ചുവായിക്കുകയാണ്. നൂറിലധികം കത്തുകൾ ദിവസവും എത്തുന്നു. ചിത്രം റിലീസ് ചെയ്തു കഴിഞ്ഞ ഒരു മാസത്തിനുള്ളിൽ മൂവായിരത്തിലധികം കത്തുകളാണ് പരിമളത്തെ തേടി ഈ ഫ്ലാറ്റിലെത്തിയത്. മുന്താണൈ മുടിച്ചിലെ ഗ്രാമീണ യുവതിയായ പരിമളത്തെ അഭിന്ദിച്ചു കൊണ്ടുള്ളതാണ് കത്തുകൾ അധികവും. ജീവിതത്തിൽ ഒരിക്കലും ഇത്രത്തോളം തന്മയത്വമുള്ള അഭിനയം കണ്ടിട്ടില്ലെന്നാണ് പോണ്ടിച്ചേരിയിൽ നിന്ന് പുകഴേന്തി എന്നൊരാൾ എഴുതിയിരിക്കുന്നത്. മറ്റു ചിലർക്ക് പരിമളത്തോടു പ്രേമമാണ്. ആഗസ്റ്റ് മുപ്പതിനു പതിനാലു വയസ്സു തികയുന്ന പരിമളത്തെ വിവഹം കഴിക്കാൻ പോലും ആഗ്രഹം പ്രകടിപ്പിച്ചിരിക്കുകയാണ് ചില വിരുതന്മാർ. മറ്റൊരു വിദ്വാൻ പരിമളത്തിന്റെ പടം വച്ചു രണ്ടുനേരം പൂജിക്കുകയാണെന്നും എഴുതിയിരിക്കുന്നു. മറ്റൊരാളാകട്ടെ പരിമളത്തെ സ്വപ്നം കണ്ട കഥയാണ് വിവരിച്ചിരിക്കുന്നത്. ചില പത്രങ്ങളിൽ പരിമളത്തെ കുറിച്ചെഴുതിയ വിവരങ്ങളിൽ നിന്നാണ് ഇത്തരം കത്തുകളെഴുതാൻ കുമാരപ്രഭുക്കളെ പ്രേരിപ്പിച്ചത്. കത്തുകൾക്ക് കൃത്യമായി മറുപടിയെഴുതാൻ ഒരു പഴയ ടൈപ്പ്‌റൈറ്ററും തമിഴറിയാവുന്ന ഒരു സഹായിയേയും തയ്യാറാക്കി വച്ചിരിക്കുകയാണ് പരിമളം.\nകലാനിലയം സ്ഥിരം നാടകവേദിയിലെ അറിയപ്പെടുന്ന നടനായിരുന്ന ചവറ വി.പി നായരുടെ മകൾ കവിതയാണ് എന്റെ മുന്നിലിരുന്നു വാചകമടിക്കുന്ന പരിമളം. കലാരജ്ഞിനിയും കൽപ്പനയും സഹോദരിമാർ. ഇതിനുമുമ്പ് കവിത ചില ചിത്രങ്ങളിൽ ബാലനടിയായി അഭിനയിച്ചെങ്കിലും ഭാഗ്യരാജിന്റെ ചിത്രത്തിലെത്തിയപ്പോൾ ഉർവശിയായി. ആ പരിവേഷം തമിഴ് സിനിമയെ മാറ്റിമറിച്ചു. മകളുടെ പെരുമ കാണാൻ അച്ഛൻ ഇല്ലായിരുന്നു. അദ്ദേഹം മരിച്ചു ഒന്നര വർഷത്തിനു ശേഷമാണ് കവിത ഉർവശിയാകുന്നതും തമിഴകത്തിന്റെ പ്രതീക്ഷയാകുന്നതും. തിരുവന്തപുരത്തെ വടക്കേ കൊട്ടാരം ഗേൾസ് സ്കൂളിൽ നാലാം ക്ലാസുവരെ പഠിച്ച കവിതയുടെ തുടർവിദ്യാഭ്യാസം കോടമ്പാക്കത്തെ കോർപറേഷൻ സ്കൂളിലായിരുന്നു. ഒൻപതാം ക്ലാസിൽ പഠിത്തം നിർത്തി. പിന്നെ സിനിമയിൽ തിരക്കായി. ആദ്യമൊക്കെ ദുർഗയെന്ന ഡബ്ലിംഗ് ആർട്ടിസ്റ്റാണ് ഉർവശിക്ക് ശബ്ദം നൽകിയത്. തുടർന്നുള്ള ചിത്രങ്ങളിൽ സ്വയം ശബ്ദം കൊടുക്കാൻ കഴിയണമെന്നായിരുന്നു അമ്മയുടെ 'പൊടിമോളുടെ' താൽപ്പര്യം. ഇരുപത്തഞ്ചിന്റെ പക്വതയോടെ അന്നു സംസാരിച്ച ഉർവശിയുടെ വളർച്ച മലയാള സിനിമയുടെ ഭാഗമായി.\nഅടുത്തിടെ ഏതോ തമിഴ് ചാനലിൽ മുന്താണൈ മുടിച്ചിന്റെ ഭാഗങ്ങൾ കണ്ടപ്പോഴാണ് അശോക് നഗറിലെ കവിതയും ഉർവശിയും പൊടിമോളുമൊക്കെ മനസ്സിലേക്ക് കയറിവന്നത്.


More than 40 people infected with coronavirus in Oman | ഒമാനിൽ ഇന്ന് 40 പേർക്ക് കൂടി കൊറോണ വൈറസ് ബാധ; നിർദ്ദേശങ്ങൾ അംഗീകരിക്കാത്തവർക്കതിരെ കർശന നടപടിയെന്ന് അധികൃതർ - MarunadanMalayali.com\nഒമാനിൽ ഇന്ന് 40 പേർക്ക് കൂടി കൊറോണ വൈറസ് ബാധ; നിർദ്ദേശങ്ങൾ അംഗീകരിക്കാത്തവർക്കതിരെ കർശന നടപടിയെന്ന് അധികൃതർ\nApril 07, 2020 | 02:01 PM IST | Permalink\nഒമാൻ: ഒമാനിൽ ഇന്ന് 40 പേർക്ക് കൂടി കൊറോണ വൈറസ് ബാധ സ്ഥിരീകരിച്ചതായി ആരോഗ്യ മന്ത്രാലയം അറിയിച്ചു. 67 പേരാണ് ഒമാനിൽ ഇതുവരെ രോഗമുക്തരായത്. രണ്ട് പേർ മരണപ്പെടുകയും ചെയ്തു. ഇതോടെ രാജ്യത്ത് ഇതുവരെ കൊറോണ സ്ഥിരീകരിച്ചവരുടെ എണ്ണം 371 ആയി\nസുപ്രീം കമ്മിറ്റിയുടെയും ആരോഗ്യ മന്ത്രാലയത്തിന്റെയും നിർദേശങ്ങൾ പ്രകാരം എല്ലാവരും സാമൂഹിക അകലം പാലിക്കണമെന്നും അത്യാവശ്യങ്ങൾക്കല്ലാതെ പുറത്തിറങ്ങരുതെന്നും നിയമം ലംഘിക്കുന്നവർക്കെതിരെ കർശന നടപടി സ്വീകരിക്കുമെന്ന് അധികൃതർ അറിയിച്ചു.\nമലയാളിയും, സിൽമാക്കാരും പിന്നെ സദാചാരവും; പുട്ട് ഒരു ഭീകര ഭക്ഷണമാണ്?\nവിവിധ ട്രെയിനുകളിലായി യാത്ര ചെയ്തത് 12ഓളം പേർ; യാത്രകൾ ഒഴിവാക്കണമെന്ന അഭ്യർത്ഥനയുമായി ഇന്ത്യൻ റെയിൽവെ; എല്ലാ യാത്രകളും മാറ്റിവച്ച് നിങ്ങളും നിങ്ങളുടെ പ്രിയപ്പെട്ടവരും സുരക്ഷിതരായിരിക്കാൻ ആവശ്യപ്പെട്ടത് ട്വിറ്ററിലൂടെ\nപ്രധാനമന്ത്രിയുടെ ഓഫിസിലെ അഞ്ച് പേർക്ക് അസുഖം; ആരോഗ്യ സേതു ആപ്പിലെ സുരക്ഷാവീഴ്ച ചൂണ്ടിക്കാട്ടി ഫ്രഞ്ച് ഹാക്കർ\nഒമാനിൽ ഉച്ചക്ക് 12.30 മുതൽ 3.30 വരെ ഇനി ജോലി ചെയ്യേണ്ടാ; പൊരി വെയിലിൽ ജോലി ചെയ്യുന്നവർക്കുള്ള വിശ്രമ സമയം ഇന്ന് മുതൽ പ്രാബല്യത്തിൽ\nന്യൂനമർദ്ദം ശക്തം; ശക്തമായ കാറ്റും മഴയും തുടരും; സലാലയിൽ കനത്ത മഴ; ജാഗ്രതാ നിർദ്ദേശം നൽകി കാലാവസ്ഥ നിരീക്ഷണ കേന്ദ്രത്തിന്റെ മുന്നറിയിപ്പ്\nപണം അടച്ചവർക്കും ടിക്കറ്റില്ല; കൈമലർത്തി എംബസിയും നെട്ടോട്ടമോടി പ്രവാസികളും; ഒമാനിൽ നിന്നും പരാതികൾ ഉയരുന്നു\nകൂടുതൽ വിമാന സർവ്വീസുകൾ വേണം; ആഹാരവും മരുന്നുമില്ലാതെ കഷ്ടപ്പെട്ട് ഒമാനിൽ മലയാളികൾ; വേണ്ടത്ര രേഖകളില്ലാതെ ഒമാനിലെ ലേബർ ക്യാമ്പുകളിൽ കുടുങ്ങിക്കിടക്കുന്നത് ആയിരക്കണക്കിന് തൊഴിലാളികൾ\nകൊവിഡ് പ്രതിസന്ധി തീർന്നാൽ വേനലവധി അടിച്ചുപൊളിക്കാം എന്നു കരുതേണ്ടാ; ഇന്ത്യൻ സ്‌കൂളുകൾക്ക് ഈവർഷം വേനലവധിയില്ല; അവധിയിൽ പുനഃക്രമീകരണം\nഫേസ് മാസ്‌കുകളുടെ വിലയിൽ വൻ വർധനവ്; ഇറക്കുമതി വിലയുടെ 15 ശതമാനം മാത്രം കൂട്ടാം; മുന്നറിയിപ്പുമായി ഉപഭോക്തൃ അഥോറിറ്റി\nഅനിൽ കുമാറിന്റെ കാരുണ്യത്തിൽ വില്ല്യംസ് നാട്ടിലേക്ക്; വെന്റിലേറ്ററിൽ കഴിയുന്ന മകനെ കാണാൻ വില്ല്യംസ് ഇന്നു നാട്ടിലെത്തും\nരഹസ്യമായി സംഘടിപ്പിച്ച വിവാഹ പാർട്ടിയിൽ പങ്കെടുത്തു; 18 വയസുകാരിക്ക് കൊവിഡ് ബാധ; പാർട്ടിയിൽ പങ്കെടുത്ത ആളുകളെ കണ്ടെത്താനുള്ള തീവ്രശ്രമത്തിൽ ആരോഗ്യ വകുപ്പ്\nഒമാനിൽ 284 പേർക്ക് കൂടി കോവിഡ്; പുതിയ രോഗികളിൽ 204 പേരും വിദേശികൾ; രാജ്യത്തെ മൊത്തം രോഗബാധിതരുടെ എണ്ണം അയ്യായിരത്തിലേക്ക് അടുക്കുന്നു\nരണ്ടാം ഘട്ടത്തിൽ ഒമാനിൽ നിന്നുള്ള ആദ്യ വിമാനം തിരുവനന്തപുരത്തേക്ക്; രജിസ്റ്റർ ചെയ്തവരുടെ വിവരങ്ങൾ അടിസ്ഥാനമാക്കി മുൻഗണനാ പട്ടിക തയ്യാറാക്കും; അപേക്ഷിച്ചവർ ക്ഷമയോടെ കാത്തിരിക്കണമെന്ന് എംബസി